
EDITORIAL 








„„Legionarul“ 
Varujan Vosganian 








Claudiu Târziu 








N 
AND 


$ enatorul liberal Varujan Vosganian a fost 





împiedecat să devină comisar european 
printr-o campanie-fulger de denigrare. 
Parcă acum mai mult ca niciodată s-a vădit forța 
manipulării prin presă. Contează mai puţin că 
unele jurnale şi televiziuni au răspuns unei co- 
menzi politice, iar altele s-au lăsat pradă unui en- 
tuziasm demolator decerebrat. Esenţial este că, 
împotriva unui om, pînă mai ieri considerat ono- 
rabil şi agreat aproape de toată lumea, s-a consti- 
tuit ad-hoc o monstruoasă coaliție pentru a-l des- 
fiinţa. Pornirile anti-liberale ale lui Băsescu, inte- 
resul de supravieţuire politică al lui Dan Voicules- 
cu, rasismul abject al lui C.V. Tudor, nevoia de 
răzbunare a unor lideri PSD precum Adrian Se- 
verin, frustrările unor gardieni ai „corectitudinii 
politice“ - toate şi-au găsit răspunsul în linşarea 
mediatică a lui Varujan Vosganian. Păpuşarul 
pare să fi fost Traian Băsescu, pentru care contea- 
ză mai mult încă o lovitură dată PNL decât intere- 
sul naţional. ÎI dă de gol chiar faptul că a susținut 
că Vosganian era deja respins de Barroso, preşe- 
dintele Comisiei Europene, cînd ziarele româ- 
neşti publicau acuzaţiile la adresa sa. Poate are 
dreptate, dar numai în cazul în care este adevărat 
că pupila sa, Anca Boagiu - zisă ministru al Inte- 
grării - şi Adrian Severin i-au dus ştirile calde îna- 
inte de tipărire lui Barroso. 
Nu ne vom opri însă asupra semnelor care îl 
indică pe Băsescu drept creier al operațiunii, ci 
asupra unora dintre mijloace, care spun totul 


Cazul Vosganian este revelator deopotrivă pentru calitatea vieții 
politice românești şi pentru a celei bruxelleze. Intrigi şi pumnale în 
spate, de o parte, ipocrizie și mentalitate stîngistă, de cealaltă. Dintre 
toate acuzaţiile, cea de legionarism merită mai cu seamă comentată, 
—— căci trădează panica în care au intrat adversarii Dreptei. 


despre politicienii noştri şi despre competența şi 
buna-credinţă a presei româneşti. 

Din arsenalul acuzațiilor mincinoase aduse 
lui Vosganian n-au lipsit două cu efect garantat: 
aceea de fost colaborator al Securităţii şi cea de 
legionarism! Prima face valuri mai cu seamă în 
România, dar a doua este nimicitoare în UE. 
Într-o Uniune unde referirile la naţiune şi credin- 
ță sînt citite ca semne indubitabile ale unei orien- 
tări de extremă-dreapta, acuzaţia de legionarism 
capătă parfum de credibilitate. Întrucât Vosga- 
nian a fost liderul UFD, partid prea de dreapta 
după gustul diriguitorilor UE, iar discursul său a 
avut mereu ca repere noţiuni ca acelea de „Bi- 
serică“ şi „patriotism“. 

Eticheta de om al poliţiei politice comuniste 
i-a fost lipită lui Vosganian de către un fost secu- 
rist, Liviu Turcu, fără dovezi şi în mod irespon- 
sabil, în ziarul unui turnător al Securităţii dove- 
dit, Jurnalul Naţional. Degeaba a negat vehement 
Vosganian şi au infirmat categoric SIE, SRI şi 
CNSAS. Răul era făcut, neîncrederea încolţise în 
opinia publică. 

Eticheta de legionar i-a fost pusă lui Vosga- 
nian, neîntemeiat şi tendenţios, de către un coti- 
dian care trece drept „oficiosul Cotrocenilor“, 
Evenimentul Zilei, şi de TVR 1, veşnic obedient 
Puterii. Întiietatea îi aparţine însă Evenimentului 
Zilei, care, sub titlul belicos „Legionarism“, sus- 
ținea: „Varujan Vosganian nu face parte numai 
din gruparea politică liberală, ci şi din gruparea 
ROST, constituită în jurul revistei cu acelaşi 
nume. (continuare în pag. 8) 

Fapte, vorbe, ginduri 


ROST, la Tîrgul Naţional de Carte 
și Revistă Religioasă 

ROST a participat la Tirgul Naţional 

de Carte şi Revistă Religioasă, desfăşurat la 
Sibiu, între 19 şi 22 octombrie a.c. În chiar prima 








zi a manifestării, începînd cu ora 17.00, doi 
membri ai Grupării revistei ROST, scriitorul 
Răzvan Codrescu şi leromonahul Amfilohie 
Brânză, duhovnicul Mănăstirii Diaconeşti 
(Bacău), au lansat cartea Întoarcerea la Hristos 
de Ion Ianolide. Răzvan Codrescu, în calitate de 
director al Editurii „Christiana“, unde a apărut 
volumul, a apreciat că această veritabilă 
mărturie despre dimensiunea duhovnicească 

a suferinţei este una de tip filocalic. Părintele 
Amfilohie, reprezentantul mănăstirii unde a fost 
diortosit textul lui Ianolide, a spus că 
Întoarcerea la Hristos este cea mai bună carte 
scrisă de un fost deținut politic despre expe- 
riența claustrării în timpul comunismului. După 
acest moment, Răzvan Codrescu şi Claudiu 
Târziu au prezentat numărul pe octombrie al 
revistei ROST. Primul a insistat pe 
personalitatea omagiată în acest număr: 
scriitorul Gabriel Constantinescu. Al doilea 

a vorbit despre rostul acestei publicaţii şi despre 
semnificaţiile adînci ale (re)descoperirii 
valorilor româneşti. 


Despre Paulescu, la TV Neamţ 
Ediţia de la 29 septembrie a.c. a emisiunii 
„Cuvânt bun“ de la TV Neamţ, realizată de 


Părintele Dorin Ploscaru, a fost dedicată evocării 
a două personalități: Pr. Vasile Vasilache şi 
Nicolae Paulescu. În buna atmosferă de la 
Schitul Pocrov, de lîngă Mănăstirea Neamţ, ing. 
Mihai Diaconu şi prof. Octivan Carp, prieteni ai 
revistei noastre, au vorbit despre cele rămase de 
folos din viețile Părintelui Vasilache 

şi a inventatorului insulinei. La final, 

a fost prezentat numărul pe octombrie 

al revistei ROST. 


Interferențe 

culturale româno-ucrainene 

În perioada 15-16 octombrie a.c. au avut loc la 
Galaţi lucrările primei conferințe a Facultăţilor 
de Istorie din Euroregiunea Dunărea de Jos, 
intitulată „Interferențe culturale 
româno-ucrainene la Dunărea de Jos“. 

Au participat profesori şi studenţi de la 
Facultăţile de profil din Galaţi, Cahul (Republica 
Moldova), Ismail şi Odesa (Ucraina). Acţiunea 
face parte dintr-un proiect mai larg, iniţiat de 
Facultatea de Istorie a Universităţii din Galaţi şi 
finanțat de Ministerul Afacerilor Externe - 
Departamentul pentru Relaţiile cu Românii de 
Pretutindeni, care a pornit de la premisa că 








-, :] 





apărarea identităţii românilor din Ucraina şi 
îmbunătăţirea relaţiilor cu puternicul nostru 
vecin de la răsărit reprezintă două fațete ale 
aceleiaşi probleme. Istoricii prezenţi la 
conferință au stabilit un plan concret de acţiune 
pe următorii ani, care vizează în principal 

studierea minorităţilor română şi ucraineană 
din cuprinsul euroregiunii de către echipe mixte 
de istorici şi etnologi. Prima activitate de acest 
gen se va desfăşura în vara lui 2007 şi 

va consta într-o expediție de-a lungul 

„Valului lui Traian“, care va porni din comuna 
Cudalbi (România) şi se va încheia pe malul 
lacului Sasâk din Ucraina. 


Apucături staliniste la TVR 

S-a terminat circul naţional „Mari Români“ de pe 
TVR 1. Ciştigător a fost declarat Ştefan cel Mare 
şi Sfînt. N-o fi de rău, în condiţiile desfăşurării 
acestui spectacol? Nu mai comentăm aici lipsa de 
sens a „concursului“ - în care au fost amestecate 
mere cu prune -, sau secretomania celor de la 
TVR, care nu vor să dezvăluie cine câte voturi a 
luat şi de unde (poate am afla şi cum un 
necunoscut, altminteri onorabil, ca Richard 
Wiirbrand, a ajuns în top 10; apropo, 

să îndreptăm o eroare repetată la nesfirşit: nu 
Wiirbrand a încercat să-l salveze de la moarte pe 
Valeriu Gafencu - sfintul închisorilor -, ci acesta 
din urmă l-a salvat pe pastorul protestant, 
dăruindu-i medicamentele care l-ar fi putut 
însănătoşi pe el însuşi). Remarcăm numai felul, 
tipic avocaţilor din oficiu în procesele staliniste, 
în care istoricul senator Adrian Cioroianu şi-a 
„susținut“ candidatul. Nu-l obliga nimeni să 
pledeze împotriva conştiinţei sale, 
pro-Antonescu. Dacă părerea lui este că Ion 
Antonescu a rămas în istorie doar prin greşelile 
pe care le-a făcut, atunci trebuia să-şi aleagă o 
altă personalitate. Se ştie bine că noi nu-l 
simpatizăm pe mareşalul Antonescu, nici nu-i 
scuzăm erorile sîngeroase, dar asta nu ne 
împiedică să observăm că Adrian Cioroianu a 
manipulat opinia publică la modul grosolan. De 
aceeaşi părere este şi Institutul Naţional pentru 
Studiul Totalitarismului (INST), care a protestat 
public împotriva prestaţiei lui Cioroianu. 
„Ediţiile din zilele de 14 septembrie şi 21 
octombrie au dezvăluit în persoana însărcinată 
a-l susţine pe mareşal, un vehement acuzator, ce 
a oferit un spectacol trist al forţei cu care 
mijloacele media încearcă să confere autoritate 
unor opinii subiective. (...) Nu mareşalul, ci 
susținătorii săi au fost cei cu adevărat 
nereprezentaţi, excluşi, marginalizaţi în cadrul 





acestui show de televiziune. INST este dator să 
atragă atenţia asupra uşurinței cu care postul 
naţional de televiziune şi-a arogat dreptul de a 
face judecăţi istorice în mod arbitrar“ - scrie 
într-un comunicat al INST. 


Paul Goma 

este sfidat de autorităţile române 
Cîteva sute de intelectuali au semnat un apel 
către autorităţile române, pentru ca statul să-i 
înapoieze lui Paul Goma tot ce i-a furat regimul 
comunist: cetățenia, averea, drepturile sale de 
român. Însă autoritățile tac. Cu excepţia 
Ministerului Justiţiei, care, prin vocea unui 
funcţionar, a anunțat-o telefonic pe inițiatoarea 
apelului, istoricul Flori Stănescu, că „singura 
soluţionare posibilă a cererilor dvs. constă în 





respectarea legii în vigoare“. Lege care spune că 
numai cel direct vizat şi familia sa pot adresa o 
cerere, în nume personal, pentru dobîndirea 
cetăţeniei române. Dar Flori Stănescu, inimoasa 
luptătoare cu inerțiile comuniste din instituţiile 
noastre publice, se întreabă, pe bună dreptate: 
Paul Goma a făcut cerere în 1977 să-i fie luat un 
drept dobîndit prin naştere? Şi: cât vor continua 
să tacă ziarele şi televiziunile centrale în acest 
caz? Paul Goma a anunţat că nu înțelege să-şi 
ceară îndărăt cetăţenia, de vreme ce nu a fost 
întrebat cînd i s-a răpit. 


A murit Virgil Ierunca 

Scriitorul, criticul şi publicistul Virgil Ierunca a 
decedat, la Paris, la vîrsta de 86 de ani. Născut la 
16 august 1920, în comuna Lădeşti, județul 

Vâlcea, Ierunca a debutat în presă în 1930, la 
ziarul „Timpul“. Între 1940 şi 1944 a colaborat la 
principalele reviste literare şi la săptămînalul 
„Vremea“, cu o rubrică intitulată „Caiete 
franceze“, în care îi prezenta pe scriitorii 
francezi din rezistenţa împotriva ocupației 
naziste. În 1942, propria sa revistă literară, 
„Albatros“, a fost suprimată de cenzură pentru 
tendințele ei democratice. După război, Virgil 
Ierunca a scos revista de cultură internaţională 
„Agora“, împreună cu Ion Caraion, publicaţie 
suprimată după primul număr de cenzura 
comunistă, din cauza unui articol al lui Titus 
Ştefănescu-Priboi, intitulat „Echinox“, în care 
dădea, ca exemple de platitudine a gîndirii, 
pasaje din scrierile lui Stalin. Virgil Ierunca a 
părăsit țara în 1947, cînd a primit o bursă din 
partea guvernului francez. Între 1951 şi 1974 a 
fost redactor al emisiunilor în limba română ale 
Radiodifuziunii franceze. A colaborat şi la două 
emisiuni culturale ale radioului „Europa Liberă“: 
„Actualitatea Culturală Românească“ şi „Povesta 
vorbei“. În denunțarea dictaturii comuniste din 
România, lerunca a luat parte activă ca secretar 
de redacție la apariţia ziarului „Uniunea 
Română“, editat la Paris de generalul Nicolae 
Rădescu. În volumul „Piteşti“ (1981) a denunțat 
experiența comunistă a terorii, folosită 

ca instrument de distrugere psihică. 


Patriarhul rus 

îl sprijină pe separatistul Smirnov 
Patriarhul Moscovei şi al întregii Rusii, Alexii al 
II-lea şi Mitropolitul de Odesa şi Ismail, 
Agafanghel, şi-au declarat admiraţia şi sprijinul 
față de Igor Smirnov, şeful bandei criminale de 
la Tiraspol. Patriarhul rus i-a adresat lui Igor 
Smirnov o scrisoare în care îi doreşte 

„putere fizică şi spirituală“ pentru a „continua 
lucrările nespus de utile la locul slujirii Domniei 
voastre“. Pe de altă parte, Mitropolitul 
Agafanghel scrie în telegrama sa, adresată lui 
Smirnov, că întreaga comunitate religioasă din 
regiunea Odesa salută rezultatele 
referendumului - falsificat de separatiștii 
rusofili - de la 17 septembrie. „Procesul de 
consolidare a statalității şi independenţei 
Republicii Transnistrene este unul ireversibil“, 
mai susține Agafanghel. De unde se vede că 


Biserica rusă îşi continuă politica imperialistă. În 
rest, sigur sînt frații noştri ortodocşi, 
dar practică politica Țarului Petru Cel Mare. 


Inculpaţii PSD caută scăpare în 
PC 

Partidul Conservator se dovedeşte, pe zi ce 
trece, un tot mai pe față conservator al 
comunismului. Că n-are nicio legătură cu 
Dreapta, cum pretinde, o dovedeşte o achiziție 
recentă: Dan Ioan Popescu, fost ministru al 





Economiei în Cabinetul Năstase şi fost lider al 
PSD, cercetat acum pentru îmbogățirea suspectă 
din timpul mandatului. Popescu deține funcţia 
de prim-vicepreşedinte al PC. Se pregăteşte de 
aterizarea în PC un alt mare conservator, 
Adrian Năstase, şi el cu dosare penale. Cînd 
există iubire, nu mai contează doctrina. 


Anglicanii au ieșit definitiv 

în arătură 

Şeful Bisericii Anglicane, arhiepiscopul de 
Cantenbury, a emis un act intitulat „Un răspuns 
la violența din familie“, în care afirmă că 
violența din familie este cauzată de... căsătorie. 
Logic, nu? Păi dacă n-ar exista familie, nu s-ar 
putea bate soţul cu soția, ci, cel mult, concubinul 
cu concubina. Documentul se pronunță în 
favoarea „renunțării la vechile dogme, 
recomandînd preoților anglicani să introducă 
„schimbări radicale“ în învăţătura creştină, în 
special renunţarea la utilizarea noţiunii de 

„Dumnezeu“ la genul masculin, întrucît această 
referire „afirmă superioritatea bărbatului 

faţă de femeie“. În acest caz se recomandă 
modificarea tuturor imnurilor şi rugăciunilor. 
Aceste aberaţii se înscriu firesc în delirul, din 
ultimii ani, al Bisericii Anglicane, care şi-a 
desemnat drept episcopi nişte homosexuali şi a 
hirotonit femei. 


O relaţie imposibilă: UE — Turcia 
La aflarea veştii că Parlamentul Franţei a decis 
prin vot că negarea în public a uciderii de către 
otomani a 1,5 milioane de armeni, în timpul 
primului război mondial, este un delict penal, 
Turcia a fost cuprinsă de proteste de stradă. 
Autorităţile turce au caracterizat decizia ca o 
„lovitură serioasă“ adusă relaţiilor dintre Turcia 
şi Franța, dar semnalul este mai larg, pe adresa 
tuturor statelor membre ale UE. Comisia 
Europeană şi Parlamentul s-au sesizat şi 

au criticat Franţa. Păi cum să mai adere Turcia la 
Uniune peste un aşa afront? Genocidul, probat 
cu documente istorice şi relatări ale martorilor 
supraviețuitori, este negat de Turcia, care acuză 
diaspora armeană şi duşmani ai Turciei că 
încearcă oprirea integrării în UE. Colac peste 
pupăză, armeano-românul Vosganian era cât pe 














ce să devină comisar european. Numai ce au 
auzit şi au sărit în aer oficialii turci. O fi cântărit 
şi asta destul în respingerea lui Varujan 
Vosganian. 


Patru biserici românești noi în 
Serbia 

Patru noi biserici ortodoxe româneşti vor fi 
ridicate în localitățile Subotiţa, Mănăstirița, 
Isacova şi Proşet din Serbia, în comunităţile 
compacte de români. Deja se efectuează lucrări. 
Proiectul a prins contur în urma sfințirii celei de 
la Malainiţa, pe care autorităţile sîrbe au încercat 
s-o demoleze. Asta mai tare i-a îndirjit pe 
români. 


Ortodoxia poloneză în fotografii și 
icoane 

La Muzeul Naţional Cotroceni s-a deschis o 
interesantă expoziţie de fotografie şi icoane 
intitulată „Lumină de la Răsărit - Ortodoxia în 
Polonia“, organizată cu sprijinul Institutului 
Polonez din Bucureşti. Ortodoxia a ocupat 
întotdeauna un loc însemnat între diversele 
religii din Polonia, dar modificările suferite de 
granițe şi procesul de asimilare au făcut ca în 
această țară să mai rămînă puţini ortodocşi - 
aproape jumătate de milion de credincioşi. 
„Lumină de la Răsărit“, organizată de Fundaţia 
„Prințul Konstandy Ostrogski“ din Bialystok, 
oferă o imagine a Ortodoxiei poloneze, 
înrădăcinată în pământul acestor meleaguri de 
peste o mie de ani, aducînd-o aproape, prin 
intermediul fotografiilor şi al icoanelor realizate 
la unica şcoală iconografică din țară, înființată la 
Bielsk Podlaski, de preotul Leoncjusz Tofiluk. 


Aromânii au mers pe cartea 
cîştigătoare 

Partidul Aromânilor din Macedonia, condus de 
Mite Kostov Papuli, parte în coaliția „O 
Macedonie mai bună“, cîştigătoare a alegerilor 
parlamentare din iulie a.c., are acum 
reprezentanţi în ministerele Educaţiei, Culturii şi 
de Externe. În acelaşi timp, au fost aleşi aromâni 
în posturile de consilieri locali la Struga, Bitola, 
în trei sectoare din Skopje, Gherghelia şi în alte 
localităţi. Mite Kostov Papuli a declarat că 
partidul său va acţiona pentru introducerea 
studiului limbii aromâne în şcolile din 
localităţile unde această minoritate este 
reprezentată şi pentru construirea unei Case 

a Aromânilor, care să funcţioneze ca un centru 
cultural. Nu în ultimul rînd, aromânii vor 

introducerea serviciului religios în dialectul 
aromân. Trebuie amintit că doar la biserica „Sf. 
Constantin şi Elena“ din Bitola, slujba religioasă 
se oficiază în dialect. În Macedonia aromânii 
reprezintă o minoritate importantă, a doua 
după cea albaneză, cuprinzînd un număr 
186.000 de cetăţeni, declaraţi oficial, dintr-o 
populaţie totală de 3 milioane de locuitori. 


Unioniștii din Basarabia se mișcă 
Mişcarea Unionistă din Basarabia a organizat la 
Chişinău, la 29 octombrie, Adunarea 
Republicană a Cetăţenilor pentru integrarea 

R. Moldova în UE împreună cu România. 
Participanții au protestat împotriva a ceea ce au 
numit „refuzul lui Vladimir Voronin de a accepta 
propunerea lui Traian Băsescu în privința unirii 
cu România şi integrarea în Uniunea 
Europeană“. Manifestanţii au decis să organizeze 
o nouă acţiune la 3 decembrie, dacă 











Editorial 


Publicaţia creştină (...) este marcată de ideile 
legionarismului românesc interbelic“ (s.n.). For- 
mularea este voit ambiguă, pentru a strecura în- 
doiala şi a lăsa loc oricăror speculaţii. Informaţia 
a fost preluată nedigerată de TVR, care şi-a per- 
mis să fie mai tranşantă, vorbind despre Vosga- 
nian: „Un alt element controversat: colaborarea 
cu revista ROST de propagandă legionară“ 
($.n.). Autorul acestei enormități ori nu şi-a bătut 
capul să răsfoiască revista noastră, ori este inca- 
pabil să discearnă între cercetarea istorică şi pro- 
pagandă. Evenimentul Zilei a avut decența să 


„Parlamentul şi preşedintele Voronin nu vor 
lansa de urgență negocieri cu partea română în 
vederea unificării celor două țări româneşti“. 
Organizatorii spun că sînt pregătiţi pentru a 
declanşa acţiuni de protest non-stop, care să 
ducă la demisia în bloc a guvernanților, 
parlamentarilor şi a preşedintelui. 


Modelul german faţă cu cel 
francez 

Mitropolitul Bartolomeu al Clujului a protestat, 
într-o predică ţinută la 15 octombrie, față 

de pretențiile asociaţiei „Solidaritate pentru 
Libertatea de Conştiință“ (SLC), care vrea 
scoaterea simbolurilor şi a slujbelor religioase 
din şcoli şi prevederi clare privind opţiunea de a 
frecventa orele de religie. lerarhul a apreciat că 
religia este singura în măsură să stăvilească răul 
din şcoli, subliniind că ştie că şcolile sînt 
agresate de tentaţia tutunului, a alcoolului, 

a drogurilor, a sexualităţii premature, 

a vulgarității de limbaj şi a devierilor de 
comportament. În acest timp credincioşii 
ortodocşi stau cu mîinile în sîn, în loc să-şi spună 
punctul de vedere. Atunci s-ar vedea că alde SLC 
sînt minoritari şi marginali. Şi-acum un exemplu 
din UE. Karl Freller, secretar de stat în Ministerul 
Educaţiei şi Cultelor din Bavaria, a declarat că în 
Bavaria predarea religiei este obligatorie pentru 
toți anii de studiu, profesorii sînt plătiți de stat, 
iar materia de studiu este stabilită de Biserică. 
Acun, ca şi altă dată, avem de ales între modelul 
german (partea tradiționalistă) şi cel francez 

(de esenţă socialistă). 


(urmare din pag. 3) 


publice, a doua zi, o parte semnificativă a dreptu- 
lui la replică pe care i l-am trimis. TVR 1, nu. 
Oricum, răul era făcut, monitorizarea de presă 
ajunsese la Bruxelles, iar agenţiile de presă 
străine ne căutau pentru explicații. 

Trebuie că adversarii Dreptei au intrat în 
panică, de vreme ce au agitat iarăşi „sperietoarea 
legionară“, la fel ca Ion Iliescu la începutul anilor 
'90. Acum nu-şi va fi îndeplinit funcţia ca odinioa- 
ră, dar a asigurat un anume efect de scenă în 
înfrîngerea unuia dintre puţinii oameni politici 
echilibrați, cultivați şi competenţi ai României. 

plexitate a majorităţii analiştilor de azi (lip- 

siți de „sensibilitate metafizică“ sau de „or- 
gan mistic“, certaţi deopotrivă cu Dumnezeu şi cu 
tradiția), creaţia cultural-ştiinţifică a fost subtil şi 
complex îngemănată cu renaşterea spirituală 
creştin-ortodoxă - fenomen pe care, din păcate, 
niciun istoric al culturii sau literaturii noastre mo- 
derne nu l-a radiografiat serios, temeinic şi onest, 
nu i-a pus în evidență cauzele şi consecinţele 
reale, nu l-a contextualizat în plan european!, 
chiar şi cei mai favorabili mulțumindu-se îndeob- 
şte să-l constate şi să-l descrie. Poate că un Mircea 
Platon?, sau altul dintre oamenii de cultură creştini 
ai noii generaţii postcomuniste, se va învrednici de 
a duce la capăt un asemenea demers, nu numai 
pentru a face „dreptate istorică“ unei perioade 
eroice de creaţie şi jertfă naţională, dar şi pentru a 
stabili pe o bază solidă măsura în care ea mai poate 
constitui un reper moral şi paideic în noul context 
românesc şi european al secolului XXI. 


AN 
] n interbelicul românesc, spre înciudata per- 


Trei generaţii pentru 
renașterea spirituală 


În sintagmele cultural-spirituale ale interbe- 
licului românesc, esenţial legate de marea para- 
digmă creştină, s-au întâlnit eforturile creatoare a 


trei generații: pleiada de corifei creştini ai genera- 
ției imediat posteminesciene (născuţi după 1860, 
dar înainte de 1880), mentorii mai tineri ai marii 
generații interbelice (Nichifor Crainic, Nae Iones- 
cu, Lucian Blaga etc. - născuţi după 1880, dar 
înainte de 1900) şi reprezentanţii majoritari ai „ti- 
nerei generaţii“ exaltate de un Mircea Vulcănescu 
sau un Mircea Eliade (născuţi în preajma lui 1900 
şi pînă prin anii Primului Război Mondial). 
Reprezentanții cei mai vîrstnici ai acestei re- 
naşteri cultural-creştine, nu prea numeroşi şi 
oarecum fatal determinaţi de „paideia“ secolului 
anterior, sînt îndeobşte oameni de formaţie aca- 
demică, fundamental clasicizanți, cu ştate mai de- 
grabă ştiinţifice decât artistice, mai toți trecuți 





1 Cu o singură excepţie notabilă, Ovid S. Crohmălniceanu, în sinteza sa intitulată Literatura română şi 
expresionismul, viciată însă de contextul comunist în care a apărut (1971) şi de idiosincraziile fatale ale unei 


conştiinţe şi mentalități tipic evreieşti. 


2 Care în Ortodoxia pe litere. Îndreptar de findamentalism literar (Ed. Christiana, Bucureşti, 2006) are multe 


tatonări preţioase în acest sens. 

prin marea şcoală junimistă şi înclinați politic 
spre conservatorismul de tip eminescian. Aşa 
cum Dostoievski putuse spune despre marii pro- 
zatori realişti ruşi că se trăgeau cu toţii din Man- 
taua lui Gogol, tot aşa se poate spune despre 
aceşti cărturari şi scriitori din generaţia lui Iorga 
că se trag cu toții din publicistica naționalistă a lui 
Eminescu (chintesenţializată liric în faimoasa 
Doină - „De la Nistru pîn' la Tisa...“ -, devenită în 
scurtă vreme „cea mai categorică evanghelie poli- 
tică a românismului“3). 

Este interesant că nu raționalismul discret 
ateu al lui Maiorescu a triumfat în timp, trecînd 
pragul secolului XX, ci mai degrabă tradiționalis- 
mul organicist al lui Eminescu, cu deschiderile lui 
metafizice şi chiar mistice, readuse treptat din 
orizontul eclectic al romantismului speculativ în 
matca mai fermă şi mai durabilă a creştinismului 
ortodox. Aşa cum este semnificativ că junimismul 
nu a rodit în latura lui masonică, ci a catalizat 
naționalismul uneori radical al „apostolilor“ Ma- 
rii Uniri (în frunte cu N. Iorga şi O. Goga), iar un 
ex-junimist, A.C. Cuza, mason în prima tinerețe, 
avea să fie campionul antisemitismului în prime- 
le decenii ale noului secol, pe linia reacţionaris- 
mului franco-german (declarativ „creştin“, dar în 
realitate fără raportare vie la Dumnezeu. 


De la junimism la gîndirism 


Spiritul religios şi angajarea creştină (şi cu 
atit mai puţin ortodoxă) nu-i prea caracterizase 
nici pe artiştii, nici pe cărturarii şi nici pe oamenii 
politici români ai secolului al XIX-lea, tributari în 
mare măsură culturii laicizate a Occidentului post- 
iluminist, prin formaţia lor fie franceză, fie ger- 
mană. De la paşoptişti la junimişti linia este una 
dacă nu efectiv atee, în orice caz preponderent 
laică. Aparentele excepții (Bălcescu, Heliade-Ră- 
dulescu, Hasdeu, Eminescu însuşi5) se explică, la 
o privire mai atentă, prin ceea ce s-a numit „reli- 
giozitatea fără religie“ a romantismului mitologi- 
zant, mai apropiat de speculaţia metafizică şi de 
fabulosul folcloric decât de credinţa religioasă şi 
de viaţa liturgică a Bisericii. Numai tîrziu, cu Coş- 
buc, îşi face loc în mai mare măsură duhul religios 
al creştinismului bisericesc, care doar vag a adiat 
prin sămănătorism, pentru ca să bată cu adevărat 
abia în „gândirismul“ de după în 1926 (cu Crai- 
nic, Voiculescu şi ceilalți). 

În aceste împrejurări, apariţia unor scriitori 
sau cărturari ataşaţi Bisericii şi valorilor religioa- 
se, ba chiar a unor oameni de ştiinţă cu bună cu- 
noaştere şi profund respect faţă de creştinism, 
dispuşi şi capabili să-l valorifice creator în opera 


3 CF Octavian Goga, „Monumentul lui Mihail Eminescu“, în Mustul care fierbe (Bucureşti, f. a., pp. 41-44). Tot 
acolo, Goga sintetizează de minune această dimensiune transliterară a moştenirii eminesciene, pe care avea să 
se edifice noua dreaptă creştină românească (pînă la culminaţia ei legionară): „Tot viitorul de dărîmare şi tot 
avîntul de reclădire țişneşte din fulgerele lui. Prin scrisul lui Eminescu a cerut cuvînt ideea integralității 
naționale, cu toate atributele ei logice. [...] Eminescu, poetul, e cel mai echilibrat creier politic al României în 
creştere. Citiţi articolele lui şi veţi vedea că staţi în fața unor axiome de valoare permanentă. Ele pot fi invocate 


[a tot pasul ca un îndreptar de pedagogie națională“. 


4 Biblia lui A. C. Cuza pare să fi fost mai degrabă opera lui Drumont (în speţă, La France juive) sau cea a lui H. St. 
Chamberlain, un anglo-german protonazist (din Die Grundlagen des neunzehnten Jahrhunderts/The 
Foundations ot 19th Century venea teoria lui „Hristos arian“, dezvoltată delirant în Naţionalitatea în artă - 
principalul op al profesorului de Ia Iaşi). Ultrarasismul şi lipsa unei autentice spiritualități, rămase caracteristice 
„cuzismului“ (cu o singură excepție notabilă: Al. Lascarov-Moldovanu), au şi dus mai tirziu, între altele, 

Ia ruptura dintre A.C. Cuza (întemeietorul şi liderul Ligii Apărării Naţional Creştine - L.A.N.C.) şi tineretul 
naționalist al anilor "20 (electrizat de spirite mai degrabă mistice, precum Corneliu Z. Codreanu şi Ion I. Moța). 

5 Despre acesta din urmă, de o importanță aparte prin uriaşa influenţă pe care a exercitat-o, a se vedea, între 
altele, observaţiile pe care le-am făcut mai demult în „Eminescu şi creştinismul“ (vol. De [a Eminescu la Petre 
Tuţea. Pentru un model paideic al dreptei româneşti, Ed. Anastasia, Bucureşti, 2000, pp. 33-51) şi pe temeiul 
cărora concluzionam: „Hotărât lucru, orideunde ne-am uita, nu prin creştinism se defineşte Eminescu. Este 
curios cu cîtă uşurinţă se trece peste onesta lui autodefinire; «Eu rămîn ce-am fost: romantic înseamnă mai mult 
decât se consideră îndeobşte; versul nu trimite doar la un crez literar, ci la o Weltanschauung şi la un mod de 
existenţă. Eminescu este, înainte de toate, o majoră întruchipare românească a omului romantic, cu virtuțile, 
dar şi cu limitele sale. Regăsim în el, în strai naţional, paseismul romantic, evaziunea în exotic, pesimismul 
superior, «religiozitatea fără religie», fantezia şi visul lăsate în voia lor (în opera de creaţie). Nu foloseşte la 
nimic să încerci a face din Eminescu un model creştin (şi cu atât mai puțin ortodox), pe deasupra operei şi chiar 
împotriva voinţei lui. Ne place sau nu, Eminescu n-a fostun credincios creştin (deşi va fi avut în comun cu 
creştinismul - în resorturile intime ale personalităţii sale - acuitatea metafizică, intuiţia organicului, reverența 
față de tradiţie sau vocaţia mărturisitoare). Dar Eminescu rămîne Eminescu, așa cum a fost. 

lor, cum au fost la noi un Simion Mehedinţi (n. 
1868) sau un Nicolae C. Paulescu (n. 1869), sînt 
oarecum de ordinul minunii. Aproape izolați în 
generaţia lor intelectuală, priviţi nu o dată cu iro- 
nie sau cu suspiciune, ei (şi alți cîţiva) au fost 
înainte-mergătorii noului spiritualism cultural 
românesc din prima jumătate a secolului XX, iar 
tînăra generaţie interbelică a aflat în ei nişte în- 
drumători şi sprijinitori cu atât mai preţioşi cu cât 
reprezentau, dincolo de crezul religios şi de statu- 
tul moral, nişte autorități greu de contestat în do- 
meniile lor. Cu contribuţia directă a acestora, mai 
ales ca profesori universitari şi publicişti de largă 
audiență, noua articulare a naţionalismului cu 
creştinismul şi a creştinismului cu cultura intelec- 
tuală s-a realizat mai lesne şi a căpătat din capul 
locului o impunătoare consistență. Un Nichifor 
Crainic nu s-a sfiit să-l califice pe doctorul Paules- 
cu drept „fundatorul naţionalismului creştin“, 
exagerînd poate, dar sesizînd corect nota sa dife- 
renţiatoare în raport cu principalii dascăli naţio- 
nalişti ai primei generaţii posteminesciene (care 
fuseseră şi mentorii tinereţii lui): „...naționalis- 
mul creștin, în sensul autentic al cuvîntului, are 
[la noi] un sigur mare poet: pe George Coşbuc, şi 
un singur mare cugetător: pe Nicolae Paulescu, în 
care se fundează integral. Naționalismul genialu- 
lui Eminescu e profund rasist”, dar latura creştină 
îl preocupă numai tangenţial şi numai sub rapor- 
tul concepției conservatoare. Vasile Conta e un 
mare antisemit, dar e materialist şi ateu. Naţiona- 
lismul d-lui A.C. Cuza, întemeiat ştiinţific în 
economia politică, se mişcă pe temelia arianismu- 
lui nordic, cu ştiuta-i consecință în domeniul reli- 
gios8. Naționalismul d-lui N. orga e eminescian, 

















cu aprecierea Ortodoxiei ca forță culturală istori- 
Că şi cu negarea vitalităţii ei actuale. Nicolae Pau- 
lescu e un naţionalist autentic, precum toți cei- 
Ialţi, dar e în plus şi creştin autentic“. 

La data cînd Nichifor Crainic făcea aceste 
consideraţii, sinteza lui Simion Mehedinţi nu apă- 
ruse încă, iar apostolatul său etnopedagogic, deşi 
programatic creştin”, nu depăşise semnificativ 
sfera didacticii şi nu se cristalizase deplin la nivel 
teoretic (de unde ignorarea sau minimalizarea 
lui de către unii contemporani, care-l antipatizau 
mai ales ca scriitor „de modă veche“). 


6 C£ articolul chiar astfel intitulat, publicat mai întîi în Gândirea şi inclus apoi în volumul Ortodoxie şi etnocraţie 
din 1937 (reed.: Ed. Albatros, Bucureşti, 1997, mai ales pp. 128-129). 

7 Apreciere exagerată a mentorului gîndirist, naționalismul (şi mai ales „antisemitismul“) poetului neavînd un 
caracter religios, dar nici unul biologizant, ci explicindu-se mai degrabă prin factori contextuali de natură 


socio-economică. 
8 A se revedea, mai sus, nota 4. 


9 Convins că „cum sînt azi copiii, aşa va fi mîine neamul întreg şi țara care se bizuie pe ei“, creatorul şcolii 


româneşti de geografie şi directorul Convorbirilor literare (din 1907 pînă-n 1923) a găsit timp şi a pus suflet 
pentru elaborarea unor lucrări didactice precum Explicarea Evangheliilor potrivit cu programa şcolară (1922; 
reed. 1923 şi 1926) sau Parabole și învățături din Evanghelie pentru clasa a ILa secundară (cu nu mai puţin de 
opt ediţii între 1929 şi 1942; o ediţie anastatică a apărut în 1992 Ia Chişinău, iar o reeditare propriu-zisă s-a 
făcut în 2002 la Ed. Sophia din Bucureşti). Se cuvine menţionat că a fost nu numai pedagog şi profesor (întîi în 
învățămîntul mediu, apoi în cel universitar), ci în 1918 (din martie pînă-n octombrie) a fost şi ministru al 
Cultelor şi Instrucțiunii Publice, sub el votîndu-se, între altele, legea pentru organizarea eforiilor şcolare. Pentru 
gîndirea sa (etno)pedagogică, cf. ampla antologie Scrieri despre educație și învățămînt, îngrijită de Dumitru 
Muster (Ed. Academiei Române, Bucureşti, 1992), ce a marcat împlinirea a trei decenii de la moartea autorului 
(decedat la 94 de ani, pe 14 decembrie 1962, după ce i-a fost dat să treacă şi prin prigoana comunistă). 

Simion Mehedinţi, 
înaltă conștiință culturală 
creştin-ortodoxă 


Creștinismul românesc (1941)! îl recoman- 
dă însă pe Simion Mehedinţi, târziu, dar indiscuta- 
bil, ca pe cea mai înaltă conştiinţă culturală creş- 
tin-ortodoxă a generaţiei sale. Fost seminaristi!, 
el are, spre deosebire de Nicolae C. Paulescu, o 
cultură teologică mai sistematică (deşi repudiază 
adesea excesele teologizante, iar uneori face şi 
afirmaţii amendabile dogmatic), fericit îmbinată 
cu pregătirea sa filologică, istorică şi antropologi- 
căl2; provenit din mediul rural!5 şi preocupat 
constant de etnografie!4, el are o înțelegere şi o 
trăire mai organică a Ortodoxiei decât o putuse 
avea orăşeanul, omul de formaţie ştiinţifică pozi- 
tivă şi cercetătorul de laborator care era Nicolae 
C. Paulescu - cu sau fără voie, uşor catolicizant pe 
alocuri şi mai degrabă admirator filosofic al 
înălțimii etice a creştinismului, cu intuiţii geniale 
(ce se pot dezvolta teologic mai mult decât el în- 
suşi a bănuit), dar aproape eludînd partea dog- 
matică şi liturgică!5. S-ar putea afirma că creşti- 
nismul n-a conformat propriu-zis gîndirea lui 
Paulescu, ci numai a catalizat-o, ca ideal termen 


referenţial, pe care el a avut însă meritul de a- fi 
luat în serios, în răspărul mentalităţii pozitiviste 
a epocii. De altfel, Paulescu nu-şi propune nicăieri 
să trateze creştinismul în sine, istoric sau doctri- 
nat, ci doar în relaţie cu domeniile şi temele sale 
de interes ştiinţific (şi uneori politic), fără 
meticulozităţi teologice şi fără recuzită scolas- 
tică. Vom vedea că nu acelaşi este cazul lui 
Simion Mehedinţi, care se aşază în miezul viu al 
creştinismului ortodox (chiar dacă Zamolxe 
apare în scrisul său aproape la paritate cu 
Hristos!), pe care şi-l asumă diacronic şi sincro- 
nic, cu patos pedagogic şi misionar, văzînd în el 
nu doar un orizont de idealitate, ci însăşi formu- 
la totală de existență - a insului şi a neamului 
deopotrivă: „Un om, ca şi un popor, atita pre- 
țuieşte cât a înţeles din Evanghelie“. 

Simion Mehedinți mărturiseşte că şi-a înte- 
meiat această radiografie a creştinismului româ- 
nesc în special pe materialul etno-folcloric din zona 
Vrancei şi pe experiența sa directă, în contact cu tra- 
diția vie, preţuind mai mult creştinismul „din ini- 
mă“ (ca zestre sufletească a neamului) decăt creş- 
tinismul „din cap“ şi „din călimară“ (adică reflectat 
în speculația livrescă). Cu toate acestea, aportul 
unei largi bibliografii dă şi el consistență cărții, con- 
firmînd şi completînd observaţia genuină. 


10 Bucureşti (Ed. „Cugetarea“ - P. C. Georgescu Delafras), cu subtitlul: „Adaos la Caracterizarea etnografică a 
poporului român“. În 1995, la Ed. Anastasia din Bucureşti, a apărut o bună ediţie - demult epuizată - realizată 


de Dora Mezdrea şi prefațată de Dumitru Muster. 


1! Şi-a făcut studiile secundare la Seminarul Teologic din Roman și la cel din Bucureşti, iar bacalaureatul şi l-a luat 
[a Liceul „Sf. Sava“ (1888). Merită citite, ca memorial paideic, „Premise şi concluzii la «Terra» [este vorba de 
principala sa operă ştiinţifică, rămasă până azi de referință în domeniu: Terra. Introducere în geografie ca 
ştiinţă, 2 vols., 1930]. Amintiri şi mărturisiri“, în Academia Română: Studii şi cercetări, LXXIII, 1946 (de un 
interes aparte este textul autobiografic mai vechi „În legătură cu creştinismul unui seminarist din Vrancea“, 
unde mărturiseşte, printre altele: „Biserica satului mi-a pus de timpuriu înaintea sufletului o măsură a vieţii de 


aici şi de «dincolo»“). 


12 A pendulat, intelectual, între ispitele ştiinţifice şi cele umaniste.La Universitatea din Bucureşti, s-a înscris iniţial 
la Matematică, dar pînă la urmă a urmat Literele şi Filosofia (licenţiat în 1892). Apoi, recomandat de Al. I. 
Odobescu şi susținut de Gr. G. Tocilescu, studiază ştiinţele geografice la Paris, Berlin şi Leipzig (unde în 1899, în 
faţa ilustrului Fr. Ratzel, îşi ia examenul de doctorat cu teza Uber die kartographische Induction), arătîndu-se 
preocupat mai ales de antropogeografie (în strinsă legătură cu etnologia). 


15 S-a născut la Soveja (uneori a folosit acest nume ca pseudonim literar), în Vrancea (unde a şi copilărit), pe 16 
octombrie 1868, din părinţi țărani: Neculai Mehedinţi (care era însă şi dascăl de biserică) şi Voica Mehedinți 
(n. Hanţă sau, după alte surse, Guriţă), ce au avut 11 copii. EI se declara „fiu de mocan vrîncean“ cu dascăli şi 
preoți în ascendență. G. Călinescu, care-l prezintă superficial şi depreciativ în Istoria... sa, ca pe mai toți autorii 


cu crez religios, îi ironizează complexele genealogice. 


14 În 1915, discursul său de recepţie la Academia Română s-a numit „Caracterizarea etnografică a unui popor prin 
munca şi uneltele sale“ (tipărit în 1920), iar în 1930 scoate volumul Coordonate etnografice: civilizația şi 
cultura (a se vedea şi culegerea de texte Civilizație şi cultură, apărută la Iaşi, în 1986, sub îngrijirea lui Gh. 


Geană). 


15 Este semnificativ că creaţionismul său nu invocă aproape deloc argumente biblice sau patristice, ci se 
construieşte filosofic, pe severe raționamente logice, şi desigur ştiinţific, pe observaţii experimentale 


şi inventar fenomenal. 

În prima parte a studiului său („Caracteristi- 
cile creştinismului românesc în lumina etnogra- 
fiei şi a istoriei“), care este şi cea mai amplă, sa- 
vantul stabileşte 11 trăsături distinctive pentru 
ceea ce el numeşte „creştinismul păduratic“ al ro- 
mânilor, „aşa cum s-a păstrat în codrii Carpaţilor“ 
de-a lungul a aproape două milenii, şi pe care-l 
vede - dezvoltînd mai vechile intuiţii eminescie- 
ne - pe o linie de continuitate cu vechiul spirit 
religios al dacilor. Într-un fel, el anticipează teoria 
„creştinismului cosmic“ pe care o va dezvolta mai 
tîrziu Mircea Eliade, dar într-un limbaj mai apro- 
piat de sensibilitatea ortodoxă şi cu o viziune mai 
complexă asupra diferitelor implicaţii istorice. 


Omenia românească și ura 
confesională 


Prima trăsătură distinctivă i se pare cea a 
„lipsei războaielor confesionale în viaţa poporu- 
lui român“ (aspect care şi doctorului Paulescu i se 
părea remarcabil, visînd chiar la „unirea Credin- 
ței“ prin Biserica română, ca una ce „nu a luat 
niciodată parte la Schismă“). În ea vedea concre- 
tizarea nediscursivă a poruncii hristice a iubirii 
față de aproapele. „Să pui pe cineva pe rug ori să-l 
înjunghii în numele lui lisus, să măcelăreşti prunci, 
să ucizi femei şi bătrâni, să dăriîmi biserici, să arzi 
oraşe şi sate, pustiind ţinuturi întregi numai din 
ură confesională, smintenia aceasta nu s-a pome- 
nit niciodată între fruntariile noastre. Nu doar că 














noi, românii, am fi niscai sfinți. Nu. Avem şi prea 
avem destule scăderi. Dar, cu toate păcatele noas- 
tre, crime în numele Evangheliei n-am făcut“. To- 
leranța românească (pe care un Lucien Romier o 
găsea fără egal la alte popoare europene) a găsit 
de cuviință, mai degrabă, să-l lase pe fiecare „în 
legea lui“. În 1941, autorul nu-şi închipuia că po- 
porul român ar fi în stare de atrocități anticreşti- 
ne de genul celor comise în Revoluţia franceză, în 
Rusia bolşevică sau în Războiul Civil din Spania, 
dar istoria îl va contrazice parţial nu mult după 
aceea (cînd el însuşi a fost victimă a prigoanei co- 
muniste din anii radicalismului stalinist; ce-i 
drept, pe atunci „regizorii“ erau mai cu seamă 
străini şi ghidaţi din străinătate, dar s-au găsit şi 
printre românii neaoşi destule „cozi de topor“). 
În strânsă legătură cu trăsătura anterioară 
stă la români şi „neutralitatea față de certurile 
dogmatice“. Polemizând cu V. Pârvan, D. Drăghi- 
cescu sau M. Ralea, Simion Mehedinţi nu acceptă 
că această laxitate în materie dogmatică şi gene- 
ral spirituală s-ar explica prin nepăsare față de 
problema religioasă sau prin opacitate intelec- 
tuală, ci prin discreţia şi măsura firii noastre tra- 
diționale, a „omeniei“ româneşti, văzînd aici 
„semnul unei reale maturități sufleteşti, dobîn- 
dită printr-o lungă experiență istorică“. (Să fie 
vorba doar de ceea ce un H.-R. Patapievici obiş- 
nuieşte să numească „vulgata bunului român“?!) 
O trăsătură cu rădăcini în spiritualitatea ar- 
haică a lui Zamolxe, dar a cărei lamură s-a ales în 
creştinismul de mai tîrziu, e ceea ce autorul nu- 
meşte „primatul sufletului“ Că strămoşii noştri 
au fost „aproape ca un fel de creștini înainte de 
creștinism“ o mărturisesc un Herodot sau un 
Strabon; pe acesta din urmă îl citează de mai 
multe ori, în tălmăcire proprie, cu vestitul para- 
graf din Geografia, VII, 4: „Este un lucru de care 
nimeni nu se poate îndoi şi care răsare din toată 
istoria geților (dacilor): rîvna religioasă a fost, de 
cînd lumea, caracterul precumpănitor al firii lor“ 
(sublinierea este a lui S. Mehedinţi). Credința în 
nemurirea sufletului şi contemplativismul vieţii 
sihăstreşti i se par două constante istorice funda- 
mentale (lucru care s-ar putea zice că se verifică 
pînă azi, bunăoară în marele număr de biserici şi 
mănăstiri ridicate după prăbuşirea regimului de 
teroare ateo-materialistă, ceea ce reprezintă un 
fenomen unic prin amploare şi constanţă în aria 

fostului lagăr comunist, din Europa Centrală şi 
pînă în Balcani). 


Încreștinaţi pe nesimţite 


Prin „arhaismul creștinismului românesc“ 
Simion Mehedinţi înțelege creştinarea noastră 
timpurie şi aproape organică, făcută fără vărsări 
de sînge şi căreia nu i se poate stabili o dată sau 
un reper evenimenţial. Precedentele (străvechile 
credinţe şi practici geto-dacice) vor fi contat şi în 
acest caz, de asemenea fără echivalent în zonă 
(„singurul popor creştinat pe nesimţite“). Limba 
atestă şi ea, prin lexicul de bază latinesc (biserică, 
altar, cruce, rugăciune, lumînare, cuminecare, 
Florii, Rusalii etc.), vechimea creştinării noastre 
(dacă nu chiar de la Sf. Apostol Andrei - tradiție 
pe care autorul pare s-o ignore -, în orice caz de 
dinainte de retragerea aureliană). 

„Pătrunderea pe nesimţite a creştinismului 
în Dacia a avut urmări de mare însemnătate pen- 
tru neamul din Carpaţi. Le putem cuprinde pe 
toate într-o singură formulă [care reprezintă o 
altă trăsătură distinctivă din cele 11]: stabilirea 
unei simbioze între Stat şi Biserică, fără ciocniri, 
pe de o parte, şi fără contaminarea politică, atit 
de păgubitoare în viața altor naţiuni, pe de altă 
parte“. Simion Mehedinţi subscrie la ipoteza (pe 
care istoria este departe de a o fi validat) că Bise- 
rica ar fi ținut cîndva loc la noi de organizare sta- 
tală: „După retragerea legiunilor, sfaturile şi po- 
runcile Bisericii au trebuit să ia locul autorității 








oficiale [...]. În orice caz, tribunalul nu putuse ple- 
ca, în el s-a continuat exercitarea magistraturii. 
De cine? Obiceiurile dacilor ne lămuresc deplin: 
Ia ei, preotul era şi judecător. Şi astfel, basilica, 
adică judecătoria sau tribunalul, a devenit pe în- 
cetul biserica. Omul a sfinţit localul civil, dîndu-i 
caracter religios“. Concluzia pe care îi place să o 
tragă e că „aşezarea geografică «în calea răutăți- 
lor» a fost compensată astfel, măcar în parte, prin 
pacea sufletească în latura religioasă“. 


Ortodoxie cu specific 
românesc 


„Lipsa ereziilor şi a ereticilor“ ar fi o altă 
notă distinctivă şi un nou prilej de mândrie pen- 
tru creştinismul românesc. Aici afirmaţiile sînt 
poate cam riscate (am avut şi noi, totuşi, „bogo- 
milii“ noştri...). Pare cam romantică imaginea ro- 
mânului care, opunînd „evlavia dacică“ pretinsei 
„sofisticării bizantine“ şi reprobabilei „politicării 
papale“, va fi avut dintotdeauna „eleganța mo- 
rală de a-l tolera pe «fiecare cu legea lui» şi de a-l 
«lăsa în plata Domnului»“, el urmându-şi calea 
arhaică, „mereu aceeaşi ca şi mirosul cetinei de 
brad şi al răşinei carpatice“ (aici scriitorul îl bate 
pe savant). De unde concluzia băţoasă (şi nu toc- 
mai de lepădat, mai ales astăzi, în contextul ob- 
sesiv al „integrării“ politice şi al „ecumenismului“ 
religios): „Iată pentru ce această Ortodoxie nu 
are nevoie de certificatul nimănui, fie de la Apus, 
fie de la Răsărit, sau de aiurea. Aibă parte fiecare 

de ceea ce este al lui, dar să ne lase şi pe noi cu 
ceea ce este al nostru. Nu jinduim nici la Bizanţ, 
nici la Roma, şi cu atât mai puţin la Moscova. [...] 
Nici călugărilor bizantini (mai târziu fanarioți), 
nici celor papistaşi (sosiți cu sabia în mînă la Po- 
sada), nici celor moscoviți nu le sîntem datori în 
latura Evangheliei. Putem privi spre vecinii 
noştri (mai ales în ce priveşte ereziile) cu deplină 
seninătate, ştiindu-ne creştini mai vechi decăt ei şi 
cu o experiență religioasă mai bogată decit a 
lor...“ (e aici intuiţia pozitivă a unei posibile Orto- 
doxii româneşti specifice şi neclientelare, care 
să-şi caute afirmarea creatoare în sens propriu şi 
decomplexat). 


Fără răzbunare 


Mai puternică decît la alte meridiane este la 
noi şi „prezenţa lui lisus în folclorul național“ 
Autorul se lasă cucerit de „duioşia colindelor“ şi 
citează generos din mai toate ariile folclorice, cu 
înfiorare religioasă, dar şi cu simţ estetic. E încîn- 
tat să tragă încheierea, între altele, că sufletul ro- 
mânesc a ştiut să pătrundă total în taina întrupă- 
rii şi în drama răstignirii, cu o afinitate aparte 
pentru Maica Domnului (aici, oarecum surprinză- 
tor, Simion Mehedinţi pare a face o concesie dog- 
matică în sens catolic, referindu-se la „imaculata 
concepţie“, dar fără să insiste). Mărturiile folclo- 
rice i se par, în orice caz, mult mai convingătoare 
decât cele cărturăreşti. Se simte în rîndurile sale, 
parcă mai mult decit oricînd, adierea „gândiris- 
mului“, nu fără certe reminiscențe sămănă- 
toriste. 

În mod deosebit insistă Simion Mehedinţi 
asupra „absenței pornirii spre răzbunare“ la ro- 
mâni, pe care o documentează cu multe exemple 
istorice, dar mai ales cu atitudinea românilor faţă 
de neamurile învecinate (bulgari, unguri) sau 
venetice (turci, greci, evrei), care ele însele ne-au 
luxat aproape sistematic, dar noi „n-am răsplătit 
răul cu rău“. Este un alt aspect, de indiscutabilă 
noblețe creştină, al toleranţei noastre prover- 
biale. Dialogul lui Mircea cu Baiazid din Scrisoa- 
rea III i se pare paradigmatic şi-l citează cu trans- 
parentă voluptate. Este de mirare că în acest con- 
text nu se referă mai îndeaproape la Mioriţa (deşi 
s-a întemeiat cu predilecție pe materialul folcloric 
şi provine din spaţiul de unde care balada a fost 


pentru prima oară culeasă de Alecu Russo). Vor- 
beşte însă în treacăt despre „transpunerea secu- 
lară a realității de toate zilele în forme ideale“, 
ceea ce trezeşte în minte teoria lui Mircea Eliade 
(cf mai ales De Ia Zalmoxis la Genghis-Han, cap. 
final) cu privire la transfigurarea suferințelor ca 
răspuns la „teroarea istoriei“. 


Puterea jertfei 


De altfel, următoarea trăsătură la care se 
referă Simion Mehedinţi în expunerea sa este „ac- 
ceptarea suferinței ca mijloc de puriticare mo- 
rală“, pe care o vede izvorită mai întîi tot din pre- 
dispoziția „dacilor nemuritori“ spre ascetism şi 
sacrificiu (erau, zice Pomponiu Mela, ad mortem 
paratissimi, „mereu gata de moarte“). Eminescu 
e invocat din nou (Rugăciunea unui dac), iar de 
data aceasta vine în discuţie şi Mioriţa: „Senină- 
tatea păstorului în fața morții este un răsunet de- 
părtat al concepţiei dacilor despre viaţa de dinco- 
lo de mormînt. În variantele Mioriţei se schimbă 
unele amănunte, dar seninătatea în faţa morții şi 
acceptarea liniştită a suferinței sînt ca un fel de 
axă invariabilă“. Sînt evocate şi străvechile obi- 
ceiuri ce fac loc veseliei la înmormîntări (cu 
exemple tulburătoare din Clopotiva, Hunedoara, 
unde priveghiul e prilej de bucurie mare „că omul 
a scăpat de viața de pe pămînt“). Admirator şi sfă- 
tuitor al Mişcării Legionare, din al cărei Senat a 
făcut parte (alături de alți profesori mai vârstnici, 
ca I. Găvănescul sau Traian Brăileanu), Simion 
Mehedinţi nu putea trece aici peste idealismul 
moral şi jertfelnicia tineretului legionar, căruia îi 
rezervă cîteva pagini memorabile, cu accent pe 
programul educaţiei legionare croit de legenda- 
rul Codreanu (care a fost, orice s-ar spune, o mare 
conștiință creştină). Rein aici doar aceste frag- 
mente mărturisitoare, care aveau să-l coste atit de 
mult mai tîrziu: „Cine cunoaşte originea mişcării 
legionare şi toată desfăşurarea ei - fără îndoială, 
momentul cel mai semnificativ din viaţa noastră 
publică de la războiul mondial pînă la fărimarea 
granițelor în 1940 - nu se poate să nu bage de 
seamă un lucru într-adevăr caracteristic. Legiona- 
rismul a voit să însemne mai întîi de toate o refor- 
mă morală. El s-a născut ca o reacție împotriva 
comunismului nivelator al națiunilor şi strivitor 
al libertăţii individuale, adică împotriva dictaturii 

proletare predicate de Karl Marx şi de alţi evrei în 
numele Internaționalei. [...] Aşa se explică un 
lucru de mare însemnătate: pe cînd fascismul era 
o mişcare socială şi politică, iar hitlerismul o miş- 
care politică şi socială, legionarismul a fost din ca- 
pul locului o mişcare națională, religioasă şi pe- 
dagogică“, însuflețită de spiritul de jertfă, întru- 
chipat culminant în cazul Moţa-Marin!6, despre 
care Simion Mehedinţi, în numărul comemorativ 
al Cuvântului studențesc din ianuarie-februarie 
1937, scrisese cu pioasă fervoare: „Murind de bu- 
nă voie, ei au spus răspicat: Deschideţi ochii la 
amestecul străinilor, care vor strivi tot ce este ro- 
mânesc în România, după cum strivesc astăzi tot 
ce este spaniol în Spania! [...] Moța şi Marin, prin 
jertfa lor de bună voie, au dat semnalul unificării 
sufleteşti a tuturor Românilor care se mai simt Ro- 
mâni. Cu sîngele lor românesc ei au vrut să vin- 
dece rana înveninată a dezbinărilor din trecut. 
Aceasta este semnificația istorică a morţii lor“. 


Optimismul tradițional 
al românului 


Simion Mehedinţi mai constată în creştinis- 
mul tradițional românesc, în pofida tuturor vitre- 
giilor istoriei, „o vădită aplecare spre optimism: 
încrederea în biruinţa finală a binelui asupra rău- 
lui, care este o constantă în folclorul nostru 
(„oglinda cea mai credincioasă a sufletului et- 
nic“). El este convins că „pentru neamul din Car- 
paţi, socoteala e limpede şi rotundă: lumea e de- 
parte, foarte departe de perfecţiune, însă e cu sig- 
uranță perfectibilă“. Înclinarea aceasta optimistă 
a firii noastre e împinsă în cutare loc spre o formă 
de apocatastază populară (citată după Elena 
Niculiță-Voronca), dar care lui Simion Mehedinți 
nu pare să-i deranjeze deloc sensibilitatea dog- 
matică de fost seminarist: de se vor pocăi sufle- 
tele, întorcîndu-se spre Dumnezeu, „Maica Dom- 
nului va scoate rînd pe rînd din smoală şi din 
flăcările iadului pe toți nenorociţii ce s-au chinuit 
acolo [...]. Tot iadul va rămîne gol, ca o şandrama 
fără chiriaşi“, iar dracul se va înţelepţi prin expe- 


riența şomajului („atunci şi diavolii, nemaiavînd 
de lucru, se vor face buni, şi-i va primi Dumnezeu 
şi pe ei în rai, dimpreună cu ai Săi. Dar mai înții 
vor trebui să-şi ispăşească păcatele printr-un ca- 
non“). Îngrijitoarea ediţiei de la Anastasia, Dora 
Mezdrea, face următoarea piruetă interpretativă: 
„Desfăşurarea pe mai multe pagini a «ispitei ori- 
geniste» a mîntuirii tuturor, inclusiv a diavolului, 
prezentă în folclorul românesc, nu este, desigur, 
un semn de erezie. Semnificațiile ei trec dincolo 
de raportul personal al omului cu Dumnezeu, fă- 
ră să afecteze în vreun fel această relaţie, aşa cum, 
de exemplu, o mărturiseşte pilda singulară a creş- 
tinului auster care a fost Nae Ionescu, preocupat, 
în acelaşi timp, de apokatastasis-ul origenist“. 

Eu mă abţin de la orice piruetă, permițîn- 
du-mi să nu fiu de acord, în această privință, nici 
cu Simion Mehedinţi!”, nici cu Nae Ionescu. Alt- 
minteri, optimismul tradițional al firii româneşti 
se poate discuta şi documenta în destule alte fe- 
luri, şi putem chiar cădea de acord cu finalul liric 
al capitolului: „Am putea spune că acest creşti- 
nism arhaic, tolerant şi optimist, are ceva din li- 
niștea şi perenitatea pădurilor de brazi, care nu-şi 
leapădă frunza, ci rămîn totdeauna verzi“. 


Duhul, înaintea literei binelui 


A unsprezecea şi ultima trăsătură a creştinis- 
mului românesc inventariată de Simion Mehe- 
dinți este „prioritatea frumuseţii morale asupra 
justiţiei formale“ un fel de echivalent autohton şi 
rural al kalokagathiei greceşti. Străin de legalis- 
mul formalist, românul caută mai degrabă duhul 
decit litera binelui, ceea ce transpare din intero- 
gaţia curentă asupra „căderii“ sau „cuviinței“ lu- 
crurilor: E frumos să faci cutare sau cutare lucru? 
„Sensibilitaea morală a neamului din Carpaţi nu 
se simte împăcată pînă ce binele nu e însoțit şi de 
frumusețe. Altminteri, nici binele nu-i destul de 
bun. (Acesta e fondul cel mai tainic al cugetării şi 
al simţirii poporului român.)“, scrie Simion Me- 
hedinți, continuînd cu această observaţie esen- 
țială pentru buna înţelegere a demersului său 


16 Cf. Taina jertfei. Dosar istoric Moţa-Marin, alcătuit, prefațat şi adnotat de Răzvan Codrescu, Ed. Puncte 


Cardinale, Sibiu, 2002. 


17 Care continuă afirmând, între altele, despre acest straniu „optimism transcendent“ (sintagma îi aparține): 
„Românul e încredințat că, la urma urmei, răul va putea fi smuls din rădăcină, suferința va înceta pentru toți şi 
însuşi iadul va fi desființat, iar dracii vor ajunge din nou lîngă îngerii cerului, aşa cum au fost odinioară, înainte 


de neroada răscoală a pizmărețului Lucifer...“ 

analitic: „Credem că «prioritatea frumosului», 
considerat de poporul nostru ca adevărata îm- 
plinire a binelui, este un semn că însuşirile creşti- 
nismului românesc înşirate pînă aici nu sînt o 
simplă închipuire, ci formează ceva organic, ele 
derivă din temperamentul neamului şi sînt strîns 
legate unele de altele, ca verigele aceluiaşi lanţ“. 
Frumusețea binelui, frumuseţea morală, nu ră- 
mâne străină nici de adevărul faptelor sau al 
ideilor, ci se întâlneşte cu acesta în dreptate, care 
este articulaţie armonică a adevărului, binelui şi 
frumosului (Sfînta Dreptate/Direptate) şi nu tre- 
buie confundată niciodată cu simpla justiţie în 
sens legalist. Şi e semnificativ pentru primatul 
frumuseţii morale că eroul basmelor noastre este 
aproape întotdeauna Făt-Frumos. „E puternic, is- 
teț, bun, iar pe deasupra e dăruit şi cu frumuseţe 
- o calitate care le întregeşte pe toate. Nu e vorba 
numai de frumuseţea fizică, ci şi de cea morală: e 
milos şi mereu gata de jertfă“. 


i E AI | 


„Legea românească“ 


În a doua parte a studiului său, intitulată 
„Creştinismul românesc în raport cu bisericile 
altor neamuri“, autorul îşi propune să întreprin- 
dă „verificarea istorică“ a constatărilor anterioa- 
re, comparativ cu creştinismul altora (fie răsări- 





teni, fie apuseni), de care al nostru se deosebeşte 
semnificativ (prin sinteza unică de dacism, latini- 
tate şi Ortodoxie) şi nu are nici un folos să se stră- 
duiască în direcții mimetice. Modul în care ne-au 
zugrăvit anumiţi observatori străini (Keyser- 
ling!$, Romier!? etc.) ne confirmă şi el în datele 
fundamentale. Preţioasă e şi observaţia că „legea 
românească“ a ştiut să se țină departe şi de papo- 
cezarismul occidental, şi de țaropapismul orien- 
tal (Simion Mehedinţi declarîndu-se un adversar 
ireductibil al politizării religiei). 

A treia şi ultima parte, „Viitorul dreptei cre- 
dințe“, va fi ambiţionat să fie corolarul profetic al 
cărții, dar istoria s-a grăbit să-i zădărnicească per- 
spectivele, iar astăzi, după lunga experienţă muti- 
lantă a comunismului, lucrurile au căpătat, desi- 
gur, valențe noi, greu de bănuit mai înainte şi 
greu de reglat din mers. Pledoaria de a ne strădui 
să rămînem noi înşine rămîne însă valabilă prin- 
cipial: „Se cuvine (adică e bine, e sănătos şi fru- 
mos) să fie oricine cum e croit să fie, iar nu să se 
facă maimuța altora“. Trebuie să găsim un răs- 
puns propriu la haosul contemporan, alimentat 
deopotrivă, în viziunea autorului, de maşinism, 
rasism şi comunism (Simion Mehedinți este şi un 
mare adversar al -ismelor, în care nu vede decit 
nişte etichete ale disoluției şi smintelilor lumii 
moderne). Iar primejdia cea mai mare ar fi - şi 
aici nu putem să nu-i constatăm dreptatea din în- 
săşi experiența noastră imediată - „numai dacă 
poporul însuşi s-ar rătăci, lepădîndu-se de firea şi 
datinile sale“. 

Epilogul cărţii e plin de amărăciunea ceasului 
istoric de atunci (scrisă în primăvara lui 1940, a 
apărut în februarie 1941)?0; Simion Mehedinţi gă- 
seşte totuşi pentru imperativul final un ton opti- 
mist şi cu bătaie în durata lungă a istoriei: „Dar, 
vorba lui Seneca, suferim de boli vindecabile (sa- 
nabilibus aegrotamus malis), iar unul din leacu- 
rile cele mai sigure este întoarcerea la creştinismul 
nostru românesc, |re]dîndu-i cât mai repede pu- 
terile lui de altădată“. Aşa să ne ajute Dumnezeu. 


18 Das Spektrum Europas (1928), carte pe care Simion Mehedinţi o citează după traducerea franceză apărută la 
Paris în 1930: Analyse spectrale de l'Europe. Cu mare întirziere, cartea s-a tradus şi în română: Analiza 


spectrală a Europei, Insitutul European, Iaşi, 1993. 


19 Le carrefour des empires morts, Paris, 1931 (în rom. La răscrucea imperiilor moarte, Ed. Univers, Bucureşti, 


1998). 


20 Răstimp în care pierdusem fără luptă o treime din teritoriul României Mari şi cam tot o treime din populaţie, 
regele criminal şi trădător abdicase şi fugise în străinătate cu ţiitoarea lui evreică, ţara fusese în pragul 
războiului civil (evenimentele din ianuarie 1941), iar al doilea război mondial bătea deja şi la uşa noastră. 

Diferenţele confesionale 


în viziunea 


lui Simion Mehedinţi 

Constantin Mihai 





de, 
28 
roblema interconfesională, mai ales a rela- 

p ției dintre Ortodoxie şi Romano-Catoli- 
cism, Greco-Catolicism şi Protestantism, a 
constituit o temă predilectă a dezbaterii intelec- 
tuale interbelice, cu atât mai mult cu cât o parte 
semnificativă a elitei era efectiv interesată de val- 
orizarea tradiției religioase răsăritene, ca parte 
esenţială a tradiţiei religioase europene. Pe fon- 
dul dobândirii autocefaliei Bisericii Ortodoxe Ro- 
mâne, prin ridicarea ei la rangul de Patriarhie, la 
30 iulie 1925, prin tomosul 1579 al Patriarhului 
Ecumenic Vasile al III-lea şi al Sfântului Sinod al 
Patriarhiei Constantinopolului, se deschideau 
noi perspective pentru instituţia ecleziastică. 

Simion Mehedinţi, reputatul profesor şi aca- 
demician, creatorul învățământului geografic 
modern din România după metodele lui Ritter şi 
Humboldt, cu contribuţii originale Ia stabilirea 
obiectului geografiei, la determinarea legilor, a 
categoriilor geografice şi a metodelor specifice 
de cercetare, promotorul unei pedagogi tradițio- 
nale, în spiritul unei discipline scolastice riguroa- 
se, dominată de profunde convingeri religioase, 
director al revistei Convorbiri Literare (1907- 
1923), este una dintre figurile elitei intelectuale 
interbelice preocupate de problematica intercon- 
fesională, îndeosebi de raporturile Ortodoxiei cu 
celelalte culte. Demersul de decelare a trăsătu- 
rilor esenţiale ale „creştinismului românesc“ se 
poate realiza, în concepţia lui Simion Mehedinţi, 
fie printr-un recurs analitic la matricea identitară, 


folclorul naţional, fie prin, ceea ce am numi as- 
tăzi, perspectiva imagologică, aceea a oglindirii 
în ochii străinilor a viziunii religioase a poporului 
român. Autorul pleacă de la presupoziţia corectă 
a existenţei în spaţiul românesc a celor două ra- 
muri esenţiale ale creştinismului: Ortodoxia şi 
Catolicismul, la care se adaugă luteranismul, deşi 
am prefera termenul de protestantism care acop- 
eră o realitate religioasă mult mai cuprinzătoare. 
Trecem peste faptul că nu împărtăşim poziţia lui 
Simion Mehedinţi de a considera luteranismul 
(protestantismul) ca ramură a creştinismului 
european pentru simplul argument că acesta nu 
admite Predania, Tradiţia Bisericii Creştine, uni- 
cul îndreptar de funcţionare a doctrinei creştine, 
aceasta pentru a nu mai aminti de contradicţia 
flagrantă a principiului sola Scriptura în detri- 
mentul hermeneuticii patristice. Nu mai este ca- 
zul să insistăm cum eram și suntem priviți de că- 
tre străini în diverse momente ale istoriei (cro- 
nicile şi jurnalele călătorilor străini sunt elocven- 
te în acest sens), cu atât mai mult cu cât meritele 
şi scăderile noastre ca popor au fost de nenumă- 
rate ori puse şi pe seama structurii noastre spiri- 
tuale, a Ortodoxiei, uitându-se că fondul genetic al 
unui popor, cu toate viciile şi virtuțile sale nu de- 
pinde numai de componenta religioasă care mode- 
lează, ce-i drept, caracterul unei națiuni. 


Imperialismul papal 


O primă reacție împotriva idealismului 
creştin este identificată de Simion Mehedinţi la 
catolicism. „Roma, centrul marelui imperiu, ale 
cărui drumuri, toate, duceau spre stâlpul militar 
din Urbs, s-a simţit cea mai ofensată de noua doc- 
trină care predica egalitatea şi frăţia între nea- 
muri“ (Simion Mehedinţi, Creștinismul româ- 
nesc, Bucureşti, Anastasia, 1995, p. 170). Trăsătu- 

rile catolicismului: politic şi ierarhic contribuie la 
instituirea unui stat papal universal. Raportul 
dintre Biserică şi Imperiu devine unul identic, în 
măsura în care Ecclesia, ca şi Statul, este intere- 
sată mai întâi de lumea de aici, realizând un soi 
de „stat al lui Dumnezeu pe pământ cu Episcopul 
Romei în frunte“, aceasta ca o ilustrare a teoriei 
augustiniene a lui Civitas Dei. De fapt, Civitas ter- 
rena constituie modelul întrupării acelei Civitas 
Deiîn plan uman, a realizării Împărăției lui Dum- 
nezeu pe pământ. 


Individualismul protestant 


Un alt tip de reacție împotriva idealismului 
creştin este protestantismul, considerat pe bună 
dreptate, de Simion Mehedinţi „un alt compromis 
cu doctrina lui lisus“. „Caracteristicile lui sunt toc- 
mai opuse față de cele ale catolicismului. Pornind 
de la principiul libertăţii (influență veche protes- 
tantă), protestantul afirmă o autonomie împinsă 
uneori până aproape de anarhie. În locul impe- 
rialismului papal, cu centrul la Roma, el este indi- 
vidualist şi particularist. Cine ţine în mână o 
Biblie se poate considera pe sine ca unitate de 
măsură a întregului creştinism, după ideile par- 
tizanilor Reformei. Antiteza e vădită: pe când ca- 
tolicismul e politic în sensul cel mai larg al cuvân- 

tului, protestantismul este a-politic şi pune liber- 
tatea de conştiinţă a individului mai presus de 
orice interes al comunității, prin urmare şi al sta- 
tului. Rezultatul a fost o sumedenie de secte şi de 
dizidenţe în mijlocul sectelor“ (p. 173). Întoarce- 
rea la origine pe care o promovează protestantis- 
mul este o operaţie imposibilă, întrucât ea în- 
seamnă pur şi simplu eliminarea Predaniei, adică 
ignorarea caracterului viu şi organic al învăță- 
turii creştine. Protestantismul ignoră un fapt fun- 
damental: învățătura lui Hristos nu mai este as- 
tăzi ceea ce este scris în Evanghelie, ci această 
Evanghelie aşa cum este ea interpretată de Bise- 
rică, adică de Sfinţii Părinţi şi de Sinoadele Ecu- 
menice, cu alte cuvinte Evanghelia trăită firesc în 
comunitatea de iubire a Ecclesiei. 


Puterea sobornicității 


O ramură esenţială a creştinismului este Or- 
todoxia, dominată de caracterul sinodal, în defa- 
voarea primatului papal: nu autoritatea infaili- 
bilă a Papei, nici libertatea anarhică a individului, 
ci puterea sobornicității este primordială, întru- 
cât formularea învățăturii christice se face în Or- 
todoxie prin sinoade, pornindu-se de la princi- 
piul absolut just că adevărul creştin, chiar când 
este vorba de înţelegerea cuvântului lui Hristos, e 
de natură conciliară, şi nu raţională - raţiunea in- 
dividuală neavând nimic de spus într-o asemenea 
problemă. Îndreptarul infailibil în modul de func- 
ționare al Bisericii rămâne Predania, Tradiţia Ec- 
clesiei, firul conducător al creştinismului răsări- 
tean şi occidental. 

Deşi caracterul sinodal este comun tuturor 
Bisericilor Ortodoxe, există diferenţe între Orto- 
doxia românească şi celelalte națiuni ortodoxe. 
„Spre deosebire de misticismul slav şi de înclină- 
rile metafizice ale grecilor, amatori de subtilități 
dogmatice, creştinismul românesc e mai mult in- 
tuitiv, ceea ce se potriveşte de altfel şi cu tempera- 
mentul liric (relevat şi de unii străini ca Romier, 
Keyserling, Bartok şi alţii). Respectă apoi şi Pre- 
dania, adică e tradițional, dar nu în sensul bizan- 
tin (cu nota sa complexă levantină), ci mai mult 
în sens naţional, legând datinile sale religioase de 
străvechea pietate dacică şi de unele reminis- 
cențe latine: Rosalia, Floralia, aşa că nota locală e 
uneori cum nu se poate mai vădită“ (p. 173). 

Singurul model ecumenic 


Distincția dintre Catolicism şi Ortodoxie re- 
zidă şi în pretenţia de universalitate a Bisericii de 
la Roma care anulează ideea de naţiune. Pentru 
Ortodoxie, modelul christic, vestitor prin Evan- 
ghelie a veştii minunate privitoare la o „nouă în- 
drumare a omenirii“ este singurul model ecume- 
nic şi, prin urmare, universal. Astfel, ecumenici- 
tate înseamnă invariabilitatea învăţăturii Eccle- 
siei, măsura dezvoltării fireşti a Evangheliei, sin- 
gurul îndreptar obiectiv pentru cunoaşterea Ade- 
vărului. Pretenţia de infailibilitate a catolicismu- 
lui constituie, în viziunea lui Simion Mehedinți, 
„una dintre loviturile cele mai grave care s-au 
adus creştinismului atât de simpatizat tocmai 
prin smerenia lui şi printr-un foarte fin simţ al re- 
lativităţii valorilor omeneşti“ (p. 174). 

Haosului protestant, Biserica Creştină (Orto- 
doxia şi Catolicismul) îi opune rigoarea, disci- 
plina şi ordinea. Deosebirea dintre Ortodoxia ro- 
mânească şi pravoslavnicia rusească bazată pe 
un „misticism apropiat de bigotism al mujicilor 
ruşi“ constă şi în supunerea autorității ecleziasti- 
ce celei politice, printr-o tendinţă de cezaropa- 


pism (îndrăzneala de a se proclama şi 
cap al Bisericii) pe care unii țari (Petru 
cel Mare) şi-o arogau. Faţă de Rusia co- 
munistă, izolarea Ortodoxiei româ- 
neşti ar trebui să fie totală. 

Experienţa Bisericii Creştine a 
fost una complicată, cu suişuri şi co- 
borâşuri, cu variabile diferite. Spre 
exemplu, Catolicismul, în pofida încer- 
cării de a fi reprezentat printr-un su- 
veran pontif (o reiterare a lui pontifex 
maximus) şi de a organiza un fel de 
Stat al lui Dumnezeu pe pământ, nu a 
putut opri tendințele divergente din 
cadrul lui, dând naştere Reformei pro- 
testante, cu tot cortegiul său de ano- 
malii şi de libertinisme. Orientul a fost 
supus unor experiențe similare, „înce- 
pând cu Bizanțul în care împărații 
amestecau teologia cu răzbunările lor 
politice (mai ales cu scoaterea ochilor, 
tăierea nasului şi jugănirea) şi sfârşind 
cu Moscova țarilor brutali, care po- 
runceau tot felul de persecuții, apoi au 
încheiat prin a se crede capii Bisericii... În faţa im- 
perialismului occidental s-a ridicat imperialismul 
oriental. Panslaviştii nu s-au sfiit să facă din Orto- 
doxie o unealtă politică, înfăţişând pe ruşi ca sin- 
gurul popor ales, menit să joace prin Ortodoxie 
rolul lui Israel“ (pp. 175-176). 

Simion Mehedinţi conchide că creştinismul 
românesc „s-a simțit străin în faţa papocezaris- 
mului catolic, precum și în fața țaropapismului 
oriental“. Chiar dacă Uniatismul este socotit „un 
incident politic, nu religios“, „creştinismul arhaic 
- aproape păduratic - al neamului românesc“, 
cum îl caracterizează Simion Mehedinţi, a reuşit 
să constituie un îndreptar solid, prin care în spe- 
cial țăranii au putut să conserve „legea româneas- 
că“. Prin recursul analitic interconfesional, Si- 
mion Mehedinți conturează profilul singular al 
creştinismului românesc care nu se subordo- 
nează altor variante ale creştinismului, păstrân- 
du-şi propria identitate religioasă, şi prin aceasta, 
culturală şi naţională. Ce-i drept, situaţia este va- 
labilă până la sfârşitul perioadei interbelice, peri- 
oada comunistă şi cea neocomunistă, provocând 
mutații serioase la nivelul profilului creştinismu- 
lui românesc. 

Cât ne costă idealul 
reintregirii? 


Un cotidian românesc a pornit o dezbatere privind costurile 





Varujan Vosganian 





ema e cel puţin bizară, dacă ne gândim la 

faptul că într-o astfel de iniţiativă politică, 

românii de peste Prut nu ar participa pe 
post de asistați care să aştepte cu braţele încruci- 
şate să le vină de la Bucureşti bani, haine şi pa- 
chete cu mâncare, ci s-ar constitui într-o parte ac- 
tivă a dezvoltării țării. Totuşi, modul în care este 
pusă problema vine dintr-o anumită mentalitate 
care, din păcate, s-a manifestat şi în perioada in- 
terbelică pe când Basarabia era tratată ca un teri- 
toriu alipit, acolo unde mai degrabă erau surghi- 
uniți cei indezirabili decât se manifesta preocu- 
parea pentru îmbunătăţirea stării materiale şi 
culturale a locuitorilor. 

Înainte de a vedea cât ne costă unirea celor 
două ţinuturi româneşti, se pune problema voin- 
ței politice. Putem accepta faptul că această uni- 
tate politică este, în prezent, dificil de realizat. 
Dar idealul reîntregirii trebuie să rămână o aspi- 
rație profundă a spiritului românesc. 

Raporturile noastre cu Republica Moldova 
trebuie să aibă la bază aspiraţia către unitatea na- 
țională. Mai devreme sau mai târziu, cele două 
state, cu o limbă comună şi cu aceeaşi tradiţie, se 
vor reuni. Dacă în anul 1859 două mici principate 
s-au unit, împotriva atâtor obstacole, aceasta de- 
monstrează că nimic nu se poate împotrivi aspi- 
rației fireşti către unitate națională, acolo unde 
ea se manifestă. Generaţiile viitoare nu vor putea 
înțelege cum ceea ce a fost posibil în 1859 nu a 
mai fost posibil în 1991, în condiţii mult mai favo- 


unirii României cu Republica Moldova și, funcție de evaluarea 
Ia care s-ar fi ajuns, a pus întrebarea: ne putem permite 
să plătim prețul - financiar, de această dată - al unificării? 


rabile, când cele două state erau independente, şi 
nu trebuia - sau, mai degrabă, n-ar fi trebuit - să 
ceară voie nimănui, voinţa celor două Parlamen- 
te fiind suficientă pentru a încuviința unirea. 

Există în clipa de faţă numeroase obstacole, 
pornind de la dificultăţi legate de libera circulație 
a persoanelor şi a mărfurilor, până la lipsa unor 
relaţii economice stabile şi diversificate. Până 
acum câtăva vreme, aceste obstacole puteau fi în- 
lăturate prin acţiunea celor două Guverne, al Ro- 
mâniei şi al Republicii Moldova. În prezent, din 
păcate sau din fericire, iminenta integrare a Ro- 
mâniei în Uniunea Europeană ridică anumite 
obstacole în calea dezvoltării relaţiilor dintre cele 
două țări, cu deosebire în ce priveşte libera circu- 
laţie, fie că e vorba de persoane, de mărfuri sau 
de capitaluri. E ciudat că apropierea noastră de 
piața comună europeană trebuie făcuta cu prețul 
îndepărtării de Republica Moldova, însă nu tre- 
buie să privim această situaţie ca pe o alegere ire- 
vocabilă, ci trebuie să regândim strategia reîntre- 
girii în acest nou context, al integrării. 

În perioada scursă din 1990, autorităţile ro- 
mâne au fost destul de indiferente față de Basara- 
bia. De parcă indiferența autorităţilor române nu 
era destulă pedeapsă, iată că şi evoluţia vieţii po- 
litice din Republica Moldova este îngrijorătoare. 
Forţele comuniste şi rusofone au recâştigat teren. 
În ţară se vorbeşte atât ruseşte cât şi româneşte, 
dacă nu chiar mai mult ruseşte. Guvernul Moldo- 
vei caută să apropie țara cât mai mult de Rusia. 
Dacă reprezentanța politică a României la Chi- 
şinău are în jur de cincisprezece funcționari, an- 
gajații reprezentanţei Federaţiei Ruse se număra 

cu sutele. Reprezentarea economică şi culturală a 
Rusiei este copleşitoare în raport cu cea româ- 
nească. În prezent, Moldova de peste Prut este 
practic colonizată, economic şi cultural, de Rusia. 
Iar luptătorii pentru reîntregire de la Chişinău se 
îndreaptă, din păcate, spre partidele de sorginte 
naţional-comunistă, adică tocmai acele ideologii 
care, în decursul secolului XX, au contribuit la în- 
depărtarea Basarabiei şi Bucovinei de patria 
mamă. 

Granița peste Prut riscă să devină nu numai 
granița dintre două părți ale aceluiaşi trup, dar şi 
granița dintre două sisteme geo-strategice. Noi 
nu trebuie să ne împăcăm cu această situaţie. Viet- 
namul s-a unificat, Germania s-a unificat. Într-o 
bună zi cele doua Corei se vor uni şi ele. Nu se 
poate ca tocmai poporul român să rămână singu- 
rul popor despărţit de o graniță artificială şi, aş 


DD 








spune, de propria neputinţă. În acest context, 
întrebarea cât ne costă este lipsită de relevanță. 
Costă mult, cu siguranță. În Moldova de dincolo 
de Prut trebuie făcute lucruri care deja s-au făcut 
în România, dar şi multe lucruri care trebuie 
făcute şi în România şi în Republica Moldova, 
cum ar fi, de pildă, dezvoltarea rurală, reforma- 
rea sistemului de pensii sau competitivitatea eco- 
nomică. Indiferent cât ne costă, o Românie mai 
mare, cu o piaţă mai largă, va fi o Românie mai 
puternică. 

Şi oricum, n-are rost să ne întrebăm cât ne-ar 
costa unirea cu Basarabia, câtă vreme noi n-am 
putut răspunde, în anii 1990, nici la întrebarea 
cât costă modernizarea şi integrarea României, 
aşa cum e ea acum. Unii vor zice: mai bine că n-am 
ştiut. Dar la urma urmei, unirea e mai ales o pro- 
blemă patriotică şi nu una financiară. 





22 


anul IV e nr. 45 


POLITICA, LA DESCUSUT 








efii clasei politice, 
repetenţi la bun-simţ 


Am vrut inițial să scriu despre neverosimila ascensiune 
politică a lui Gigi Becali. Dar recenta înjurătură de birjar 
rostită de președintele Traian Băsescu la adresa unui jurnalist 
m-a determinat să lărgesc aria și să surprind câteva 
caracteristici ale comportamentului tuturor politicienilor de 


top de la noi. 


Mihail Albiştenu 





tici vorbind despre necesitatea schimbării 
clasei politice - desigur, toţi trebuie înlo- 
cuiți, numai vorbitorul în cauză nu. Cum toată so- 
cietatea românească aşteaptă asta de 17 ani, astfel 
de cuvinte mai prind încă la alegători. Aşa a câşti- 
gat alegerile prezidenţiale Traian Băsescu în 2004, 
aşa voia să ajungă iarăşi şef peste PSD Ion Iliescu, 
aşa vorbesc şi acum Mircea Geoană şi cei din PNL 
(inclusiv unii „disidenţi“), cu toții, exponenţi ai pe- 
rioadei comuniste. Ei, dar mai sunt unii, fie mai noi 
în politică, fie care nu au simțit încă gustul dulce al 
aflării la putere. Vadim, sărmanul, clamează pate- 
tic, de ani buni: încercaţi-mă şi pe mine!; la rândul 
său, Dan Voiculescu, din spatele banilor săi, câşti- 
gați prin metodele cele mai cinstite, aduce „dovezi“ 
Că... alţii au făcut poliţie politică (asta când nu este 
prea ocupat să bage în partid foşti PSD-şti, care şi- 
au descoperit brusc convingeri conservatoare), iar 
sfinții de la PNŢCD, reînoiţi - zic ei - după eşecul 
din 2000, strigă din afara Parlamentului că au gata 
pregătită o nouă generaţie de mii de specialişti, bi- 
nișor trecuți în vârsta a treia, cu care să salveze țara. 
Peste toţi aceştia pare să plutească - măcar în son- 
daje de opinie - Gigi Becali, nou venit pe scena po- 
litică, după succesul pe care l-a avut cu „Steaua“. 
Este sau nu Gigi Becali reprezentantul unei noi cla- 
se politice, cea pe care o aşteaptă ţara? 
Primul răspuns: da, Becali este reprezentan- 
tul unei categorii politice în formare. Dar are țara 
nevoie de el? 


D eseori îi auzim pe zişii noştri oameni poli- 


Gigi Becali se doreşte simbolul tinerei gene- 
raţii - „tineretul naţionalist şi creştin“ -, cu care 
vrea să conducă România şi căreia i se oferă drept 
model. 


Becali compromite Biserica 


Om de succes - în afaceri, în sport (ca mana- 
ger), şi mai nou, în politică, Becali, nu este, în 
opinia mea, deloc potrivit pentru rolul pe care 
vrea să şi-l asume. În primul rând, pentru că este 
îngâmfat, iar mândria este păcatul capital. Se cre- 
de preferatul lui Dumnezeu, persoana provi- 
dențială trimisă de Cel de Sus pentru a salva țara. 
Şi cum vrea tot timpul „locul unu“, el se visează 
preşedinte. Susținerea acelor mase de români în- 
văţate doar să ceară, dar şi a unui grup de intelec- 
tuali, care se gudură pe lângă el pentru bani, k-au 
făcut să piardă orice măsură. Gigi vrea să fie pre- 
şedinte, iar cine nu este de acord devine (aşa cum 
scria şi George Pruteanu în „Curentul“ din 12 oc- 
tombrie) „comunist“ sau posedat de diavol. L-am 
auzit recent pe Gigi (OTV, emisiunea lui Dan Dia- 
conescu), trecându-l în această ultimă categorie şi 
pe publicistul creştin Răzvan Codrescu. Banii îl 
fac să se considere „cel mai puternic om din Ro- 
mânia“; nu are simțul măsurii sau al ridicolului şi 
nu ştie să-i asculte şi pe alții. 

Ceea ce mi se pare cel mai grav însă este că 
Becali ar putea compromite Biserica. BOR deţine 
primul loc în încrederea românilor şi Gigi s-a gân- 
dit probabil că reprezintă o platformă de pe care 
să se lanseze şi să se facă auzit. Bun calcul, dar Bi- 

serica îşi pierde astfel din credibilitate. Nu pentru 
că-l susține pe Becali, ci pentru că astfel se apro- 
pie periculos de mult de politică. Or, Biserica nu- 
şi poate permite partizanatul politic; ea trebuie 
să rămână a tuturor credincioşilor săi. 


Compromisuri 
cu „omul lui Dumnezeu“ 


Cei care nu „au draci“ merg spre Becali. De 
ce? Cei mai mulți îi vor banii. Alţii, punându-și 
speranţa în el, nu vor să vadă realitatea. Iar cei 
din a treia categorie, deşi realişti, îşi spun că dacă 
asta este tot ceea ce li se oferă mai bun, atunci tre- 
buie să meargă pe această cale. 

Criticându-l pe Becali, nu fac totuşi parte din- 
tre aceia care susţin că el nu are ce căuta în po- 
litică. Becali are charismă şi nu este un om fără 
calități. E bătăios, îi place să rişte şi este generos 
(chiar dacă nu putem şti cât din generozitatea sa 
este din calcul politic). Nu este lipsit de inteli- 
gență şi de franchețe, dar, mai presus de toate, 
spre deosebire de alții care doar vorbesc, el face. 
Dacă ar şti să fie mai mult sponsor decât jucător, 
dacă ar avea abilitatea şi decența de a sta mai în 
spate, ar face cu mult mai bine țării şi inițiativele 
suţinute de el ar fi bine primite de categorii mai 





largi de cetăţeni. Ceea ce spun eu este că Becali nu 
trebuie să fie un model pentru tineri. Pe el nu-l 
pierde atât lipsa de cultură, cât infatuarea sa tot 
mai pregnantă. 

Dar cine să-i spună lui Becali ce să facă? Cei 
care îndrăznesc să-i sugereze lucruri ca cele de 
mai sus sunt extrem de puţini, iar influenţa lor 
asupra liderului este redusă, şansele lor fiind 
mici în continuare datorită temperamentului lui 
Becali. Mă îndoiesc că Gigi ascultă sau că va ascul- 
ta vreodată. Doar el este cel mai puternic, nu? 
Dar, pe lângă asta, se poate ca cei mai mulți din- 
tre apropiații săi să dorească mai mult banii lui, 
decât binele țării. 

Nu mi-l pot închipui pe acel primar al lui 
Gigi, din Ilfov, care îi căra geanta în avionul spre 
Anglia (şi pe care Becali - în glumă, sper - îl tot 
asigura că va fi primarul Capitalei) având curajul 
sau interesul să-l tempereze. Dar poate o va face 
recentul prim-parlamentar al lui Becali, tânărul 
Vlad Hogea? Acesta trebuie că este un caracter 
deosebit, din moment ce I-a lăsat, scurt, pe Va- 
dim, care, indiferent de păcatele sale, I-a făcut 
parlamentar şi l-a trimis şi în forul legislativ euro- 
pean, ca observator (în mod suspect, la plecarea 
sa din PRM, nici un „Alcibiade“ nu s-a grăbit să-l 
porcăiască - aşa cum au păţit Leonida Lari şi toţi 
ceilalți). De caracter frumos a dat dovadă Vlad 
Hogea şi când, la emisiunea „6! Vine presa!“, din 
5 octombrie, de la „B1 TV“, nu l-a scos pe Gigi, din 
„domnul George Becali“ (că de, dă mai altfel 
„George“, când eşti preşedinte), de unde se vede 
însă că Hogea a sărit din lac în puț, cu acestă miş- 
care politică, chiar dacă, probabil, calculează că 
şansele de a ajunge parlamentar PNG sunt mari 
în 2008. Sau poate ştie că vor fi anticipate. 


Băsescu, un tovarăș pe cinste 
pentru Becali 


Oricum, este cam nedrept că intelectualita- 
tea, cu unele excepţii, îl găseşte pe Gigi Becali 
odios pentru scena politică, în vreme că Traian 
Băsescu, ditamai preşedintele ţării, se mişcă pe 
coordonate similare. 

Fostul lup de mare are şi el calități (aşa îmi 
liniştesc conştiinţa, că l-am votat). Totuşi, singura 
iluzie pe care am avut-o în legătură cu el în no- 

iembrie 2004 a fost aceea că ar fi fost posibil ca 
funcţia pe care o viza să-l facă să fie mai atent la 
comportament. Însă, acum cred că mai bine nu 
laşi „nici o dâră“ (vorba lui despre Emil Constan- 
tinescu - deşi acuzaţia era lipsită de substanță) 
decât să laşi o dâră de invective şi atitudini 
nedemne de funcția pe care o deţii. „Golden 
Blitz“, „Potcoava“, Elena Udrea, petrecerea cu Be- 
cali, zvonurile legate de condusul maşinii în stare 
de ebrietate şi de înjurăturile din noapte (Situaţie 
menționată Dinescu, la „Realitatea“ TV, la emisi- 
unea lui Stelian Tănase), sau cele despre răpirea 
jurnaliştilor în Irak - iată o serie care, conținând 
şi formularea „găozar“, mă face să-l regret deja pe 
Emil Constantinescu. Încă mai sper să se îndrep- 
te, pentru că altfel - şi perspectiva asta mă îngro- 
zeşte - voi ajunge poate să-l regret şi pe Ion Ilies- 
cu (măcar celebra „măi, animalule“ a fost lansată 
la nervi). 


Ei nu pot fi modelele noastre 


Despre C.V. Tudor nu mă mai obosesc să 
scriu decît că a compromis naționalismul, cum 
Dan Voiculescu a compromis conservatorismul. 
Mai rămâne doar ca miliardarul din Pipera să 
compromită ideea creştină. lar preşedenţia dă cu 


presa de pământ, lezînd unul dintre drepturile 
fundamentale ale unui om liber, cel la cuvânt. 
Comportamentul tuturor acestora denotă un dis- 
preţ profund pentru mulțimea pe care o numesc 
popor/populaţie şi pe care vor să o conducă. Un 
dispreţ care n-are nimic de-a face nici cu învăţătu- 
ra creştină (culmea, toți aceştia se dau ortodocşi 
smeriți şi apar ca păduchiul în frunte la sărbă- 
tori), nici cu datoria unui politician responsabil şi 
nici măcar cu bunul-simț românesc de care alt- 
minteri facem atita caz. 

Dacă aşa ne respectăm între noi, dacă aşa ne 
gratulează ai noştri politicieni, de ce să ne mai 
mirăm atunci că avem probleme cu străinii, care 
ne tratează ca pe nişte necuvântătoare bipede. Să 
nu uităm de bătrânul accidentat la Constanța de 
un militar american, de moartea lui Teo Peter şi 
de cea a tânărului regizor Cristian Nemescu, la 
Bucureşti, accidentați de un american şi respectiv 
de un englez, de recentele violenţe ale unor sol- 
dați americani întrun bar din Bistriţa - toate 
acestea rămase nepedepsite de justiție. 

Nu, nu avem nevoie de astfel de modele: nici 
de Vadim, nici de Voiculescu, nici de Becali, nici 
de Băsescu. Tinerele generaţii nu au ce face cu 
astfel de exemple, nici din punct de vedere poli- 








tic, şi cu atât mai puţin din punct de vedere moral. 

Vedere de pe Centura Politicii 


Și atunci s-au lepădat 


de satana! 


Viorel Patrichi 





onstantin Pârvulescu l-a înfruntat pe 
Nicolae Ceauşescu, lucru greu de imagi- 
nat atunci la vârful Partidului Comunist. 


G 


Nu l-a dat nimeni afară şi nici nu l-a împuşcat ni- 
meni. Ceauşescu s-a lepădat de satana din Comi- 
tetul Central şi l-a lăsat să plece liber. Ba moşul a 
avut şi posibilitatea să semneze „scrisoarea celor 
şase“, alături de tovarăşul Silviu Brucan, lăudat 
fie numele său! 


„Vă mai dau o sută dă lei“ 


Nu acelaşi lucru se întâmplă astăzi, când se 
fac exorcizăzi în partidele de tip nou, cu mentali- 
tăţi vechi. Înainte să anunţe cum i-a dat afară pe 
Raluca Ţurcan şi pe Cristian Boureanu, Călin Mo- 
tocicleanu a anunțat că măreşte pensiile. Un ritu- 
al obligatoriu pentru lepădarea de satana. A ur- 
mat sacrificarea lui Teodor Stolojan, omul care a 
dat coerenţă PNL şi care l-a adus la guvernare. 
Deşi toată lumea ştia că Stolo fusese ars pe rugul 
de păcură al lui Dinu Păturiciu, Călin Motociclea- 
nu vorbea poporului în direct despre creşterea 
Produsului Intern Brut şi despre buget, despre 
creşterea pensiilor şi a alocaţiilor. Există o ironie 
a destinului politic, în care amatorii ajunşi pe val 
nu cred. Era dezagreabil să-l vezi pe Radu Câm- 
peanu criticându-l pe Teodor Stolojan, fiindcă mi- 
a amintit de strânsa lui colaborare cu Tataie, lău- 
dat fie numele său. Sarcina autodafeului au pri- 


mit-o nişte tineri liberali de la Sectorul 2, de care 
n-a auzit nimeni. Cu nasurile în jos, ei lau dat 
afară pe cel care, împreună cu Traian Băsescu, i-a 
adus la putere. Recunoştința este o floare în prag 
de extincţie. Raluca Ţurcan trebuia să împărtă- 
şească aceeaşi soartă fiindcă a fost apropiata lui 
Theodor Stolojan. Cristian Boureanu este un tâ- 
năr pe care l-am remarcat de vreo şase ani ca pe 
una din speranţele de înnoire a clasei politice din 
România. Este prea abrupt şi aligatorii nu supor- 
tă aşa ceva. „Eu nu am acceptat să fiu yesman. 
Călin Popescu-Tăriceanu este cea mai mare jigo- 
die politică din ultimii 15 ani. El a ţinut sub cheie, 
timp de două zile, stenogramele PSD, pe care i le 
pusesem la dispoziţie, refuzând să le folosească 
în interesul cetățenilor“, a spus Cristian Bourea- 
nu. Vai, Cristian, e urât şi neîncăpător acest cu- 
vânt „jigodie politică“ şi ce păcat că ai uitat ce a 
spus Dinu Păturiciu: „Am finanțat campania lui 
Mircea Geoană la Primăria Capitalei, şi nu pe a lui 
Traian Băsescu, fiindcă eu investesc în oameni in- 
teligenți“. Mai ai până te maturizezi, dar sperăm 
cu toții să nu ajungi ca ei, fiindcă atunci nu vom 
mai putea spune, la fel ca în cazul lui Victor Ponta 
sau al Dacianei Sârbu: aceşti tineri sunt corupți 
fiindcă au fost comunişti şi securiști. În rest, diag- 
nosticul este corect: „În momentul în care va fi 
scos din priză, va rămâne singur. Tăriceanu folo- 
seşte puterea dată de funcţia de premier pentru 
interesele personale şi pentru reglarea de con- 
turi în cadrul PNL“, avea să precizeze Cristian 
Boureanu. 

Theodor Stolojan, unul dintre puţinii no- 
menclaturişti tehnocraţi ai defunctului PCR, a 
reuşit să fortifice Partidul Naţional Liberal fiindcă 
realmente are calităţi native de conducător, spre 
deosebire de Tataie, care s-a hârşit toată viaţa ca 
activist. Evident, unii i-au reproşat că a acceptat 

funcţia de consilier prezidenţial şi că, din acea 
postură, nu putea oferi lecţii de fuziune colegilor 
liberali. Buun, dar dacă Traian nu lăcrima şi nu 
lar fi luat la Cotroceni, ce i-ar fi oferit confratele 
Călin? 

Una peste alta, sacrificarea lui Teodor Sto- 
lojan este o mişcare sinucigaşă pentru liberali. Ei 
nu pricep că eşecul lor politic este şi un eşec al 
societății româneşti fiindcă mafia se întoarce la 
guvernare. Sub altă mască. 


Te lepezi de satana? 


În sfârşit, Marinelu a pus doi şefi importanți, 
aşa cum a vrut el: pe pupilu Claudiu Săftoiu la SIE 
şi pe George Maior, omul Prostănacului, la SRI. Şi 
zice preşedintele cu acel prilej că a dat Dumnezeu 
şi mai avem numai un ofițer din vechea Securi- 
tate. Nu de aceeaşi părere sun gazetar frecvent 
bântuit de stafia lui Pantiuşa. Omul nu a crezut o 
iotă din ce-a spus preşedintele şi i-a întors-o. În 
acel moment, Marinelu şi-a adus aminte de cursu- 
rile academice de pe „Biruința“, nava amiral a Ro- 
mâniei Mult lubitului: „Câte un găozar din ăştia 
ne întinde nouă capcane?“, le-a spus el supărat lui 
Claudiu Săftoiu şi lui George Maior. Amândoi au 
uitat pe loc ce-a spus şefu sau nu erau acolo. Fur- 
tuna s-a dezlănțuit imediat. Americanii, francezii, 





englezii şi ruşii încercau să descifreze ce-a vrut să 
spună cârmaciul de la Cotroceni. A venit şi expli- 
caţia pe Internet, semnată la aşternut „T.Băses- 
cu“: „În realitate, eu am spus Go, O'Zara!“. Cred 
că acesta este adevărul chel: Ovidiu Zară, cu nu- 
mele lui dacic, are ceva de irlandez în fizionomie, 
de aici şi confuzia preşedintelui. În fond, Eugen 
O'Neil, Peter O"Toole sunt nume neaoşe de irlan- 
dezi, nu? Iar preşedintele, de când îl citeşte pe 
Cărtărescu, s-a documentat. A făcut progrese cul- 
turale până şi olandezul zburător Marean van 
Ghelle, de când a intrat în politică. De ce s-ar în- 
tâmpla altfel cu Marinelu? 

A doua zi după hulă, el s-a dus la Braşov şi a 
botezat fetița unui subaltern care a stat pe aceeaşi 
punte. „Te lepezi de satana?“ I-a întrebat un preot 
bărbos. „M-am lepădat de satana!“, a strigat cu- 
mătrul Traian. Dar cum dracu să te lepezi de Sar- 
sailă, Doamne iartă-mă? Poţi să te lepezi de Petre 
Roman, de Cozmin Guşă, care vrea să ne înveţe să 
jucăm iar kazaciok, poți s-o trimiţi pe Lavinia 
Şandru pe centura politicii, după ce a dat-o jos 
Vadim din cuier, dar cum să scapi de Bătrâna şi 
Perversa? Marinelu a pus de un desant şi la 
moaştele Cuvioasei Paraschiva, a bătut mătănii, 
s-a dedulcit Ia vinul de împărtăşanie al Înalt Prea 
Sfinţitului Daniel, în timp ce-i spunea alte 
„sălmătănii“, poate-poate... 


Prostănacu și claxonw 


Lupta pentru putere Ia politicienii români se 
lasă cu scatoalce ideologice, date Ia gioale, iar nu 
la doctrine. Chiar dacă, în adolescenţă, au alergat 
ei în pantaloni scurți prin Cartierul Primăverii, 
Mircea Geoană şi Adrian Năstase au ajuns acum 
să se trosnească mai lamentabil ca liberalii. În pri- 
mul rând, Prostănacu îl consideră vinovat pe Îm- 
păratu-de-Mătase pentru gaura neagră din tre- 
zoreria senatorului Slănină, de pe vremea cam- 
paniei electorale. De parcă Împăratu a candidat 
doar pentru persoana lui, nu şi pentru Partidu lu 
Mucles. Aşa se face că dosarul Mătuşii Tamara a 
glisat de la marea fraudă şi termopane, până la 
pixuri şi fluturaşi surâzători. Prostănacu l-a ata- 
cat apoi pe Ady că merge cu Mercedesul, în timp 
ce datoriile partidului fac pui. La asta se reduce 
longevitatea unui partid construit pe criterii ma- 
fiote. 

Împăratu-de-Mătase este tot mai colțat, aş 
zice chiar că are mult talent. Păcat că a intrat în 
politică. Iată ce spune el despre Partidu lu Mucles: 
„PSD e gata să arunce pe piaţă spectaculosul Mer- 
ge-des-Presidency, limuzina social-democrată, 
prima maşină din lume fără direcţie, dar dotată 
cu claxon de mare putere, capabilă să ascundă 
faptul că motorul nu se aude pentru că- spun unii 
- a fostvândut demult“. Bine, claxonul este însuşi 
Prostănacu, dar cine să fi vândut motorul limu- 
zinei Merge-des-Presidency? Are cine! 

Şi dacă Ady scapă şi de dosarul Mătuşii Ta- 
mara, cine mai poate să-şi mai amintească de co- 
moara lui Decebal? Apropo, cine putea să scoată 
din România o brățară dacică de peste un kilo- 
gram şi s-o ducă la Paris? Nu reuşea să facă acest 
lucru decât un individ cu paşaport diplomatic. 
Noroc de francezi... 

Brățara era etalată la Expoziţia Bienală de la 
Grand Palais din Paris. Procurorii au convingerea 
că obiectul a fost furat din situl arheologic de la 
Sarmisegetuza Regia din Munţii Orăştiei şi apar- 
ține unui grup de obiecte în valoare de 1,5 mili- 
oane de euro. Brățara este din aur masiv, de 24 
de karate şi era expusă spre vânzare de firma 
„Ariadna Gallery“ de la New York. Procurorii din 
Alba arată că inculpaţii din dosarul Aurul Dacilor 
au scos în perioada 2000-2002 15 brățări din aur, 
evaluate la 1,5 milioane de euro. Valoarea de pa- 
trimoniu a obiectelor este însă inestimabilă. Pe 
toată durata investigaţiilor, au apărut numele 
patrioților loan Talpeş, Adrian Năstase, Sergiu Ni- 
colaescu şi Dan Iosif, mâna dreaptă a lui lon Ilies- 
cu. Este cea mai mare ruşine pentru social-demo- 
craţii cu limuzine, suficient să fie îngropaţi în 
uitare pe vecie. Măcar atât, dacă puşcăria este 
prea strâmtă! Tataie, mai este timp să te dezici de 
aligatori... 


Cel mai mare român de-al lor 


Profesorii noştri au început să-i formeze pe 
copii în spiritul recunoaşterii holocaustului. 
Elevii trebuie să ştie că bunicii lor au ucis 400.000 
de evrei, pe unii i-au tăiat bucăţi, e adevărat, n-au 
mai făcut săpun, dar cu sângele au uns osiile 
carelor. Dar nu e suficient. Copiii noştri trebuie să 
ştie că Gheorghiu Dej şi Nicolae Ceauşescu au 
vândut 250.000 de evrei. 


Evident, fără nici o legătură cu realitatea, 
dacă Televiziunea Română I-a săltat pe renumitul 
Richard Wurmbland pe loc fruntaş în percepția 
publică, alături de regele Carol I, eu am optat 
definitiv: cea mai mare româncă este Ana Pauker! 
Ce Mihai Eminescu, ce Mihai Viteazu, ce Ştefan cel 
Mare? Ce dacă ei ne reprezintă, ce dacă perfor- 
manțele şi sacrificiile lor depăşesc imaginaţia 
obişnuită? Plătesc ei abonament la TVR? Noi plă- 
tim! Cu o veche vorbă românească, asta se chea- 
mă „prostire în faţă“. Mai rău ca pe timpul lui 
Stalin şi al lui Brucan! Vorba lui Creangă: 
„Dumnezeu să-i iepure!“. 


Taraba naţională și alternativa 
strategică 


În afară de Rusia, nimeni nu-i bagă în seamă 
pe agenţii KGB de la Tiraspol, care pretind că au 
făcut un referendum în cătarea kalaşnikovului. 
Devine tot mai limpede că mafia transnaţională 
nu ascultă decât de două argumente: banii sau 
glonțul. Cine plăteşte? 

Dincoace de Nistru, gândul moldoveanului 
şel di pi urmi dă în clocot: peste 400.000 de basa- 
rabeni au depus cerere pentru cetățenia română 
în al doisprezecelea ceas. Dacă pricepeau mersul 
lucrurilor cu 15 ani în urmă, altă făină se măcina 
la Chişinău şi la Bucureşti. Nici nu ştiu dacă tre- 
buie să le mai găsim scuze conaţionalilor noştri 
de peste Prut. Chiar dacă Stalin este oale şi ulcele, 
ei au încă probleme existenţiale: cărei națiuni 
aparțin şi ce limbă vorbesc. 

Bine, să admitem că ei vin din alt ev după 
ieşirea din cuşca imperiului, dar ce putem spune 
despre unii gazetari tineri de la Bucureşti, care scot 
cifre din burtă şi demonstrează pe pagini întregi că 
unirea Basarabiei cu România ar costa 35 de mili- 
arde de euro? Dacă spunea Cozmin Guşă o aseme- 
nea enormitate, acceptam, ştie el de ce, ştim şi noi. 
Aş putea să demonstrez negru pe alb că, în afară de 
Bucureşti, nici un judeţ din România nu rezistă la o 
comparaţie de indici economici cu județul Chişi- 
nău. Cum să compari venitul județului Vaslui sau al 
Judeţului Călăraşi sau Alba cu veniturile Judeţului 
Bălţi? În plus, să fie limpede: România nu este un 
SRL. Iar dacă Helmut Kohl i-ar fi întrebat pe-alde 
Fritz şi Helga lui ce cred ei despre unirea Ger- 
maniei, această țară superbă nu ar fi fost astăzi cea 





28 


anul IV e nr. 45 


POLITICA, LA DESCUSUT 





ROST 





mai puternică din Uniunea Europeană, nu ar fi 
avut acolo cele mai multe voturi. Norocul nostru că 
în momente-cheie l-am avut la cârmă pe Tataie, 
care, iată, întâmplător sau nu, gândea la fel ca 
autorii studiului amintit despre taraba reîntregirii 
naţionale a României. 


Basarabia, între Moscova 
şi Bruxelles 


Bruce Jackson, unul dintre promotorii extin- 
derii Alianţei Nord Atlantice către estul Europei, 
şeful comitetului SUA pentru NATO, a declarat 
într-un interviu pentru publicația FLUX de la Chi- 
şinău, că Republica Moldova trebuie să întreprin- 
dă paşi energici de apropiere catre organizaţiile 
euro-atlantice, dacă doreşte să nu rămână izolată 
de civilizaţia europeană pe mulți ani înainte: „Că- 
tre sfârşitul lui 2008, Europa îşi va definitiva 
frontiera de est şi atunci vom şti unde se termină 
Europa. Şi atât Moldova, cât şi Ucraina au neapă- 
rat nevoie de a face parte din tabloul complet al 
Europei. Dacă vor fi în 2008 aruncaţi afară, cine 
ştie... poate urmează alți 50 sau 500 de ani până 
această decizie va fi revizuită“, a spus Jackson. 

Oficialul american s-a aratat mirat de lipsa 
de reacţie a oficialilor de la Chişinău în acest mo- 
ment de răscruce pentru destinul Republicii Mol- 
dova: „Moldova este o ţară foarte pasivă. Face 


impresia că toţi din această ţară se află în aştep- 
tarea unor instrucțiuni fie de la Moscova, fie de la 
Bruxelles, fie din altă parte. Ministrul de Externe, 
Andrei Stratan, mi-a spus că se află în aşteptarea 
unui raport de la Bruxelles privind politica Mol- 
dovei. Dacă ne punem pe linia de aşteptare a ceva 
de la Bruxelles, atunci putem să asteptăm la nes- 
fârşit. Trebuie să spunem Bruxelles-ului ce dorim, 
nu să aşteptăm ceva de la el“. Reamintim că Bruce 
Jackson este un personaj cu mare trecere la Casa 
Albă şi, deci, ştie ce spune. 

Singurul preşedinte român care nu mai 
aşteaptă indicaţii de la Moscova este Traian Bă- 
sescu. Poate şi din acest motiv a devenit ciuca 
atacurilor din partea mafiei transnaţionale, care 
controlează cea mai mare parte a presei. 

Ungurii de la Budapesta au început să se 
revolte nu doar contra premierului Gyurcsany, 
cât împotriva Uniunii Europene. Vecinii noştri s-au 
izbit de multe deziluzii amare după aderarea la 
clubul bogaţilor, iar tăvălugul imperiului con- 
sumist vine peste noi. 

Şi nu avem alternativă. Să nu-şi mai facă ni- 
meni iluzii că Rusia se va democratiza vreodată. 
Asasinarea ziaristei Anna Politkovskaia, care îl 
critica pe Vladimir Putin pentru masacrele din 
Cecenia, este cea mai bună dovadă. Lupta cu tero- 
rismul este fără milă, iar femeia ciuruită în lift era 
un duşman înverşunat al poporului rus... 

Deconspirarea 
Securităţii, între uitare 
şi judecată pripită 


Radu Preda 





din istoria noastră recentă a creat un pu- 

ternic sentiment de confuzie. Deruta a 
fost sporită de reacţiile celor în cauză, de punerea 
în prim-plan a rivalităţilor, de mesajele contradic- 
torii şi de răsturnările de situaţie de la o oră la 
alta. Trezit dintr-o amnezie impusă aproape două 
decenii, publicul asistă acum la un spectacol în 
care actorii reali se amestecă printre fantomele 
vorbărețe ale trecutului într-o regie de lumini şi 
umbre, de replici sonore şi cuvinte abia şoptite, 
de sensuri vădite şi subînțelesuri nedeclarate, cu 
o mulțime de cadre suprapuse şi soluţii scenice 
neaşteptate. 

Chiar dacă mare parte din ceea ce acum este 
dat publicității se ştia sau cel puţin se bănuia, 
efectul este o nedisimulată uimire. Parcă nu ne 
aşteptam, totuşi, ca Securitatea să fi fost atât de 
bine infiltrată: de la oameni politici la cei din 
mediul cultural-academic, de la sportivi la atleţii 
credinței şi de Ia ziarişti la avocaţi. Perplexitatea 
este cu atât mai mare cu cât ne dăm seama că am 
împărţit acelaşi spaţiu de după 1989 cu oameni 
care până acum păreau altminteri. Sau nu. De- 
conspirarea alternează cu o serie de confirmări la 
fel de dezamăgitoare. 

Motiv pentru care confuziei şi uimirii îi ia l0- 
cul lehamitea. Dorinţa de a ne pune în rânduială 
memoria riscă să se rezume la constatarea că 
totul este o enormă butaforie, o manevră de aba- 
tere a atenţiei de Ia lucrurile cu adevărat impor- 
tante, o bătălie pentru putere, o ultimă demon- 
straţie de forță despre cum lucrează de fapt Secu- 
ritatea şi cei care îi moştenesc metodele. 

Cu toate acestea, ceea ce se întâmplă acum 
este deosebit de important pentru România. A şti 


bordarea frontală a ultimului capitol tabu 


care au fost mecanismele terorii de stat şi care au 
fost cei care le-au aplicat este pur şi simplu vital. 
Nu poți construi o societate liberă, democratică şi 
transparentă, fără să ştii cum se poate cădea în 
dependență, teroare şi frică. Nu poţi aştepta 
schimbarea de mentalitate, înnoirea morală şi 
coagularea în jurul unui proiect național major, 
fără să demaşti tarele trecutului, agenții corupției 
şi duşmanii binelui comun. Nu poți, în fine, să în- 
cepi un nou capitol de istorie, dacă paginile celui 
anterior sunt fie scrise incorect, fie răstălmăcite. 
Pe scurt: neasumată, experiența comunismului 
riscă să nu ne înveţe nimic. Eventual, ea poate 
doar să confirme banalitatea răului ce se propagă 
prin oameni care, luaţi fiecare în parte, se dove- 
desc cumsecade şi inofensivi. Cum criteriile sunt 
amestecate şi odată cu ele torţionarii reali ascunși 
printre colaboratorii lor şi printre victime, iar res- 
ponsabilitățile, împărțite la întâmplare, mai pu- 
ternică decât dorința deconspirării, zilele acestea 
se simte nevoia limpezirii. Cu riscul de a repeta 
ceea ce s-a spus deja, conştienţi de complexitatea 
situaţiilor, fără pretenţia de a judeca înainte de a 
înţelege, dorim să venim în întâmpinarea acestei 
limpeziri şi să recapitulăm, pe înțeles şi între limi- 
tele unui articol de revista, datele problemei de- 
conspirării poliţiei politice a regimului comunist 
în România, abordând problematica din perspec- 
tiva complementară a spaţiului politic, a societă- 
ţii civile şi a Bisericii majoritare. Înainte de toate 
acestea, o precizare: deconspirarea în curs nu dă 
dreptul nimănui să judece mai aspru decât tre- 
buie şi nici să fie mai indulgent decât este nece- 
sar. Dincolo de datele obiective ale comunismu- 
lui, noi ne confruntăm zilele acestea mai ales cu 
feţele lui umane, cu persoanele şi biografiile atin- 
se de el. Or, tocmai această dimensiune, abil pusă 
în prim-plan de către cei care doresc astfel evita- 

rea abordării esenței tari a dominaţiei criminale, 
ne obligă la nuanţe. Lucru valabil mai ales pentru 
generaţia din care fac parte. Foarte simplu spus, 
nu ştim nici unul dintre noi cum am fi făcut față 
presiunilor în timpul dezmățului comunist. Nu 
ştim şi nici nu avem cum să aflăm. Să mulțumim 
lui Dumnezeu că ne-am născut destul de târziu 
pentru a nu fi fost nevoiți să ne dăm măsura în 
acele condiţii. Cu alte cuvinte, biologia ea singură 
nu oferă un ascendent moral. Aşadar, nu ceea ce 
sa întâmplat în timpul comunismului, o perioadă 
destul de lungă şi receptată acum abstract de 
către cei mai tineri sau foarte tineri, este temeiul 
lecturii noastre critice, cât mai ales ceea ce s-a 
consumat şi se derulează încă sub ochii noştri du- 
pă 1989. Acuzaţia de a fi fost colaborator, entu- 
ziast sau forţat, al Securităţii este înlocuită cu una 
mai gravă: aceea de a nu fi fost colaborator sincer 
al libertăţii. Prin tăcerea lor, prin faptul de a fi fost 
şantajabili, prin lipsa de viziune şi de interes pen- 
tru cei care urmează, colaboratorii Securității au 
prelungit, împreună cu şefii lor din umbră, 
noaptea. La noi, din păcate, ziua comunismului a 
avut 25 de ore. 


I. SPATIUL POLITIC 


Din punct de vedere politic, reproşul princi- 
pial care se poate aduce modului în care este de- 
rulată deconspirarea se referă la raportul confuz, 
voit sau nu, dintre mijloace şi scopuri. Constata- 
rea acestei stări de fapt nu pune sub semnul între- 
bării necesitatea deschiderii arhivei fostei poliţii 
politice. Dimpotrivă. Convinşi de obligativitatea 
unei analize fără rest, atât cât este omeneşte posi- 
bil, a ultimei jumătăţi de secol de istorie româ- 
nească, am dori ca acest lucru să nu fie viciat sau 
deturnat. Până acum, pluteşte în aer impresia 
unei comenzi politice în numele unui adevăr ce 
ar trebui să fie deasupra intereselor de moment. 
În plus, foarte puţini au în clipa de faţă o viziune 
de ansamblu asupra fenomenului, ceea ce pune 
în evidență un grav paradox: deconspirarea Secu- 
rității se produce cu mijloace securistice, adică la 
limita dintre transparenţă şi interese oculte, din- 
tre şantaj şi adevăr servit pe bucăţi. Mai curând se 
plătesc polițe decât se răscumpără nedreptăți. 

Încercând să trecem în revistă insecuritățile 
deconspirării Securităţii, ar trebui întâi de toate 


precizat statutul CNSAS-ului. Aflată între postura 
de administrator şi cea de judecător, între rolul 
de instanță obiectivă - bazată pe munca de cerce- 
tare a dosarelor, nici pe departe finalizată şi nici 
având toate documentele la dispoziţie - şi decizia 
politică luată prin votul membrilor Colegiului, 
adică al unor oameni de partid, instituţia care în 
urmă cu doar câteva luni părea asasinată prin lip- 
să de activitate este acum aproape lichidată prin 
exces de dosare. Mai mult decât atât, în săptămâ- 
nile acestea s-au exercitat presiuni enorme, 
CNSAS-ul devenind oracolul supraviețuirii publi- 
ce a foştilor colaboratori cu Securitatea. Toţi aceş- 
tia aşteaptă note de bună purtare. Or, concluziile 
CNSAS-ului se pot schimba în funcție de noi file la 
dosar sau de noi intervenții, aceeaşi persoană pu- 
tând fi exonerată sau acuzată succesiv. 

Învestit cu rolul de filtru moral al aparatului 
de stat şi al celui public, CNSAS-ului îi lipsesc în 
mod vădit independenţa, distanța şi libertatea de 
a închide univoc şi convingător dosarele pe care 
tot el le deschide. 


Dezinteres în privinţa 
condamnării comunismului 


În al doilea rând, nu este foarte clar scopul 
actual al deconspirării dosarelor Securității. 
Acest demers precede momentul, aşteptat de 
mulți, al condamnării comunismului ca ideologie 
perversă ce a dus la instaurarea, la noi şi aiurea, 
a unui regim criminal. Aşadar, demascarea aliaţi- 
lor de nevoie ai comunismului ca regim nu este 
precedată de fixarea în scris şi de proclamarea în 
public, prin vocea aceloraşi autorități, a caracte- 
rului malefic al acestuia. Să nu uităm nici acest 
detaliu sugestiv: propunerea condamnării comu- 
nismului la nivel european nu a venit din partea 
țărilor care au trecut prin experiența acestuia. Un 
astfel de dezinteres, explicabil prin perpetuarea 
aceloraşi oameni la conducere în post-comunism, 
face posibil ca în loc să ne preocupe primar cei 
care au făcut comunismul posibil prin acţiunea 
lor voluntară, să îi identificăm numai şi numai pe 
cei care l-au sprijinit din slăbiciune sau interes. 
Confuzia dintre cauză şi efect, tradusă în lipsa di- 
ferenţierii dintre călăi şi victime, dintre membrii 
activi ai sistemului şi membrii „colaterali“ ai aces- 
tuia, încurajează instaurarea unui relativism mo- 

ral ce face ca exemplul celor care au rezistat cu 
adevărat împotriva comunismului, în temniță 
sau în libertate, să fie deposedat de mesaj civic. 
În lipsa unui proces real al comunismului, ne 
mulțumim cu un proces mediatic în care sunt ex- 
puşi oameni a căror vină nu este mai puţin evi- 
dentă, dar care au făcut parte dintr-un sistem pe 
care nimeni nu îl demască în dimensiunea lui 
umană, cu nume şi prenume. Rezultatul este ha- 
lucinant: foştii actori activi ai comunismului sunt 
scoşi complet din ecuaţie. Adică sunt lăsaţi să ges- 
tioneze în continuare dominaţia economică şi să 
îşi pregătească fiii şi nepoţii pentru Parlamentul 
European. Publicul este nevoit să se declare mul- 
țumit cu execuţia morală a câtorva victime exem- 
plare, dispariţia lor de pe scena publică fiind pre- 
zentată drept rupere, în cele din urmă, cu trecu- 
tul. Teoria ţapului ispăşitor nu putea fi mai bine 
ilustrată. 


= 


Efectele deconspirării 


În al treilea rând, efectele deconspirării sunt 
din punct de vedere legal (aproape) nule. Adică 
nu atrag după sine efecte automate precum pier- 
derea funcţiei publice de către cel deconspirat. În 
lipsa unei legi a lustraţiei, partidele se grăbesc să 
intre în logica mediatică a expulzărilor şi oferă 


Sg 








spectacolul jalnic al condamnării celor decon- 
spirați deja de către comisii formate din oameni 
nedeconspiraţi încă sau care au certitudinea unui 
dosar pus bine. 

Atât de necesara înnoire a clasei politice 
ajunge să fie redusă la împărțirea figurilor publi- 
ce în două tabere: demascați şi nedemascaţi. Dar 
nici această împărţire nu funcționează cu ade- 
vărat: Dan Voiculescu rămâne partener politic al 
guvernului, în timp ce Mona Muscă este repudiată 
prompt. Faptul de a fi colaborat cu Securitatea 
este cântărit în mod evident cu două măsuri. Ce 
facem însă cu cei care, fără să fi fost nici o clipă în 
vizorul Securităţii, din cauza vârstei tinere sau a 
lipsei de profil în regimul trecut, au ajuns în Par- 
lament sau în alte funcții prin fraudă intelectuală, 
prin forța banului sau prin alte manevre menite 
toate la un loc să confirme şi să menţină neîncre- 
derea românilor în propria lor clasă politică? 
Transformată în muniţie de război partinic, „do- 
sariada“ nu contribuie la reabilitarea prestigiului 
spaţiului politic. Riscul major rămâne: adâncirea 
crizei de autoritate a politicienilor şi accentuarea 
în rândurile electoratului a lipsei de interes, a 
absenteismului, cancerul democraţiei româneşti. 

În al patrulea rând, în toiul acestui cutremur 
politic local, se uită faptul că nu suntem unici. În 
contextul mai larg al Europei post-comuniste, 
momentul ruperii sigiliului tăcerii de pe arhivele 
regimului a fost aproape peste tot convulsiv. Ceea 
ce explică, de Ia o ţară Ia alta, fie amânarea lui, fie 
punerea în pagină mai atentă, de pildă printr-o 
desecretizare graduală. După reunificare, Ger- 
mania a pus la dispoziţia celor în cauză şi istorici- 
lor arhivele STASI aplicând o strategie a cercetării 
atente, de la caz la caz şi de Ia o epocă la alta. S-a 
dorit o confruntare cu trecutul comunist lipsită 
de caracter exploziv şi dublată de curățarea la 
propriu a structurilor publice de personajele 
compromise. În ciuda acestor măsuri pentru pre- 
venirea politizării partinice şi a discriminării în 
numele dreptăţii, nu au lipsit scandalurile şi dez- 
văluirile şocante. Sub semnul exclusiv al acestora 
se va derula deconspirarea în țări precum Slove- 
nia, Ungaria şi, foarte recent, Polonia. Bulgaria se 
află abia la început, dar, în ciuda întârzierii, care 
o aseamănă României, a ales formula a cărei ne- 
aplicări la noi face încă posibile şantajul, specu- 
laţiile şi calomniile. 

Astfel, legea dată recent de parlamentul de 
la Sofia prevede publicarea de la bun început a 
listelor integrale cu ofiţerii, agenţii, colaboratorii 
şi informatorii fostei poliții politice. 


Rațiunea deconspirării 


În fine, rămâne întrebarea pe care mulți din- 
tre noi o formulăm fără să fi primit până acum un 
răspuns convingător: de ce nu s-a vrut până acum 
deconspirarea şi de ce se vrea tocmai acum? Care 
este rațiunea amânării şi care este raţiunea gra- 
bei? Avea România nevoie să vină la Cotroceni un 
Traian Băsescu sau s-a împlinit un soroc? A fost 
cineva sau mai curând ceva la originea acestei de- 
cizii dintr-o vară care va intra în biografiile multo- 
ra ca fiind cea mai caldă şi cea mai rece în acelaşi 
timp? Diversitatea celor deconspiraţi, acoperind 
practic tot spectrul politic actual, nu poate sus- 
ține teoria unui complot de partid. Motivația tre- 
buie căutată altundeva. În orizontul celor câtorva 
luni ce ne mai despart de momentul planificat al 
integrării noastre în Uniunea Europeană, aflați în 
plină luptă anti-corupție care nu a dat roade, 
după demonstrația permisivităţii structurilor de 
stat făcută odată cu fuga lui Omar Hayssam, cap- 
tivi într-un sistem public dominat de vechi alianțe 
şi mentalități, incapabili să fim coerenţi în ceea ce 
priveşte viitorul nostru, se pare că atacarea rău- 
lui la rădăcină, adică exact operaţia care ar fi tre- 
buit să fie făcută în primii ani de după 1989, nu a 
mai putut fi amânată. A rămas ultima dovadă a 
României în faţa partenerilor ei europeni că este 
demnă să intre într-o familie care funcționează 
după alte reguli. Este şi ultimul argument în faţa 
unui subtil lobby anti-românesc bazat din neferi- 
cire pe date greu de contrazis. 

Altfel spus, timpul originalității democraţiei 
româneşti post-comuniste, a înlocuirii ideii de 
înnoire cu cea (mai veche) a reciclării, a expirat. 
Şi împreună cu el un anume fel de a face politică. 
Sau cel puţin așa ar trebui să fie. 


II. SOCIETATEA CIVILĂ 


Este surprinzătoare tăcerea reprezentanţi- 
lor cunoscuţi ai auto-intitulatei societăţi civile ro- 
mâneşti. În zilele care au urmat demarării pro- 
cesului de deconspirare a colaboratorilor fostei 


Securități, nu am asistat la obișnuita avalanşă de 
declaraţii, mese rotunde, conferințe de presă şi 
altele asemenea. 

Cu câteva excepții, societatea civilă a lăsat 
impresia că a rămas în afara dezbaterii. Prefaţa- 
rea „dosariadei“ cu deconspirarea ziariştilor, 
ceea ce a dus la îmblânzirea bruscă a tonului la 
mulți arhangheli ai moralei publice, a avut me- 
nirea să-i pună în gardă pe toţi cei care se ştiu pe 
listele pozitive ale Securității. Acest fapt confirmă 
bănuiala că beneficiari ai amneziei de până acum 
au fost şi opozanţii regimului iliescian. Consta- 
tăm cu amărăciune că liderii pro-democraţie nu 
sunt nici pe departe şi lideri anti-comunism, că în 
biografiile lor îşi dau întâlnire în mod inexplica- 
bil două lumi total opuse. 

Această atitudine ne face să înțelegem de ce 
nu am avut o rezistenţă anti-comunistă consisten- 
tă printre oamenii elitei. În fapt, elita anti-comu- 
nistă a fost pur şi simplu cu totul alta: combatanții 
din munți, călugării anonimi ai unui schit, tradu- 
cătorii din Sfinţii Părinți, preoţii care ţineau Sfin- 
tele Slujbe sub asediul materialismului ştiinţific, 
păstorul dăpostind un fugar, veterinarul satului 
sau învățătorul, văduva, cel deportat, țăranul 
aruncat în temniţă pentru faptul de a se fi opus 
colectivizării, studentul cu vederi de dreapta tri- 
mis la Canal, profesorul universitar dat afară de 
la catedră, academicianul expulzat din comuni 
tatea ştiinţifică, artistul obligat să ia drumul exi- 
lului. Nu este nici o noutate că mediile intelec- 
tuale, cele care până acum revendicau orgolios 
pentru sine reprezentarea exclusivă a societăţii 
civile, sunt şi cele mai vulnerabile în vremuri de 
teroare. 


Cedările intelectualilor 
sub comunism 


Delaţiunea, acomodarea ideologică, excesul 
de zel, prostituarea intelectuală pentru un servi- 
ciu bun şi un apartament în centru, colaborarea 
cu Securitatea de dragul unui paşaport, ruperea 
prieteniilor şi turnarea colegilor mai înzestrați - 
toate acestea şi multe alte mizerii mărunte au fost 
la ordinea zilei pe toată durata comunismului. 
Faptul că, asemeni spaţiului politic, am asistat şi 
în cercurile culturale la transformarea uluitoare a 
lingăilor de ieri în liderii de opinie de azi şi a 

fricoşilor în justițiari demonstrează tocmai enor- 
mul potențial de adaptabilitate al oamenilor 
care, lucrând prea mult cu ideile, nu mai au ne- 
voie şi de principii. 

Aşa se face că milițienii ideologi civili de ieri 
sunt mercenarii de azi, continuitatea aceasta ex- 
plicând în profunzime de ce mult citata societate 
civilă în România post-comunistă se reduce la o 
mână de personaje mediatice fără nici un impact 
formator real. Pentru aceştia, societatea civilă 
există doar pe vremuri de pace, în state de drept 
sau cel puţin aflate pe cale să devină. Din această 
pricină nu văd în rezistența anti-comunistă de 
ieri expresia societăţii civile de azi. În lectura lor, 
Bonhoeffer sau frații Scholl nu sunt reprezen- 
tanţii societăţii civile germane în timpul regimu- 
lui nazist, aşa cum nici Sandu Tudor sau cei din 
grupul „Rugului aprins“ de la Mânăstirea Antim 
nu sunt reprezentanții societății civile româneşti 
în timpul regimului comunist. 

Pentru gândirea intelectualului de acest tip, 
proiectul civic începe în România abia odată cu 
întoarcerea de la bursă. De aici şi defectul esen- 
țial al societăţii noastre civile de după 1989: lipsa 
de organicitate. Cruciada civilă s-a consumat nu 
în numele unor valori naţionale anterioare co- 
munismului (cu precizările şi redimensionările 
obligatorii), adică nu a avut şi nici nu are un ca- 
racter restaurator şi reparator, ci în numele unui 
catalog de standarde şi principii care sunt tradu- 
se ad hoc, de regulă foarte stângaci. În loc să ple- 
ce de Ia realitățile româneşti, rele şi bune, ideolo- 
gia aceasta a venit cu o meta-naraţiune pe care tot 
încearcă zadarnic să o pună în scenă. Un astfel de 
decalaj se vede cel mai uşor în faptul că agenda 
preocupărilor, seminariilor, congreselor, comu- 
nicatelor de presă, protestelor şi indignărilor so- 
cietăţii civile nu a corespuns deloc cu cea a 
românilor obişnuiţi. 

În loc să contribuie la asanarea morală, ma- 
joritatea liderilor societății civile au făcut pe mo- 
raliştii. 


Tristele figuri ale unui fals 
civism 


Consecventă acestei logici, oarbă şi surdă la 
realitatea românească, incapabilă să comunice şi 
să se implice constructiv, societatea civilă a lăsat 


preocupările adânci ale publicului românesc, 
profund traumatizat şi dornic de modele, la înde- 
mâna unora ca Vadim Tudor şi Gigi Becali. 

Acest context uman şi ideologic, acompaniat 
de dezvăluirile recente referitoare la oameni de 
cultură considerați până acum repere intelectua- 
le şi morale, face posibilă absenţa auto-intitulatei 
societăți civile dintr-o dezbatere care priveşte cu 
adevărat chipul social al României de mâine. 

Acum apare şi mai evidentă lipsa de relevan- 
ță a celor care au monopolizat timp de aproape 
două decenii civismul. Se vede cum, la urma ur- 
mei, acesta a fost pentru unii nimic altceva decât 
un alibi personal. Ca de fiecare dată când suntem 
confruntaţi cu o criză de proporţii, avem însă şi 
un câştig; este limpede pentru oricine că nu mai 
putem vorbi despre societatea civilă românească 
în aceiaşi termeni ca până acum. Adică nu mai pu- 
tem tolera definiția îngustă a civismului care ex- 
cludea sistematic alte categorii şi structuri comu- 
nitare precum sindicatele sau Biserica majori- 
tară. Pentru ca lipsa de organicitate să nu fie şi 
mai profundă prin lipsa caracterului reprezenta- 
tiv, societatea civilă de la noi trebuie, în sfârşit, să 
se definească, să se poziţioneze şi să îşi asume 
rolul public. Dacă se vor petrece toate acestea, în- 
seamnă că „dosariada“ a avut un efect benefic şi 
spectacolul mizeriei umane a căpătat un sens. 


III. BISERICA 


Colaborarea generică a Bisericii majoritare 
cu Securitatea a ocupat centrul atenţiei mediati- 
ce. Din nefericire, reflectarea în mass-media a 
unui proces deosebit de delicat precum cel de 
purificare a memoriei a fost virusată de graba de 
a judeca întreg organismul comunitar al Bisericii. 
În plus, declaraţiile ministrului culturii şi cultelor 
au încurajat vocile anti-eclesiale şi anti-clericale. 
Unele dintre acestea au încercat să pună în para- 
lel istoria Bisericii Ortodoxe din România cu cea 
a diferitelor Biserici şi confesiuni uitând că, aşa 
cum nu există un monopol al suferinţei, tot astfel 
nu există unul al delaţiunii. Toate cultele religioa- 
se din România au de scris un capitol despre pro- 
pria lor istorie în comunism, despre cei mai tari şi 
cei mai slabi, despre mărturisitori şi despre opor- 
tunişti. Înainte de a vedea care sunt posibilele co- 
ordonate ale capitolului ortodox legat de comu- 

nismul din România, să amintim un fapt esenţial: 
caracterul declarat ateu al comunismului pune 
într-o cu totul altă lumină problema supravie- 
țuirii instituționale a Bisericilor, confesiunilor şi 
cultelor religioase. 

Dacă adversarii politici ai regimului comunist 
s-au văzut nevoiţi, în condițiile imposibilității de a 
se adresa electoratului, să aleagă fie calea exilului, 
fie pe cea a unei opoziții interioare fără termen, 
conducătorii religioşi au avut de rezolvat o dilemă 
teribilă: să fie în mijlocul credincioşilor şi să fie în 
acelaşi timp acceptaţi de către cei care, prin progra- 
mul lor, aveau drept scop eliminarea dimensiunii 
religioase din noua societate comunistă. 

Cu alte cuvinte, a supravieţui comunismului 
şi a rămâne fidel lui Dumnezeu au fost cele două 
capete ale drumului. Este omeneşte de înțeles că 
pe durata acestei călătorii de jumătate de secol s-au 
petrecut fapte reprobabile, s-au consumat acte de 
trădare, s-au distrus vieți şi s-au spulberat idea- 
luri, aşa cum acelaşi drum a fost martor la mo- 
mente de eroism al conştiinţei, la mărturii de cre- 
dință şi la gesturi de consecvență evanghelică. 
Iată de ce, riscul unei lecturi superficiale a dosa- 
relor fostei poliții politice este tocmai ignorarea 
acestor nuanţe şi relativizarea semnificației spiri- 
tuale a tentativei, mai mult sau mai puţin reuşite, 
de a rămâne în istorie fără a pierde accesul Ia cer. 


Rezistenţa, 
o opțiune personală 


Tema nu este nouă. Am putea chiar spune că 
este constitutivă Bisericii ca structură divino- 
umană. De la Petru-Apostolul la Petru-renegatul, 
de la Saul la Paul, de la creştin la apostat şi revenit 
apoi la credință (problema lapsilor), de Ia tâlhar 
la primul locuitor al Împărăției, de la păcătos la 
penitent şi de la rob al patimilor la om liber întru 
adevărul lui Hristos - experiența eclesială este 
dominată de tensiunea dintre exigenţele credin- 
ței şi slăbiciunile credincioşilor. Biserica în an- 
samblul său este un laborator al Învierii pentru 
că este unul al convertirii permanente de la întu- 
neric la lumină, de la păcat a virtute şi de la ură 
la iubire. Această alternanță - ilustrată personal 
în succesiunea actelor de penitență şi în dialogul 
cu duhovnicul în timpul Spovedaniei - nu justifi- 
că dubla măsură şi nici permisivitatea, ci este 


cheia de lectură cea mai adecvată prin care înțe- 
legem prezenţa răului întro comunitate a binelui. 

Văzută astfel, Biserica este spaţiul realist în 
care umanitatea vine acceptată aşa cum este şi 
ajutată cu şi prin Hristos să devină aşa cum era 
înainte de Cădere. Este, în fapt, vestea cea bună, 
Evanghelia. 

În această perspectivă teologică, experiența 
Bisericii noastre în comunism, alături de alte Bi- 
serici Ortodoxe din fostul lagăr sovietic, nu este 
reductibilă la întrebarea unică a modului în care 
au ştiut sau nu oamenii ei să se opună sau să se 
supună regimului ateu. În context social, am da 
dovadă de fariseism să cerem de la trupul comu- 
nitar al Bisericii ceea ce nu am putut avea nici de 
la comunitatea naţională. Chestiunea rezistenței 
sau adaptării se pune în alți termeni. Mai întâi 
este dimensiunea personală: atât gesturile de su- 
punere, cât şi cele de nesupunere au fost făcute în 
nume personal. Oprobriul pentru primele şi me- 
ritul pentru celelalte sunt de aceea tot la nivel 
personal. Apoi: lecţia pe care o putem învăța din 
comunism constă în modul în care ne compor- 
tăm în post-comunism. Învățăm din căderi atunci 
când ne ridicăm, urâm păcatul atunci când, prin 
mărturisire, ne eliberăm de el. ÎL iubim pe Hristos 
mai mult abia după ce am făcut experiența înde- 
părtării de EL. Fără să fie obligatoriu pentru toți, 
exemplul Fiului Risipitor este încurajator pentru 
cei care vor să se întoarcă acasă şi să prețuiască 
normalitatea. 


Puţină preocupare pentru 
istoria Bisericii sub comunism 


Toate acestea nu sunt o retorică a scuzei. Ele 
ne ajută în efortul de a citi semnele vremii şi de a 
descifra pedagogia lui Dumnezeu. Consecvenţi 
acestei plasări în interiorul comunităţii de credin- 
ță, să ne întrebăm aşadar care sunt elementele ce 
caracterizează lecţia comunismului pentru Bise- 
rică. La primul nivel, cel personal, se ştie prea 
bine că am avut mărturisitori inflexibili şi colabo- 
ratori versatili ai regimului deopotrivă. „Dosaria- 
da“ de acum ne găseşte cumva pe picior greşit 
tocmai pentru că nu am avut până de curând nici 
o preocupare sistematică în a aduna la un loc 
mărturiile eclesiale referitoare Ia perioada 1948- 
1989. Cu excepția câtorva volume de autor, cu ca- 

racter memorialistic, literatura teologică în do- 
meniu este extrem de săracă. Altfel spus, prelu- 
crarea istoriografică şi teologică a experienței Bi- 
sericii noastre în comunism nu a reprezentat o 
prioritate nici pentru ierarhie şi nici pentru teolo- 
gia de şcoală. Figura Patriarhului Justinian a fost 
pe drept citată ca fiind una providenţială în epo- 
că. Tot în momente critice s-a amintit cu apăsare 
faptul de a fi avut câteva mii de monahi, monahii, 
dascăli de teologie şi mireni aruncaţi în temniță 
după 1948. Pastorala prin care, în ianuarie 1990, 
Sinodul îşi cerea iertare pentru slăbiciunile uno- 
ra dintre membrii Bisericii a trecut neobservată 
iar duhul penitenței nu a fost fructificat. Necon- 
textualizate şi neasumate cu adevărat, aceste tri- 
miteri au servit mai curând drept scuză şi nu au 
ilustrat preocuparea pentru lecţia istorică a co- 
munismului. Abia doar de câţiva ani au început să 
fie date subiecte de licență, master şi doctorat pri- 
vind comunismul. Puţinii autori laici dedicați cu 
pasiune şi competență temei nu sunt încurajați 
de către diriguitorii eclesiastici. Arhivele biseri- 
ceşti au rămas în marea lor majoritate inaccesi- 
bile şi demersurile de colectare a mărturiilor de 
istorie orală au fost boicotate. Reticența aceasta 
are un preț pe măsură: lipsa noastră de curaj a fă- 
cut ca alţii să fixeze datele şi criteriile revizuirii me- 
morii eclesiale. În loc să explicăm mecanismele 
diabolice puse în funcţiune de fostul regim în inte- 
riorul comunităţii de credință, pentru moment 
doar ne scuzăm sau pur şi simplu tăcem. Pe cât de 
agresivă este campania împotriva Bisericii, pe atât 
de anapoda este modul nostru de a reacţiona. 

Evident, pentru a rămâne tot la nivel perso- 
nal, este greu de crezut că oameni care au parcurs 
mai bine de jumătate din viaţa lor în comunism 
să fie dispuşi la o lectură critică şi implicit auto- 
critică a acestuia. Ierarhia bisericească, cea vizată 
de dosarele de la CNSAS, nu este din acest punct 
de vedere altfel decât majoritatea oligarhiei poli- 
tice sau unii lideri ai societăţii civile. 


Trei feluri de a colabora 
cu Securitatea 


Tot în oglindă cu restul societății româneşti, 
am asistat după 1989 Ia afişarea în public a cel pu- 
țin trei tipologii personale de colaborare a unora 
din clerul superior cu Securitatea. 


1. Prima tipologie este şi cea mai problemati- 
că deoarece începe din primii ani ai regimului co- 
munist. O astfel de colaborare a durat aproape 
patru decenii, a fost remunerată şi s-a concretizat 
în două mii de pagini de dosar. Scrise cu meticulo- 
zitate şi regularitate, notele acestea sunt un per- 
fid joc de-a Dumnezeu: în funcţie de conținutul 
lor, unii avansau, în timp ce alții erau eliminaţi 
din jocul de putere eclesial, unii erau prezentaţi 
drept duşmani ai puterii şi alții, drept inofensivi. 
Păstorul transformat în lup îşi onora rolul episco- 
pal în sens strict etimologic: observa cu atenție 
tot ce se petrecea în jur şi raporta. Asemeni unui 
personaj de roman volkoffian, nu se mai ştia cine 
conduce eparhia: un episcop devenit securist sau 
un securist hirotonit episcop? Gravitatea morală 
şi canonică a acestui exercițiu practicat timp de 
decenii nu poate fi diminuată azi de gestul recu- 
noaşterii publice a colaborării atâta vreme cât 
acesta nu are nicio consecință. Rămânerea în 
funcţie reuşeşte doar să întrupeze oximoronul ab- 
solut al penitentului fără penitență. Ceea ce în 
orice sistem profan din altă parte ar atrage după 
sine retrogradarea sau renunţarea pentru o vre- 
me [a funcţiile înalte, nu a funcţionat şi în Biserică. 
Metanoia a fost redusă la un exercițiu de imagine. 

2. A doua tipologie este cea a clericului supus 
presiunii de a colabora. Ajuns între timp ierarh, 
după căderea comunismului, respectivul este 
şantajabil. Comportamentul său, modul de a ale- 
ge colaboratorii sau de a nu se dispensa de alţii, 
ieşirile publice - toate indică acest lucru. Cu toate 
că nu a făcut poliție politică reală, omul Bisericii 
nu se simte liber. Presa îi aduce aminte de dosar 
ori de câte ori cineva are nevoie de acest lucru. 
Dorind să se facă lumină, ierarhul îşi publică do- 
sarul. Mass-media nu ia act de demersul benevol 
şi continuă să întreţină acelaşi ton senzațional. 
Morala: oricât de mică şi de benignă, povara tre- 
cutului este mereu suficient de mare pentru a 
pune pe cineva sub semnul întrebării. 

3. A treia tipologie este cea a laicului teolog 
care semnează angajamentul cu Securitatea, dar 
nu îi dă curs sau nu are un raport scris cu „Orga- 
nele“. Ajuns şi acesta ierarh după 1980, este între- 
bat asupra dosarului şi, spre stupoarea tuturor, se 
declară mândru de gestul său şi consideră angaja- 
mentul cu Securitatea drept un jurământ de fi- 
delitate față de ţară şi Neam. De unde şi disponi- 

bilitatea ierarhului să semneze oricând un anga- 
jament similar! 

Să ne mai mirăm, aşadar, că acesta a fost dis- 
pus să îşi manifeste patriotismul aservind ches- 
tiunile bisericeşti oricărui partid s-ar afla la 
guvernare? Dacă un astfel de diriguitor eclesiastic 
nu face distincţia esenţială între partea lui Dum- 
nezeu şi cea datorată Cezarului, să ne mai mire că 
dă Cezarului şi ceea ce i se cuvine doar lui Dum- 
nezeu? Fie că este vorba de colaborare activă, de 
colaborare forțată sau doar de intenţia de a cola- 
bora, cele trei tipologii personale sunt tot atâtea 
exemple de biografii marcate iremediabil de răul 
comunismului. 

Fără să judecăm persoanele în cauză, este 
bine să le ştim trecutul, pentru că de acesta poate 
depinde, omeneşte vorbind, viitorul Bisericii. Si- 
gur, nu orice învecinare fizică este colaborare. 
Starețul obligat să servească la masă de dulce în 
post unor securiști, ierarhul oprit de către împu- 
ternicitul pentru culte să hirotonească pe cine 
consideră potrivit, protopopul amenințat cu do- 
sar penal din cauze minore şi obligat astfel să co- 
laboreze, preotul amenințat la rândul său cu ex- 
cluderea copiilor din facultate şi a soţiei de Ia ser- 


viciu şi obligat să dea note despre oamenii din sat 








. 








- de la om la om, colaborarea cu Securitatea îm- 
bracă mii de forme. 

Dintre acestea însă doar câteva sunt reale şi 
grave. Faptul că ele încearcă să se ascundă în „gră- 
madă“, la un loc cu altele, trebuie să trezească 
atenția istoricului şi simțul critic al teologului. Ne- 
decelarea lor nu face altceva decât să ofere argu- 
mente în continuare celor care vorbesc despre 
colaborarea cu Securitatea a întregii Biserici Or- 
todoxe din România. 


Colaboraţionismul 
„salvator“ 


La intersecţia dimensiunii personale cu cea 
colectivă se află o scuză ce merită lămurită: cola- 
borarea cu Securitatea a fost în interesul Bisericii. 

Radical formulat, colaboraţionismul acesta a 
„salvat“ Biserica. Nici mai mult, nici mai puțin. 
Oricât de adevărat poate fi faptul că, la un mo- 
ment dat şi într-o situaţie foarte concretă, vorba 
bună şi capul plecat au fost de folos comunităţii 
de credință, nu este mai puțin adevărat că logica 
iconomiei nu poate fi aplicată general şi nici folo- 
sită drept scuză pentru oricine, orice şi oricând. 
Astfel spus, este imposibil să identificăm cu pre- 

cizie graniţa dintre compromisul de dragul supra- 
vieţuirii instituționale şi compromisul de dragul 
realizării ambițiilor personale. Dilema morală 
rezultată din suprapunerea celor două momente 
nu poate fi rezolvată decât tot la nivelul conştiin- 
ței fiecăruia în parte dintre cei implicați. Cu con- 
secinţele de rigoare. 

În fine, la nivel comunitar, Sunt cel puţin 
două motive pentru care deconspirarea dosare- 
lor face bine Bisericii noastre. Primul motiv: cu- 
noaşterea detaliată a mecanismelor totalitare 
atee aplicate prin oamenii Bisericii ne poate încu- 
raja să evităm prelungirea în relaţiile dintre noi a 
duhului stăpânirii şi să recuperăm astfel dimen- 
siunea duhovnicească şi umană a dialogului din- 
tre preot şi credincioşi, dintre ierarhi şi preoți. În 
înțeles teologic, ierarhia nu este tot una cu oligar- 
hia. Al doilea motiv, pe termen lung; deconspi- 
rarea colaborării clerului şi mirenilor cu poliția 
politică este un pas decisiv către eliminarea, atât 
cât este posibil, a elementului ocult din viața Bise- 
ricii. Adică? Colaborarea în trecut, în prezent sau 
în viitor cu structuri paralele, legitimate sau nu, 
te scoate din fidelitatea pe care o datorezi inte- 
gral lui Hristos. Devii, cu vorbele Evangheliei, slu- 

gă la doi stăpâni sau, cu altă imagine noutesta- 
mentară, un căldicel. 

Gravitatea este cu atât mai mare cu cât me- 
todele însuşite altundeva decât în spaţiul eclesial 
sunt folosite în interiorul Bisericii. Or, jocul dia- 
bolic al insinuării şi calomnia, şantajul şi asasina- 
tul moral, influența politică şi utilizarea unor ca- 
nale speciale de comunicare, procesul de intenţie 
şi înscenările de orice fel nu pot fi mecanisme ec- 
lesiale. Oricât de mare ar fi miza unei cariere şi 
oricât de înalt scaunul vizat. Cu alte cuvinte, dacă 
scopul politic şi civic al deconspirării este întări- 
rea democraţiei şi a exerciţiului public transpar- 
ent, pentru Biserică acelaşi demers poate însem- 
na recuperarea libertăţii interioare şi prin aceas- 
ta a vocației profetice în raport cu lumea. Adică a 
rolului incomod de a aduce aminte că instalarea 
în istorie nu este un scop în sine. Oricât sunt de 
convingătoare argumentele şi oricât de atrăgă- 
toare foloasele de moment. 


IV. CONCLUZIE DESCHISĂ 


Este prematur să tragem concluzii definitive. 
În lipsa tuturor elementelor şi aflați în plin pro- 
ces de deconspirare, singura atitudine constructi- 
vă este aceea a realismului temperat. Trebuie să 
depăşim depresia care, fără voia noastră, ne-a 
asediat în faţa mărturiilor despre micimea naturii 
umane. Cu siguranţă că avem temei pentru tris- 
tețe, dezamăgire şi chiar disperare. Nu ajută însă 
la nimic să ne lamentăm că nu am avut suficienţi 
eroi. Este mai curând cazul să avem grijă ca, prin 
exemplul vieților noastre, România de mâine să 
aibă cât mai mulți oameni medii, de bun-simț. 
Lecţia comunismului poate servi printre altele 
tocmai la întărirea conştiinţei că, în vremuri de 
teroare, dar nu numai, linia de mijloc este altceva 
decât compromisul, că supraviețuirea proprie nu 
trebuie plătită cu dispariţia celuilalt, că suferința 
celor tari nu poate fi la nesfârşit un paravan pen- 
tru cei slabi şi perfizi, că binele poate fi făcut cel 
puțin în tot atâtea forme şi variante în câte se pro- 
duce răul. Fără graba de a judeca, trebuie să rezis- 
tăm în egală măsură invitaţiei la uitare. Decon- 
spirarea Securităţii, în ciuda insecurităţilor sale, 
este necesară nu atât pentru a ne răfui cu trecu- 
tul, cât mai ales pentru a construi un viitor de 
care să nu ne fie ruşine. 

Biserica Ortodoxă 
Și Securitatea 


În ultimul timp, tot mai multe nume sonore de intelectuali, literați, 

filozofi sau ziariști, sunt furnizate dezbaterii publice, ca foști colaboratori 
ai Securității. Presa a preluat fie intormaţii concrete, fie doar zvonuri, 

şi i-a tocat mărunt pe cei în cauză. Cu sau fără probe, respectivii au fost de-a 
dreptul linşaţi de colegii lor intelectuali şi ziariști. Evident că nici slujitorii 
altarelor n-au scăpat de furia justițiarilor din mass-media. 


Pr. Ion Alexandru Mizgan 





dă campanie de presă îndreptată împo- 

triva Bisericii Ortodoxe şi a slujitorilor ei, 
generată de tema colaborării Bisericii cu Securi- 
tatea. Nu e nimic nou sub soare! Campania de ca- 
lomniere şi discreditare a Bisericii Ortodoxe Ro- 
mâne a început încă din primele zile ale anului 
1990 şi a continuat până în prezent, cu o intensi- 
tate, când mai accentuată, când mai temperată, în 
funcţie de interesele manipulatoare ale mai mari- 
lor zilei. Când a fost nevoie de a se abate atenţia 
de la realităţile fierbinți ale vieţi politice româ- 
neşti, diversiunea contra Bisericii Ortodoxe a 
funcţionat cu precizia unui ceasornic din ţara 
cantoanelor, iar opinia publică a înghițit mo- 
meala. În repetate rânduri Biserica Ortodoxă a 
fost prezentată ca o adevărată sperietoare în fața 
opiniei publice, mulți intelectuali şi jurnalişti in- 
stigând la ură împotriva preoţimii ortodoxe, 
scoțând din bogata lor zestre culturală cele mai 
suburbane injurii şi cuvinte de ocară. În toți 
aceşti ani post-revoluționari Biserica Ortodoxă a 
fost pusă la colț de „imaculata societate civilă“, 
vânată şi culpabilizată pentru fantasmagorii şi 
lucruri închipuite, urmărindu-se cu tot dinadin- 
sul ca Biserica Ortodoxă să fie aruncată în lada de 
gunoi a societății româneşti. N-a existat rău pro- 
dus în România în aceşti ultimi 16 ani de care să 
nu fie vinovată Biserica Ortodoxă şi soboarele de 


[) e câteva săptămâni asistăm la o furibun- 


preoți. Ce să mai vorbim de perioada dictaturii 
comuniste? 


Biserica în comunism 


Având în vedere isteria creată în mass-media 
pe marginea subiectului legat de colaborarea Bi- 
sericii cu Securitatea, precum şi diversiunea crea- 
tă de ministrul Culturii, Adrian Iorgulescu, şi de 
anumiți analişti politici şi jurnaliști, considerăm 
util să aducem câteva lămuriri opiniei publice, în 
vederea unei perceperi autentice a realităţilor so- 
cio-politice în care Biserica Ortodoxă şi-a desfă- 
şurat activitatea, la fel ca întregul Neam Româ- 
nesc, în perioada dictaturii comuniste. 

Trebuie să reținem faptul că în timpul unei 
dictaturi politice, de orice orientare ar fi aceasta, 
nicio instituţie a unui stat nu-şi poate desfăşura 
activitatea normal, în condiții optime, nici măcar 
o instituţie cum este Biserica. Este absurd să i se 
pretindă Bisericii să fi avut o altă soartă decât a 
celorlalte instituţii ale Statului (Școala, Justiţia, 
Poliţia, Armata, Academia, etc.), mai ales că Bise- 
rica a fost considerată duşmanul cel mai mare al 
statului comunist. Prin urmare Securitatea a exer- 
citat permanent presiuni asupra Bisericii folo- 
sind toate mijloacele posibile: agentură, filaj, teh- 
nică operativă etc. Toate instituţiile bisericeşti 
(Patriarhia, Episcopiile, şcolile teologice, mănăs- 
tirile, parohiile), au constituit obiective de urmă- 
rire ale Securităţii comuniste. Urmărirea slujitori- 

lor bisericeşti de către Securitate rezultă din do- 
sarele păstrate în arhivele Securităţii cu privire la 
rezistența armată din munți ori în cele referitoa- 
re a colectivizare. Biserica fiind considerată o in- 
stituție potrivnică statului comunist ateu, trebuia 
supravegheată permanent. Istoricul George Ena- 
che, care a lucrat în arhivele Securităţii şi a publi- 
cat o carte bazată pe documente în această pri- 
vință, consideră că toți înalții ierarhi, începând cu 
Patriarhul, aveau dosare de urmărire, cu un ma- 
terial extrem de complex. Studiile recente ale 
istoricilor Cristian Troncotă, Constantin Aioanei, 
Vasile Cristian, bazate pe documente din fondul 
„D“ al Arhivelor SRI şi pe stenogramele Biroului 
Politic al Comitetului Central a Partidului Comu- 
nist Român, identifică obiectivele urmărite de 
către partid față de Biserica Ortodoxă, obiective 
care în lipsa unei colaborări a ierarhilor Bisericii, 
trebuiau să fie atinse de către Securitate prin mă- 
suri de forță. Evident că obiectivul Partidului 
Comunist a fost crearea unei Biserici obediente. 
Istoricul George Enache constată că acest lucru 
nu s-a întâmplat! În primii ani ai regimului comu- 
nist Partidul a fost nevoit să accepte în funcțiile 
bisericeşti chiar persoane cu atitudine anticomu- 
nistă. Într-o notă informativă dată în 1950 despre 
Episcopul locotenent al Dunării de Jos se spune: 
„Episcopul Antim Nica ne propăvăduieşte că regi- 
mul de astăzi este trecător, credinţa va învinge, 
comuniştii sunt trădătorii ţării, noi preoţii să fim 
la datorie. Anglo-americanii ne vor salva de hao- 
sul comunist!“. lată aşadar că şi ierarhii ortodocşi 
şi-au pus mari speranţe în venirea americanilor, 
care n-au mai ajuns decât după 1990, când au 
venit cu armate întregi de evanghelişti imaculați 
de peste Atlantic, să ne salveze sufletele din pier- 
zătoarea credință ortodoxă! 

După instaurarea regimului comunist Biseri- 
ca a fost marginalizată şi persecutată fiind consi- 
derată o instituţie retrogadă şi reacționară, fiind 
supusă unui control sever din partea statului co- 
munist şi doar prin clarviziunea şi tactul unor ie- 
rarhi de seamă, precum Patriarhul Justinian Mari- 
na, a reuşit să-şi câştige dreptul la supraviețuire, 
în schimbul unor compromisuri făcute statului 
comunist. Biserica Ortodoxă a fost nevoită să ac- 
cepte compromisul de a renunța la anumite laturi 
ale activităţii sale. A fost nevoită să accepte înlătu- 
rarea cu totul din viața publică, activitatea ei limi- 


tându-se strict la serviciile religioase din lăcaşu- 
rile de cult. Biserica nu şi-a mai putut continua lu- 
crarea ei filantropică şi de asistență socială fiind 
desființate toate aşezămintele bisericeşti de acest 
gen, a fost suprimat învățământul religios din 
şcoli, s-a interzis asistența socială din spitale, azi- 
le de bătrâni, armată, închisori, etc. Au fost supri- 
mate periodicele bisericeşti ale eparhiilor, cu 
mici excepţii (de pildă, „Telegraful român“), au 
fost desființate patru Academii Teologice şi mai 
multe Seminarii Teologice. De asemenea au fost 
desființate câteva eparhii şi aproximativ 20 de 
ierarhi au fost puşi în retragere. Familiile preoți- 
lor erau mereu urmărite de Securitate, şantajate 
şi umilite, pentru ataşamentul lor la valorile credin- 
ței creştine. Soţiile preoţilor erau privite adeseori 
cu suspiciune în anumite colective de muncă pen- 
tru originile „nesănătoase“. Copiii preoților nu 
aveau acces la foarte multe specializări şi şcoli în 
vremea comunismului. Pe cine mai interesează 
astăzi toate aceste drame ale preoțimii ortodoxe? 
Doar legătura preoților cu Securitatea mai pre- 
zintă interes! 


O situaţie similară, 
sub otomani 


Situaţia grea prin care a trecut Biserica Orto- 
doxă în timpul regimului comunist ne duce cu 
gândul la situaţia, la fel de dificilă, în care se gă- 
sea Biserica Ortodoxă din Constantinopol ime- 
diat după căderea capitalei imperiului sub domi- 
naţia turcească (1453). În schimbul toleranţei 
acordate, creştinii nu aveau voie să facă propa- 
gandă sau să combată credința musulmană, căci 
aşa ceva se pedepsea cu moartea. De asemenea, 
creştinii nu aveau voie să ridice biserici noi, iar pe 
cele vechi le puteau repara numi cu aprobarea 
stăpânirii turceşti, care acorda foarte rar aseme- 
nea aprobări. Tot în acea perioadă, crucile de pe 
biserici au fost dărâmate iar tragerea clopotelor a 
fost interzisă, cu excepția muntelui Athos. Multe 
biserici din Constantinopol au fost transformate 
în moschei. Îi putem, oare, condamna pe creştinii 
de atunci că şi-au trădat credinţa? Îl putem acuza 
pe patriarhul Ghenadie Scholarios că şi-a trădat 
misiunea şi pe Hristos? ÎI putea patriarhul Ghena- 
die alunga pe Mahomed al II-lea Cuceritorul din 
Constantinopol? Îl putea patriarhul Teoctist răs- 

turna pe Ceauşescu şi regimul comunist? Biserica 
prin slujitorii ei a încercat să menţină tradițiile 
creştine şi flacăra credinței în inimile şi sufletele 
credincioşilor. Preoţimea ortodoxă, care astăzi 
este etichetată trădătoare a credincioşilor ei, a 
avut de înfruntat multe pericole. Pentru zelul lor 
misionar mulți preoți au fost considerați ostili 
regimului comunist şi au fost condamnați la ani 
grei de puşcărie, fiind catalogaţi reacţionari, chi- 
aburi sau legionari. În timp ce peste 3.000 de preoți 
şi călugări ortodocşi erau aruncați în temniţele 
comuniste ori izgoniți din mănăstiri, cei care as- 
tăzi umilesc şi ironizează Biserica, trudeau din 
greu la făurirea comunismului şi a omului nou al 
societății socialiste multilateral dezvoltate. Să nu 
uităm că Biserica Ortodoxă în timpul asupririi 
comuniste nu şi-a modificat dogmele şi morala, 
nici cultul şi nici propria istorie, în vreme ce mulți 
dintre detractorii ei de azi s-au aliniat materialis- 
mului ştiinţific pentru a fi pe placul conducerii 
superioare de Partid şi de Stat. 


Biserica Ortodoxă 
şi inchizitorii societăţii civile 


Dacă torţionarii securității comuniste, între 
două lovituri de seceră şi ciocan ori una de bo- 
canc, îi gratulau pe preoți cu apelative de genul: 
moşieri, burghezi, bandiți, reacționari, homose- 
xuali ori legionari, corifeii societății civile de as- 
tăzi nu se lasă mai prejos, preoțimea ortodoxă 
nefiind altceva decât satane în sutane, turnători 
la securitate, fascişti, xenofobi, fundamentaliști, 
pui de satane, ticăloşi în fața cărora şi cei mai 
mari ticăloşi mor de invidie ş.a.m.d. 

Batjocoritori, dispreţuitori, ironici, îngâm- 
faţi şi plini de ură şi venin, o mare parte a scribi- 
lor din România își savurează cu satisfacție linşa- 
jul mediatic declanşat împotriva preoțimii orto- 
doxe. E suficient să fii preot ortodox pentru ca să 
fii supus oprobiului public. Dacă în comunism 
eram aruncaţi în puşcărie astăzi suntem invitați 
„la țepe!“. Ne amintim cuvintele securistului de 
serviciu care îl ancheta pe Profesorul Teodor M. 
Popescu: „Eşti legionar pentru că eşti teolog şi 
fiind teolog eşti anticomunist, iar a fi anticomu- 
nist înseamnă a fi legionar!“. Aceeaşi logică secu- 
ristă funcţionează şi azi în rândul inchizitorilor 
preoților ortodocşi: „Eşti preot ortodox, şi fiindcă 


eşti preot ortodox eşti turnător la Securitate!“. 

Brutalitatea, vehemența şi agresivitatea lim- 
bajului, cu care este abordată şi tratată preoțimea 
ortodoxă în societatea românească contempora- 
nă, ne reamintesc de practicile şi metodele stali- 
niste de intimidare a Bisericii din vremuri nu de 
mult apuse, în care manipularea, calomnia, dez- 
informarea şi incitarea la luptă împotriva duşma- 
nului de clasă erau arme consacrate. 

Unii dintre detractorii Bisericii Ortodoxe se 
cred mari specialişti în arta manipulării şi diver- 
siunii, dar stângăcia mânuirii condeielor şi a vor- 
belor le trădează ignoranța şi impostura. Mulți i-ar 
dori pe preoții ortodocşi jertfiți pe vechile altare 
ale cunoaşterii şi reeducării de la Piteşti, Aiud, Ji- 
lava ori Poarta Albă. Suntem astăzi atacați, înju- 
rați, scuipaţi, detestaţi, de nişte inşi rotofei, care 
se lăfăie în redacţiile unor ziare sau televiziuni, 
deşi în perioada regimului comunist au adoptat 
politica struţului, iar acum după ce a trecut furtu- 
na, îşi arogă rolul de justiţiari ai Bisericii. Unde 
ne-au fost atunci inchizitorii de astăzi? Este regre- 
tabil că tocmai cei care au stat departe de viața 
Bisericii în perioada comunistă îşi arogă acum 
dreptul de judecători ai acesteia. Tristă ironie! 

Pentru neputinţele şi neîmplinirile Bisericii 
Ortodoxe din timpul dictaturii şi prigoanei comu- 


j 












a Bogdan Onofrei 








anul IV e nr. 45 


4 





ROST 


PUNCTE NEVRALGICE 





niste, Sfântul Sinod al Bisericii Ortodoxe Române 
şi-a cerut public iertare credincioşilor ei, în chiar 
primele zile ale anului 1990. Deşi a fost perma- 
nent hulită şi discreditată de duşmanii ei în aceşti 
ani ai libertăţii, Biserica Ortodoxă a rămas stâlpul 
de încredere al multor români, ocupând primele 
locuri între instituţiile Statului în care omul de 
rând îşi pune nădejdea. Mulţi dintre inamicii Bi- 
sericii nu-şi pot explica acest fapt, deşi răspunsul 
este foarte simplu. Preoțimea ortodoxă a fost 
aproape de oameni, de necazurile şi bucuriile lor, 
şi în comunism, şi în democraţie. Chiar cu angaja- 
mente la Securitate cei mai mulţi preoți ortodocşi 
au încercat să fie la înălțimea chemării şi misiunii 
lor. Nu L-au trădat nici pe Hristos şi nici pe omul 
credincios, chiar dacă Biserica a fost nevoită să 
suporte umilințele Cezarului comunist. 

Nu vrem să ascundem faptul că şi în rândul 
preoțimii ortodoxe există lichele şi uscături, ca- 
ractere josnice şi infecte, oameni care sfidează 
bunul-simţ minimal şi normele moralei creştine. 
Au existat fără îndoială şi feţe bisericeşti care s-au 
dovedit foarte sensibile şi zeloase în a face meta- 
nii şi ploconeli Securităţii în schimbul asigurării 
unor avantaje prea-lumeşti pentru ele şi progeni- 
turile lor din os popesc! Dar putem oare culpabi- 
liza peste 10.000 de preoți ortodocşi, pentru că 
există în rândul lor şi asemenea Iude de circum- 





stanță, care-şi trădează chemarea şi misiunea pre- 
oțească? 

Cu toate persecuțiile şi umilințele la care a 
fost supusă, Biserica Ortodoxă nu a putut fi înge- 
nuncheată de Securitate, la fel cum nu va putea fi 
dărâmată de anumiţi indivizi ai societăţii civile 
care pozează în moralişti şi mari lideri de opinie, 
deşi în acele vremuri erau utecişti şi comunişti 
veritabil. 


Prietenii noștri, securiştii 


Faptul că statul comunist a controlat Biserica 
prin Securitate - la fel ca toate instituţiile statului 
din vremea respectivă - nu înseamnă că preoții 
au fost nişte trădători ai oamenilor, ci dimpotri- 
vă, au fost aproape de oameni, încercând să le să- 
dească în suflete credinţa şi nădejdea în Dum- 
nezeu, ajutându-i şi întărindu-i în fața greutăților 
de zi cu zi. Numai nişte minți schizofrenice pot 
crede cu atâta uşurinţă că preoții trădau secretul 
Tainei Spovedaniei la Securitate. Afirmația minis- 
trului Iorgulescu că preoțimea ortodoxă a divul- 
gat secretul Spovedaniei trebuia să atragă după 
sine dovezile pe care dl. ministru s-a bazat, ori, în 
caz contrar, demisia domniei sale. Aşa se întâm- 
plă într-o democraţie autentică sau într-o ţară 
normală! 

Istoricul Marius Oprea a afirmat foarte lim- 
pede că dosarele preoților în majoritatea cazuri- 
lor sunt de urmărire, nu de turnătorie. Evident că 
vom avea şi cazuri de preoți colaboraționişti, dar 
până ce CNSAS-ul va oferi probe concludente, se 
cuvine să acordăm, dacă nu respect, cel puţin pre- 
zumția de nevinovăție, unei categorii sociale care 
în proporţie de 25% a trecut prin puşcăriile comu- 
niste. Ne-am bucura să aflăm de la CNSAS că ală- 
turi de aproximativ 2.500 de preoţi ortodocşi din 
temnițele comuniste, au fost închiși şi 2000 de 
scriitori disidenţi, precum Mircea Dinescu, mem- 
bru PCR şi absolvent de „Ștefan Gheorghiu“, 
2.000 de ziarişti, precum Cornel Nistorescu, care 
a Slujit cu mult devotament presa comunistă din 
România lui Ceauşescu, 2.000 de actori precum 
Florin Călinescu, care întruchipa în personajele 
sale nenumărate figuri de ingineri comunişti şi 
utecişti ai societății socialiste, 2.000 de ingineri 
precum Cristian Tudor Popescu, pasionați de lite- 
ratură ştiințifico- fantastică etc. 

Deconspirare selectivă 


Din păcate, toată această tevatură a dosaria- 
dei scriitorilor, preoţilor ori sportivilor, este o di- 
versiune bine ticluită de aceiaşi slujitori ai Securi- 
tății, pentru a se evita dosariada politicienilor. 
Asistăm la o deconspirare selectivă, vizând de 
preferință personalități ale societăţii civile sau bi- 
sericeşti. Accentul s-a mutat de la politicieni, la 
preoți, literați, ziarişti, actori ori sportivi. Într-o 
chestiune atât de gravă precum deconspirarea 
mecanismelor represiunii comuniste nimeni nu 
se întreabă cine spune, de ce spune şi ceea ce spu- 
ne. Totul este o cacealma! La ambiguitatea judecă- 
ţii opiniei publice pune umărul şi neputința sau 
incompetența CNSAS, care de la o zi la alta, dă so- 
luţii contradictorii care pun în încurcătură chiar 
pe membrii Colegiului. N.C. Munteanu atrăgea 
atenţia că rapiditatea demersurilor nu dă timp 
evaluărilor obiective. Mediatizarea nu excelează 
prin calitate, ci copleşeşte prin cantitate. Cunos- 
cutul jurnalist de la Europa liberă arată că efectul 
pervers al acestei continue demascări şi înfierări 
este o adâncă somnolență etică. Acelaşi jurnalist 
atrage atenţia că, pentru spectatorii dosariadei, 
cele mai odioase personaje ale regimului trecut 
sunt turnătorii, însă nu aceştia urmăreau, an- 
chetau, terorizau sau omorau, ci ofiţerii securită- 
ţii. Românul acumulează pasiv ştiri în această 
problematică fără să sesizeze că marele absent al 
acestei poveşti este tocmai personajul principal, 
Securitatea, care a evitat abil să apară în scenă. 
Securitatea îşi vede în continuare de treabă. 
Foştii securiști au fost înaintați în grade şi puşi 
lupi de pază la S.R.I. O altă parte dintre securiştii 
care au terorizat, umilit ori ucis, se bucură de pen- 
sii care variază între 20 şi 40 milioane de lei, iar 
victimele lor, „se bucură“ şi ei de pensii între 
300.000 de Lei şi 1.500.000 de Lei pe lună. CNSAS-ul 
a deconspirat puţin peste o sută de foşti agenţi ai 
Securităţii, care au făcut poliție politică... Unii se 
bucură de o pensie tihnită, alţii au răposat. Alţii 
au servit şi mai servesc Patria! Să nu uităm de ze- 
cile de mii de securişti deveniți peste noapte revo- 
luţionari. Să nu uităm de securiştii care au umplut 
Parlamentul României în aceşti ultimi 16 ani „de- 
mocratici“. S-au salvat şi milițienii, judecătorii, 
procurorii şi trepăduşii din judeţeana de Partid, 
ori grangurii din Comitetul Central. E curios fap- 


tul că astăzi opinia publică nu mai este interesată 
de torționarii Securităţii comuniste, ci doar de 
victimele lor. Uităm prea uşor că Securitatea a 
creat statul român postcomunist. Ignorăm faptul 
că Securitatea a creat ceea ce Stelian Tănase nu- 
meşte capitalismul securisto-nomenclaturist, sau 
capitalismul de cumetrie , vorba tovarăşului Ion 
Iliescu. Uităm că Securitatea a creat România fali- 
mentară de azi şi că printre primii capitalişti cei 
mai mulți au fost securişti, pentru că ei au avut şi 
banii şi oportunitatea de a se lansa în afaceri şi 
evident „experiența“. Pe bună dreptate N.C. Mun- 
teanu constată că din holda de turnători nu se 
mai vede cal, nici călăreț şi nu se mai vede nici Se- 
curitatea. Astăzi cei mai mulți securiști activi sau 
retraşi din prima linie se lăfăie în vile luxoase, cu 
pensii astronomice , conduc companii economi- 
ce, media ori companii occidentale. La ce să ne aş- 
teptăm? CNSAS-ul a încălcat în repetate rânduri 
legea fără să fie tras la răspundere. Acelaşi lucru 
îl fac şi membrii Guvernului şi nu se întâmplă ni- 
mic. Totul este un circ ieftin! Securiştii pot să râdă 
încă o dată de noi în hohote. De ce n-ar face-o, 
atâta vreme cât o fac pe banii noştri? 

Revenind la preoțimea ortodoxă e bine ca 
opinia publică să realizeze că nu din cauza Biseri- 
cii Ortodoxe Române şi a preoţilor ei a ajuns Ro- 
mânia în dezastrul economic şi moral de astăzi! 
Dacă preoțimea în vremea comunismului era la 
coada societăţii, de ce n-ar fi la coadă şi la deschi- 
derea dosarelor, cum pe bună dreptate spunea 
scriitorul Dan Ciachir! 

Noi ca preoți putem fi înjurați, blamaţi, scui- 
paţi, terfeliţi, huliţi, ironizaţi, huiduiţi etc., dar Bi- 
serica lui Hristos va dăinui până la sfârşitul veacu- 
rilor şi nici porţile iadului nu o vor putea birui, cu 
atât mai puţin diatribele snoabe ale unor intelectu- 
ali şi ziarişti de mâna a doua. Spre deosebire de 
domniile lor noi am ales să-L mărturisim pe Hristos 
şi în comunism şi 0 facem şi acum, în capitalism! 

În fața valului de ură şi calomnie, Biserica 
Ortodoxă răspunde, aşa cum a făcut întotdeauna 
în trecutul ei istoric, cu binecuvântare, smerenie 
şi răbdare, urmând îndemnul Sfântului Apostol 
Pavel: „Ocărâţi fiind, binecuvântăm; prigoniţi 
fiind, răbdăm; defăimaţi fiind, mângâiem. Ca gu- 
noiul lumii am ajuns, lepădătura tuturor...“ (1 Co- 
rinteni , 4, 12-13). Ar mai fi ceva de spus? Poate 
doar atât: „Să calomniați bine, tovarăşi!“ 

Pr. lon Popescu-Bâldescu, 
martir fără voie 


Adrian Nicolae Petcu 





jud. Olt, între anii 1893-1897, Ion Popes- 

cu-Băldescu a urmat cursurile şcolii pri- 
mare din com. Mihăieşti, jud. Olt, apoi în com. So- 
cetu, jud. Teleorman. În anul 1898 se înscrie la Se- 
minarul Teologic din Curtea de Argeş, unde în-va- 
ță timp de 2 ani, pentru ca în 1900 să se înscrie la 
Seminarul Central din Bucureşti, pe care îl ab- 
solvă în 1906. Între 1907-1914 a urmat cursurile 
Facultăţii de Teologie din Bucureşti, unde va fi de- 
clarat licenţiat!. 

După răscoala din 1907, Ioan Băldescu a 
fost urmărit o vreme de autoritățile statului ca 
„instigator“ în rândurile țăranilor, în fapt sus- 
ținător al doleanţelor acestora. Această situaţie îl 
determină să se mute în com. Seaca, jud. 
Teleorman, unde îşi va întemeia o familie cu opt 
copii. 

La 15 decembrie 1908 a fost hirotonit şi nu- 
mit pe seama parohiei Seaca, jud. Teleorman, „un 
sat sărac, [de] vreo 260 de gospodării“, precum 
mărturiseşte fiul său, părintele Emil Băldescu. 
Aici, continuă fiul său, „l-a primit în gazdă un bă- 
trân văduv, fără copii, care până la urmă, prin tes- 
tament, i-a lăsat casa. [...] Mizeria din jur era ma- 
re. Niciun preot nu rezistase acolo mai mult de 
doi ani. Țăranii lucrau pe moşia unui anume Mau- 
riciu Blanck, o moşie de vreo 4.350 de pogoane, 
dată pe mâna unor arendaşi veroşi, ca frații Mone 
şi un anume Hasan Rudolf. Tata, un om sensibil la 
suferința țăranilor, s-a angajat în lupta cu aren- 
daşii şi proprietarul. Aceştia au încercat în diver- 
se forme să-l corupă. N-au reuşit. În lupta sa, buni 


N ăscut la 17 iulie 1886, în Mihăieştii de Sus, 


aliaţi ai tatei s-au dovedit Nicolae Iorga şi Tache 
Protopopescu. Mai ales Iorga, căruia tata îi furni- 
za multe subiecte demne să fie comentate în pe- 
riodicul «Neamul Românesc», ziarul lui Iorga. 
Aşa, prin strădaniile lui, s-a reuşit ca moşia să fie 
smulsă din mâinile arendaşilor hrăpăreţi şi să fie 
luată de Casa Rurală. Atunci a şi obţinut satul un 
izlaz de 1350 de pogoane, rămas bun al satului, 
cum nu avea nici o comună în jur. [...] Tot aşa, la 
împroprietărirea de după război, tata, personal, a 
participat la măsurarea terenurilor atribuite ță- 
ranilor, încât nu a rămas nici un nemulțumit. Oa- 
menii locului îl iubeau, pot spune că îl venerau. 
Dar îl apreciau şi superiorii lui. Aşa se face că, în 
iulie 1919, a fost numit protoiereu al judeţului Te- 
leormanului“î. Deşi era un preot de ţară, noua 
funcţie, pe care a deținut-o până în 1933, îl obliga 
să se ocupe la îndrumarea activităţii pastoral-mi- 
sionare pe o zonă echivalentă cu cea a judeţului 
Teleormanului de astăzi. 

Aici, la Seaca, părintele a construit o bise- 
rică nouă şi o casă parohială (cu 7 camere). A 
contribuit substanţial la ridicarea a două localuri 
de şcoli şi a unui dispensar medical. De asemenea, 
s-a implicat în ridicarea localului pentru pri- 
măria din localitate şi înființarea băncii rurale 
„Victoria“4. 


Senator liberal 


În 1928, la porunca patriarhului Miron Cris- 
tea, părintele loan Băldescu s-a mutat în Turnu 
Măgurele, unde va ocupa postul de paroh la mo- 
numentala biserică Sf. Haralambie din localitate, 
parohie alcătuită din 1.050 de familii, respectiv 


1 Mărturie a preotului Emil Băldescu, fiu al părintelui loan Băldescu. 
2 Vasile Manea, Preoţi ortodocşi în închisorile comuniste, ed. a II-a, Patmos, 2001, p. 41. 
3 Anuarul Arhiepiscopiei Bucureştilor-1941, p. 428; Emil Băldescu, Noi, familia de preoți Băldescu..., în 


„Memoria“, nr. 9, p. 19. 


4 Mărturie a preotului Emil Băldescu, fiu al părintelui loan Băldescu; Emil Băldescu, Noi, familia... p. 20. 

din 4.800 de sufletes. Aici, îşi va dovedi din nou 
râvna sa de bun îngrijitor al lăcaşului Domnului, 
prin restaurarea bisericii în care slujea între 
1935-1936, „cu ajutoare aduse de la judeţ, oraş şi 
popor“6. 

Chiar şi plecat din Seaca părintele Băldescu 
îşi va păstra „sfoara de moşie“ de 5, 25 ha, pe care 
0 avea şi o va munci an de an cu propriile mâini. 
De altfel, păstrarea acestei proprietăți îi va aduce 
în anii „democraţiei populare“ eticheta de „chi- 
abur“, fiind tratat ca atare. 

Între 1933-1937 a fost senator al Partidului 
Naţional Liberal, filiala jud. Teleorman”. 

În perioada 1932-1944 a fost membru ales al 
Adunării Eparhiale a Arhiepiscopiei Bucureştilor. 
Ca membru al forului eparhial a adus în discuție 
soluții eficiente la relansarea activității antisec- 
tare. Astfel, în şedinţa de la 15 mai 1933 sesiza 

6 „Apostolul“, an XIV, nr. 1-2, 1 ianuarie 1937, p. 36. 


amploarea pe care adventiştii o luaseră în jud. 
Teleorman şi cum împărțeau broşuri în mod gra- 
tuit, față de care propunea ca măcar revista „Ade- 
vărul creştin“, îngrijită de părintele Metodie Po- 
pescu, să fie distribuită mai insistent cu surse din 
fondurile eparhiale ale terenurilor pe care le 
avea în exploatare. De asemenea, propunea ca 
misionarii eparhiali, cu autoritate mai mare de- 
cât slujitorii locali, să-şi intensifice activitatea pe 
teren prin ținerea a cât mai multor predici, pen- 
tru o receptivitate cât mai mare în rândurile cre- 
dincioşilors. 

Cu inițiative viabile pentru misiunea Biseri- 
cii venea părintele Băldescu şi în şedinţa adunării 
eparhiale de la 7 mai 1934, atunci când anunța că 
în calitatea sa de senator a făcut presiuni la adre- 
sa ministrului Finanţelor pentru plata salariilor 
preoților şi propunea ca din arenzile pământu- 
rilor bisericeşti să se dea fonduri protopopilor 
sau altor preoți, pentru a face colportaj cu cărți de 
zidire sufletească ortodoxă, considerând totoda- 
tă că acestea fac mai mult decât conferințele pas- 
torale?. 


Arestat în „noaptea Adormirii 
Maicii Domnului“ 


După instalarea deplină a regimului comu- 
nist, părintele nostru era văzut ca potențial „duş- 
man al poporului“. Astfel, în seara de 15 august 
1952, „noaptea Adormirii Maicii Domnului“, pă- 
rintele Ioan avea să fie reținut de către organele 
Securităţii, împreună cu el fiind ridicat şi fiul său, 
Emil Băldescu. Despre aceste momente, dar şi de- 
spre detenţia tatălui său, avem mărturia părinte- 
lui Emil Băldescu, pe care o redăm în continuare: 
„Trăsnetul avea să cadă în ziua de 15 august 1952, 
ziua Sfintei Marii-mari. Era spre seară, cred că ora 
10 sau 10 şi jumătate, când mă despărţisem de 
dânsul. [...] Abia ajuns acasă a fost arestat şi tata. 
În aceeaşi noapte, şi eu. [...] Noi nu eram o excep- 
ție. Fiindcă în aceeaşi noapte au avut loc masive 
arestări în întreaga ţară. Aşa, preotul Metodie Po- 
pescu, cel care îl secunda pe tata la catedrala Sf. 


5 Preoţi ortodocşi..., p. 41; Calendarul Arhiepiscopiei Bucureştilor-1939, p. 210. 


7 Mărturie a preotului Emil Băldescu, fiu al părintelui loan Băldescu; Preoți ortodocși, p. 41. 
8 Calendarul Arhiepiscopiei Bucureștilor-1940, p. 56, „Apostolul“, an X, nr. 15-16, 1-15 august 1933, p. 227. 


9 Ibidem, an XI, nr. 13-14, 1-15 iulie 1934, p. 256, 260. 

Haralambie din Turnu Măgurele, se afla în acel 
moment la tratament, Staţiunea Olăneşti. Şi a fost 
şi el arestat tot atunci. Îmbarcaţi noaptea în două 
camioane pline cu tot ce avea mai bun în materie 
de spiritualitate oraşul Turnu Măgurele, sub paza 
securiştilor, am ajuns spre zori în lagărul de la 
Ghencea. [...] Priveam cătuşele de la mâini şi lan- 
țurile de la picioarele mele şi ale celor de lângă 
mine şi mi-am dat seama că nu periculozitatea 
noastră îi făcuse pe securiști să ne pună în lanţuri, 
ci plăcerea lor de a ne umili. De fapt, ăsta a fost 
începutul. Şirul umilințelor se va continua şi pen- 
tru mulți dintre noi se va încheia cu moartea. 

La Ghencea ni s-au scos lanțurile. Am fost în- 
ghesuiţi claie peste grămadă în nişte barăci. Eram 
împreună cu tata, nu mă desprindeam de el. În- 
gândurați amândoi, neştiind ce ne mai aşteaptă, 
grija cea mare era pentru cei lăsaţi acasă. Mama 








rămăsese singură, fără niciun ajutor, căci pensia 
tatii fusese sistată cu câteva luni în urmă. La fel so- 
ţia mea, casnică, având de îngrijit doi copii mici. 
Eu eram singurul lor sprijin. Mă gândeam că dacă 
vor fi dați afară din casa parohială, cum era de 
presupus şi cum s-a şi întâmplat, nu vor avea 
unde să se ducă. Toate astea nu i le spuneam tatii 
şi nici el mie, dar erau scrise în privirile noastre. 
Singura noastră consolare era că totuşi noi doi 
eram unul lângă altul. În rugăciunile mele secre- 
te, adresate bunului Dumnezeu, asta îl imploram: 
pe drumul acestui calvar care abia începea să nu 
ne despartă niciodată unul de celălalt. Şi bunul 
Dumnezeu mi-a ascultat ruga. 

La începutul lui septembrie tata s-a îmbolnă- 
vit. Suferea mai mult de o boală de inimă, dar 
acum se accentuase. Respira din ce în ce mai greu. 
L-am dus la infirmeria lagărului. Medicul de acolo 

s-a îndurat să-l interneze, dar medicamentele lip- 
seau. A stat acolo vreo 10 zile. Dar n-a ieşit într-o 
stare sanitară mai bună. Abia trecuse de vârsta de 
66 ani şi nu mi-aş fi închipuit că viaţa lui îşi înce- 
puse... numărătoarea inversă. 

La 18 septembrie am fost scoşi toţi din barăci 
şi duşi pe platoul de adunare. Venise o comisie să 
facă trierea. Se spunea că pentru a-i lua pe cei apți 
de muncă să-i ducă la Canal. Aşa a şi fost. Dar n-au 
luat numai pe cei sănătoşi. Cum a fost tata. 

A doua zi, 19 septembrie, lotul destinat să ia 
drumul Canalului, vreo 400 de oameni, am fost 
urcați în camioane şi duşi pe o linie dosnică din 
gara Bucureşti-triaj. Acolo am fost îmbarcaţi în câ- 
teva dube de cale ferată. Înghesuiala era de ne- 
descris. Eu îl ţineam îmbrăţişat pe tata, încercând 
să-l aduc în aproprierea unei ferestruici zăbrelite 
pe unde mai venea puţin aer. Dar nu mai era pic 
de loc. Între picioarele noastre, culcat, era pro- 
toiereul din Alexandria, preotul Serculescu, bol- 
nav şi el. Ca să nu- strivim, stăteam într-un picior. 

A doua zi, 20 septembrie, în zori, am simțit 
sub noi hurducăturile podului de la Cernavodă. 
Treceam în Dobrogea. Şi deodată, nu ştiu cine 
dintre noi a făcut presupunerea că nu-i vorba de 
niciun Canal, ci ne vor duce să ne arunce în mare. 
O presupunere logică, căci prea erau mulţi bol- 
navi printre noi. 

Trenul însă s-a oprit în gara Dorobanţi. Am 
fost daţi jos şi încolonați. Între securiştii înarmaţi 
am străbătut oraşul, îndreptându-ne spre Coasta 
Galeşului, o colonie în formare. La trecerea jalni- 
cului nostru convoi, localnicii, stând la distanță, 
ne priveau cu uimire. l-am zărit pe mulți cum îşi 
ştergeau lacrimile. 

Când am ajuns sus, pe platoul dintre barăci, 
ni s-a ordonat să ne aşezăm. Pământul era umed 
şi bătea un vânt tăios. A venit comandantul şi a 
făcut apelul. După care a zis: «Aţi fost aduşi aici ca 
să executați o muncă de 60 de luni». Era sentința 
noastră de care abia acum luam cunoştinţă. 

A doua zi, zi de duminică, am început cor- 
voada prin colonie; să terminăm construcția ba- 
răcilor, să aşezăm priciurile, să săpăm gropile 
pentru closete etc. Era răgazul nostru, de «aclima- 
tizare», să zic aşa, cu noua noastră puşcărie. Aşa 


am aflat că apa era adusă tocmai de la Constanţa, 
în sacale, şi numai pentru bucătărie. Ne-au lămu- 
rit repede şi de ce: din ea se gătea şi la cantina se- 
curiştilor. Din această apă nu aveam voie să folo- 
sim niciun strop pentru spălat. 


A murit împingînd la roabă 


Necazul meu era că fusesem separat de tata. 
EI era într-o brigadă, eu în alta. În seara zilei de 
marţi, 23 septembrie, am depistat unde era tata. 
Cu greu, m-am strecurat în baraca lui. A fost ulti- 
ma noastră convorbire. Bietul de el, încerca să mă 
consoleze. Zicându-mi că e foarte fericit că eu, 
unul din copii lui, îmbrăcasem haina preoțească. 
Şi făcându-mă să-i promit că n-o să-mi trădez nici- 
odată misiunea. 

Şi a venit ziua următoare, miercuri 24 sep- 
tembrie. Brigada tatii lucra în schimbul întâi. A 
mea, schimbul doi. Pe drum, la distanță una de 
alta, coloanele noastre de osândiți s-au încruci- 
şat. Coloana ce se întorcea de pe şantier purta în 
mijlocul ei un cadavru. De la distanța aceea nu 
mi-am dat seama că era tata. Va fi să aflu mai apoi 
că tata era, purtat pe umeri de preoţii Leonida 
Dumitrăchescu şi loan Turcu, ajutat de alții. Mort, 
îl duceau în colonie ca să fie prezent la apel. 

Întors de Ia lucru, noaptea, pe la orele 24, 
am aflat că tata murise. Mi s-a spus că era depus la 
infirmerie. Fiind noapte, ieşirea din baracă era 
imposibilă. Greu de descris noaptea ce am petre- 
cut. Când s-a luminat de ziuă şi s-a dat deştepta- 
rea, am alergat la infirmerie. Consemnul era ca 
nimeni să nu-l mai vadă, dar am dat peste un 
planton de omenie. 'Tocaliuc îl chema, bucovi- 
nean, care mi-a îngăduit să-l văd. Era aruncat într- 
o cabină de WC, încă nefolosită, destinată infir- 
meriei. Chircit acolo, k-am regăsit în anteriul său 
preoţesc, haina în care fusese arestat şi de care nu 
se mai despărţise. Atunci am aflat şi cum a murit: 
împingând la roabă, o roabă grea, de metal, pe un 
rambleu de cale ferată, la mare înălțime. Inima 
lui n-a mai rezistat. A căzut ca fulgerat, lângă un 
anume Roman, din Ploieşti. Chemat repede, un 
doctor, Teodorescu, din Bucureşti, deţinut din 
aceeaşi brigadă, i-a constatat moartea“10. 


10 ACNSAS, fond Documentar, dosar 73, vol. 1, f. 102; Mărturisitori de după gratii în închisorile comuniste, 
supliment al revistei „Renaşterea“, Cluj Napoca, 1995, p. 12; Emil Băldescu, Noi, familia de preoți Băldescu..., în 
„Memoria“, nr. 9, p. 20-22; Ion, Bălan, Lista persoanelor decedate în gulagul românesc 1945-1964 (II]), în 
„Arhivele Totalitarismului“, an V (1997), nr. 2-3 (15-16), p. 224. 

Păcate postmoderne 4) 


de Alexandru Nicolin 





ripăşit accidental cu serviciul printre fior- 

durile din vestul Copenhagei, toamna lui 

2004 mi-a adus iniţierea într-ale sexualită- 
ţii postmoderne. „Get lost and get laid“ a fost eit- 
motivul discuţiilor cu un antipatic superior ierar- 
hic, pentru care evacuarea cohortelor de animali- 
culi aflate în bivuac în zona inghinală era „pana- 
ceu universal“. Deliciile sub-abdominale, credea 
şeful cu predestinat nume de conducător, amelio- 
rau calitatea cercetării ştiinţifice şi fluidizau, că 
tot veni vorba, aşa-numitele „social relations“, ca- 
pitol la care - mi se spunea - eram/sunt tare de- 
ficitar. Ei bine, ideile beggar-benisoniene ale co- 
mandirului au fost, preţ de două luni, sursă de 
nesfârşite idiosincrasii... 

În vremurile din trecut, Balzac credea că o 
noapte în slujba amorului trupesc îl face să piardă 
o pagină de geniu, în timp ce mai spre timpurile 
noastre Charlie Chaplin punea semnul egal între 
amorul nocturn şi lipsa eficienței de peste zi. Cul- 
mea savorii o dă însă Salvador Dali care declara 
dezinhibat că îşi refuză spasmele orgasmice pe 
motiv că acestea i-ar împuţina puterile artistice. 














Că Balzac et comp. au preopinenţi nenumă- 
raţi nu mă surprinde deloc, după cum nu mă sur- 
prinde nici amestecul confuz de vagino şi falo- 
forie care animă, din când în când, chipurile gin- 
gaşe de prin mass-media. Departe de a fi un pudi- 
bond obtuz, admir sincer concupiscența dusă la 
rang de artă, aşa cum face, de altfel, orice păcătos 
care crede sincer că cea mai mare păcăleală pe 
care o poți face diavolului e să vezi aspectul sim- 
bolic al momelii lui. Îmi displace însă imanenta 
mediocritate a postmodernismului de sub sem- 
nul căreia nu ieşim, se pare, nici măcar atunci 
când încercăm deliciile păcatului. Cum altfel să-mi 
explic succesul unei cărți de acum vreo trei ani, de 
pe a cărei copertă galbenă un sexolog chel ne 
învăţa să facem dragoste „aproape perfect“ (ac- 
centuarea mea). Enervat de titlu n-am cumpărat 
scriitura: nu ne-om pricepe la fabricat maşini- 
unelte sau la turismul litoral, ca tot ne iau acum 
bulgarii toți muşterii, dar măcar în amor să exce- 
lăm. Şi dacă nici acolo nu putem, că deh, vârsta, 
frigul, „alimentaţia ştiinţifică“ din perioada co- 
munistă etc., etc. măcar să ne propunem asta. Aţi 
propune însă să faci amor aproape perfect îmi 
aduce aminte, involuntar, de echipele româneşti 
de fotbal care pleacă voioase în deplasare cu gân- 
dul la un „echitabil“ zero-zero și se întorc acasă cu 
o căruță de goluri. Primite, nu marcate. Și îmi mai 
aduce aminte de deziluziile studenţilor care, cu 
gândul la un 5 salvator, obţin, invariabil, un 4,50 
care nu se poate rotunji - „înc-o boabă“! 

Aşa că haideţi, dragi frați şi surori întru 
Hristos, să nu ne lăsăm prinşi în mrejele (uneori 
contondente alteori concupiscente) postmod- 
ernismului, să urmăm voioşi calea ortodoxiei şi 
să fim încredințaţi că doar viaţa întru Hristos este 
calea către Perfecţiune. Chiar şi - sau, poate, mai 
ales - atunci când, după ce vom fi lăsat pe mama 
şi pe tatăl nostru, vom deveni un trup cu alea- 
sa/alesul inimii. Să ne rugăm aşadar cu toții pen- 
tru îndreptarea erotomanilor de profesie şi pen- 
tru întoarcerea lor în sânul Bisericii unde, des- 
puiaţi de toate beteşugurile postmoderne, vor re- 
găsi Perfecţiunea. Amin! 

Urme de civilizație 


bizantină 


Interviu cu drd. arh. Dan Ionescu, 
de la Institutul Naţional al Monumentelor Istorice 


- Se poate vorbi în cultura noastră de o „for- 
mulă românească“ a civilizaţiei bizantine? 

- Putem spune că există, însă această „for- 
mulă“ nu a însemnat o simplă copiere a modele- 
lor bizantine. Se poate vorbi de o sinteză româ- 
nească a modelelor bizantine, dar şi occidentale 
şi răsăritene, realizată pe parcursul mai multor 
secole. După sinteza daco-romană, au fost mai 
multe straturi de influențe grefate pe aceasta: ro- 
mano-bizantine, vechi slave, germanice, nordice 
(vikinge), asiatice; la acestea se adaugă straturile 
mai vechi reprezentate de sinteza traco-etrusco- 
celtică şi traco-elină. Elementele daco-romane 
sunt recognoscibile în tipul general şi decorul ce- 
ramicii folosite, în croiala şi desenul ţesăturilor, 
în muzică, dar şi în arhitectura răspândită în spa- 
țiul etnic de formare al poporului român, adică 
de la Marea Adriatică la Marea Neagră, şi din Mun- 
ţii Balcani până în nordul Munţilor Carpaţi. Atât 
datorită vastului teritoriu pe care s-a desfăşurat 
această sinteză, cât şi datorită duratei în timp, Ni- 
colae Iorga a ajuns la celebra exprimare de 
„Bizanț după Bizanţ. Perioada de cristalizare a 
sintezei româno-bizantine a fost însă, aceea a se- 
colelor VIII-XV, când, dealtfel, se şi constituie pri- 
mele formaţiuni statale româneşti, atât la sud, cât 
şi la nord de Dunăre. Tot acum sunt înființate şi 
organizate mănăstirile şi schiturile, aşa cum le cu- 
noaştem noi astăzi. Trebuie precizat că cele mai 
vechi atestări documentare ni se păstrează de- 
spre aşezămintele româneşti din Pannonia, Tran- 
silvania şi Banat, respectiv din secolele XI-XII. De 
exemplu mănăstirea din Biharea, capitala lui 
Menumorut, închinată, înainte de anul 1030, la 
mănăstirea bessilor Sf. Teodor de lângă Ierusa- 
lim, ca şi alte zeci de sfinte lăcaşuri. În ceea ce pri- 
veşte alcătuirea mănăstirilor, acestea  cuprin- 


deau - după regula Sf. Vasile cel Mare -, biserica, 
paraclisul, trapeza, chiliile, casa egumenească, ar- 
hondăria, dotări tehnice - bucătăria şi baia -, 
grajduri, hambare, pivnițe. Mărimea, aşezarea şi 
materialele de construcție variau în funcţie de 
posibilităţile ctitorilor. 

- Existau „dotări tehnice“ mănăstirești mai 

deosebite? 

- Epoca de înflorire a mănăstirilor la noi, a 
fost aceea a secolelor XVI-XVIII. Este chiar epoca 
de maximă extindere a Imperiului Otoman, dar şi 
de început a descreşterii acestuia - după cum 
spunea Dimitrie Cantemir -, totodată fiind epoca 
apogeului daniilor româneşti către Locurile 
Sfinte, inclusiv construirea de edificii acolo, de la 
biserici până la arsanale (dotări portuare), ape- 
ducte şi băi. Dintre mănăstirile importante care 
jalonează această perioadă amintim: Tismana, 
Cozia, Neamţ, Slatina din Moldova, Putna, Hurezi, 
Tutana, Plumbuita, Radu-Vodă, Sf. Gheorghe- 
Nou, Brâncoveni, Strehaia, Galata, Sf. Sava din 
Iaşi, Cotroceni, Sfinţii Trei Ierarhi din Iaşi, Mitro- 
polia din Târgovişte, Sf. Dumitru din Craiova etc. 
Toate acestea aveau şi dotări tehnice: băi, bucătă- 
rii, apeducte şi conducte pentru evacuarea apei, 
bazine de decantare, haznale. La rândul lor, toate 
curțile boiereşti importante aveau asemenea 
dotări, după cum o dovedesc relatările călătorilor 
străini, şi descoperirile arheologice. 

- Cum arăta o cuhnie ori o baie bucureştea- 

nă, de pildă? 

- În Bucureşti, înafara mănăstirilor amin- 
tite, mai erau: Sărindar, Mihai-Vodă, Sf. Ecaterina, 
Stelea, Căldărușani, Sfinții Apostoli, Sf. Ioan cel 
Mare, Zlătari, Sf. Sava, Ghiorma Banul (a Gre- 
cilor), mănăstirea-spital Colțea, Stavropoleos, 
Antim, Văcăreşti, Sf. Vineri, Schitul Maicilor, Răz- 

van, Aşezămintele Brâncoveneşti şi multe altele, 
mai mărunte. Aşa cum spuneam, toate dispuneau 
de instalaţii sanitare şi bucătării. Unele, precum 
Plumbuita, Sf. loan cel Mare, Sf. Ecaterina ori Pa- 
latul Domnesc, aveau şi băi în centrul oraşului - 
cam pe locul Pieţii Unirii de astăzi -, proprietatea 
lor, pe care le închiriau. Astfel erau „baia cea 
mare şi nouă“ a Mănăstirii Plumbuita, „baia de la 
Sf. loan cel Mare“, „baia Sfintei Ecaterina“, ori 
„baia cea veche domnească“, toate atestate în sec- 
olele XVI-XVII, după 1560. Cu siguranță că au exi- 
stat şi altele, mai vechi, dar pustiitoarele incendii 
abătute asupra Bucureştilor în timpul luptelor 
purtate de Mihai Viteazul şi Radu IX Şerban, au 
distrus mii de acte publice şi private, lipsindu-ne 
de informaţii prețioase. Poate vor mai fi ceva acte 
Ia Sfântul Munte, în Antiohia, Ierusalim ori la Sf. 
Ecaterina din Sinai... 

Cele mai bine păstrate şi cele mai mari, erau 
cele de la Antim, Cotroceni, Radu-Vodă, Sf. Gheor- 














ghe, Văcăreşti şi Schitul Maicilor. Acestea erau 
prisme cu baza pătrată - latura ca de 10 metri, 
înălțimea tot atât -, în care, cam la jumătatea înăl- 
țimii primeia, era înscrisă o altă prismă, tot pă- 
trată, rotită la 45 de grade, iar pe aceasta era con- 
struită o prismă octogonală, elansată, străpunsă 
de ferestre înguste, prin care se evacua fumul. O 
altă variantă era aceea în care pe fiecare colț al 
ultimei prisme de bază era poziționat câte un coş 
foarte zvelt, iar sus, la mijloc, era un lanternou. 
Toate elementele acestea se sprijineau de pereți, 
în general, prin bolți speciale, numite trompe. Un 
astfel de exemplar a fost restaurat în 1930 la Mo- 
goşoaia. 

- Unde au dispărut? Să înțelegem cumva că 
Micul Paris a ieșit victorios în fața „Micului 
Constantinopol“? 

- Din păcate, dintre toate exemplarele exis- 
tente la mijlocul celui de-al XIX-lea veac - cel pu- 
țin în Bucureşti -, n-au mai ajuns la noi decât an- 
samblurile mănăstirilor Cotroceni - transforma- 
tă în palat domnesc, apoi regal, apoi al pionieri- 
lor, iar acum prezidenţial -, Plumbuita, Antim - 
trunchiat în urma sistematizării patronată de cei 
doi Ceauşeşti -, o mică parte din Mănăstirea Sf. 
Treime „Radu-Vodă“, ca şi din fosta mănăstire Sf. 
Nicolae a lui Mihai-Vodă. Ce s-a întâmplat?! Regu- 
lamentul Organic - prima constituție modernă a 
principatelor Moldova şi Țara Românească, im- 
pusă în timpul ocupaţiei Imperiului Rus, între 
1828-1834 -, cuprindea şi articole speciale pri- 
vind urbanismul şi amenajarea teritoriului, aşa 
cum erau înțelese în Rusia de atunci, dar inspira- 
te după modele occidentale (îndeosebi franceze). 
Acestea prevedeau: alinierea. străzilor, crearea 
unei rețele de bulevarde (prospecturi) largi, 
drepte şi lungi, având capete de perspectivă ar- 
monios rezolvate, grădini şi parcuri, aerarea 
spaţiilor clădite, dotarea oraşelor cu edificii publi- 
ce moderne şi cu reţele de canalizare şi iluminat 
public, pavarea sistemattică a străzilor. Crâmpeie 
din aceste idei (corelate cu nomocanoanele bi- 
zantine), fuseseră deja aplicate în Bucureşti, în 
vremea principilor domnitori Şerban Cantacuzi- 
no, Constantin Brâncoveanu, Ştefan Cantacuzino 
(1678-1716), a Mavrocordaţilor Nicolae, Ioan şi 
Constantin, a Ghiculeştilor Grigore II, Matei Scar- 
lat, Alexandru, Grigore III (1716-1769), a Ipsilan- 
ților Alexandru şi Constantin (1774-1782, 1796- 

1797, 1802-1807, cu întreruperi), apoi între 1807- 
1828, dar erau insuficiente şi aleatorii. Noua ocu- 
paţie țaristă a adus un corp de tehnicieni organi- 
zați militar, care a fost împământenit şi afectat 
administraţiei publice centrale şi locale. Ingineri 
ofițeri precum baronul Rudolf Arthur von Bor- 
roczyn, vicontele Vladimir Moret de Blaremberg 
ori cavalerul Nicolae Mavros - ultimii, pasionaţi 
arheologi -, au contribuit esenţial la moderniza- 
rea capitalei Țării Româneşti, lăsând lucrări de 
referință. Dar au întreprins şi lucrări pe care, 
acum, în perspectivă istorică, le-am putea socoti 
contrare interesului naţional: dărâmarea mănăs- 
tirilor, hanurilor mănăstireşti şi domneşti. Având 
în vedere vechimea şi importanța unora dintre 
ele - precum Sf. Sava, Sărindarul, Sf. Ecaterina, 
Sf. loan cel Mare ori Zlătarii -, nu putem decât să 
regretăm distrugerea lor sistematică, desfăşurată 
timp de 70 de ani, între 1832-1903. Argumentele 
principale pentru distrugere erau „starea de 
ruină“ şi „insalubritatea“, explicabile însă din 
cauza delăsării condamnabile în care le lăsau 
egumenii greci, numiți de mănăstirile de la Locu- 
rile Sfinte, unde erau închinate, ceea ce a provo- 
cat a doua şi cea mai importantă măsură: secula- 
rizarea. Întâi rezervată numai mănăstirilor închi- 
nate - ca punct al Revoluţiei de la 1848 -, apoi ex- 
tinsă la toate mănăstirile Principatului România, 
în 1863. De aici încolo putem vorbi de dispariţia 
vieţii monahale în sute de locaţii, de distrugerea 
a zeci de ansambluri valoroase de arhitectură şi 
de sărăcirea spirituală a țării, până în pragul seco- 
lului XX. 
- Despre sistematizarea petrecută între 
1970-1989ce ne puteți spune, ca arhitect? 
- Din păcate, după aparenta redresare creş- 
tină interbelică, a urmat tăvălgul bolşevic. Dacă 
la început acesta nu a atentat vizibil asupra nucle- 
ului istoric al oraşelor din România, începând de 
Ia sfârşitul anilor '50, constatăm extinderea con- 
ceptelor de restructurare şi sistematizare urbană, 
nu numai la periferia oraşelor, ci şi în centrul is- 
toric al acestora. Operaţiile s-au desfăşurat cu pre- 
dilecţie asupra oraşelor din Moldova, Muntenia şi 
Dobrogea, sub pretextul „aplicării principiilor so- 
cialiste de urbanism, a desprinderii de rămăşiţele 
arhitecturii burgheze, a ridicării nivelului de trai 
şi satisfacerii nevoilor oamenilor muncii“. De fapt 
a fost raderea trecutului nostru, pe sute de ani, în 


vederea formării „omului nou“, care nu mai avea 
nevoie de atâta istorie, ci de porțiuni de istorie, 
servite după model sovietic. Vârful acestor ope- 
raţii a fost atins între 1983-1989: atunci s-a finali- 
zat distrugerea şi reconstruirea tuturor capitale- 
lor judeţelor extracarpatice, sub patronajul celor 
doi Ceauşeşti şi a camarilei lor. Atunci au fost sis- 
tematic „placate“ cu blocuri multe biserici, au dis- 
părut ansamblurile Sf. loan din Focşani, Sf. 
Sebastian din Craiova, Văcăreşti, Schitul Maicilor, 
Sf. Vineri, biserica fostei mănăstiri-spital Panteli- 
mon, Mihai-Vodă „Arhivele Statului“, o parte din 
incinta Mănăstirii Antim etc. Antim, Schitul Maici- 
lor şi Văcăreşti conservau cele mai mari cuhnii şi 
băi (la Schit nu se mai păstra baia), din veacul 
XVIII. Bine păstrate şi restaurate de către C.M.L. şi 
D.M.I., erau cele de la Antim şi Schit. Toate fu- 
seseră construite în aceeaşi perioadă, cuprinsă 
între 1715-1729, ceea ce le conferea statutul de 
construcţii cu dotare tehnică tip, dintr-o serie păs- 
trată limitat. 

- Cum vi se par dotările tehnice ale mănă- 

stirilor de astăzi? 

- Dotările tehnice din trecut se regăsesc în 
prezent la majoritatea noilor ansambluri, dintre 
care unele sunt în curs de amenajare. Dealtfel, pu- 
tem spune că mănăstirile din România, în pofida 
tăvălugului bolşevizator, au beneficiat de îmbu- 
nătăţiri radicale în vremea păstoririi fericitului 
întru pomenire, Justinian I, Patriarhul României 
(1948-1977) -, care a murit de inimă rea la 
aflarea listei bisericilor bucureştene ce urmau a fi 
„sistematizate“. În timpul său foarte multe mănă- 
stiri au fost conectate la rețeaua de energie elec- 
trică, apă-canal, gaze ori termoficare, li s-au con- 
struit centrale termice şi alte dotări tehnice, ceea 
ce, în primăvara lui 1977, le-a prilejuit o furibun- 
dă reacție celor doi Ceauşeşti, care vizitau Mănăs- 
tirea Putna: „Ce, facem lux pentru popi?“. Moder- 
nizarea instalaţiilor termice a cuprins atunci 
aproape toate mănăstirile din ţară, finanțată atât 
de Patriarhia Ortodoxă Română, cât şi de Stat, 
prin Departamentul Cultelor şi Direcţia Monu- 
mentelor Istorice - desfiinţată în Noiembrie 
1977. În prezent, se încearcă dezvoltarea şi dota- 
rea corespunzătoare a așezămintelor monahale 
în condiţii de libertate de acţiune şi de conştiinţă, 
dar cu greutăți pe măsură. 

Interviu realizat de Gheorghiţă Ciocioi 

În căutarea 
Bisericii pierdute 


Eseu despre rolul instituţional al BOR în veacul al XIX-lea 
şi începutul secolului XX în cuprinsul Vechiului Regat! 


George Enache 





n „«Scrisoarea enciclică a bisericii, una, sfân- 

tă, sobornicească şi apostolică» (scrisoare 

semnată de patru patriarhi şi 29 episcopi ră- 
săriteni şi conţinând un răspuns la scrisoarea Pa- 
pei Pius IX Littere ad Orientales) stă scris că «păs- 
trarea dogmei şi curăţia rânduielii n-au fost date 
în paza unei ierarhii oarecare, ci în paza întregu- 
lui cler şi popor bisericesc, strâns unit în dragos- 
te» care, fiind însuşi trupul bisericii, sub călăuzi- 
rea Duhului Sfânt, nu poate greşi [...] Când, însă, 
o parte a totului se organizează singură în vede- 
rea unui scop, acea parte suferă, uneori, transfor- 
mări - fiecare ins din noua grupare nu mai este 
fiecare, ci este aşa cum îl hotărăşte structura co- 
munității de destin, gruparea din care face de- 
acum parte. Și când noua comunitate cultivă o 
concepţie despre lume opusă creştinismului şi ac- 
tivează în sensul ei, conflictul este deschis. O exa- 
minare, deci, a noilor poziții, devine necesară“2. 
Cu aceste cuvinte îşi deschidea marele teolog 
Gheorghe Racoveanu conferința intitulată Mișca- 
rea Legionară și Biserica, susținută la 15 martie 
1943, la trei ani de la moartea maestrului său Nae 
Ionescu, în fața grupului legionar internat în la- 
gărul Buchenwald. Ele erau menite să sublinieze 
că titlul conferinţei nu indică o obişnuință de lim- 
baj, ci un raport real dintre doi termeni, care im- 
pune, pentru înţelegerea corectă a acestuia, cu- 
noaşterea deopotrivă a părerii Bisericii şi a Miş- 


cării Legionare. Este un gen de abordare care va 
orienta şi discursul nostru în cele ce urmează, 
numai că vom introduce în discuţie un număr 
mai mare de termeni, anume cei de „biserică“, 
„societate“, „naţiune“, „stat“. Fiecare dintre aces- 
te noţiuni circumscrie o anumită realitate socială 
care, deşi strâns legată de celelalte, are un profil 
specific care nu poate fi neglijat. 

Reorganizarea în părți autonome a totului 
(ca să folosim termenii lui Racoveanu) este o rea- 
litate a societății româneşti moderne, rezultată în 
urma ruperii barierelor istorice care o menţinuse 
mult timp într-o stare de înapoiere sau, în alți ter- 
meni, într-o „simplitate“ pe care societăţile din ță- 
rile dezvoltate nu o mai aveau. Noi sau renăscute 
grupuri sociale îşi vor pretinde locul în stabilirea 
raporturilor de putere. Această diversitate a soci- 
etăţii moderne româneşti, tot mai accentuată pe 
măsura trecerii timpului, creşterea conştiinţei de 
sine a diverselor grupuri sociale, sunt aspecte 
care merită să fie subliniate în dauna viziunilor 
care consideră instituţia statului drept supremul 
arbitru al unei societăţi româneşti amorfe şi lip- 
site de personalitate. Iar statul român modern, în 
eforturile sale de „raționalizare“ a societăţii (folo- 
sesc acest termen în sensul dezvoltat de Michel 
Foucault în studiile sale despre putere), a trebuit 
să ţină seama de noile realități. Statul are mo- 
nopolul forței, dar puterea (în sensul pe care i-l dă 
Foucault)“ se împarte, sau se doreşte a fi împăr- 
țită, între mai multe centre de putere. Că acestea 


1'Textul de față reprezintă o dezvoltare substanţială a primei părți a studiului „Amestecul puterii politice 
în a Apare şi activitatea Bisericii Ortodoxe Române. Consideraţii istorice“, publicat în mai multe numere din 
ROST! 


2 Gheorghe Racoveanu, Mișcarea Legionară şi Biserica. Omenia și frumusețea cea dintâi, Editura Samizdat, 


Bucureşti, f.a., p. 17. 


3 Vezi Michel Foucault, Lumea e un mare azil. Studii despre putere, traducere de Bogdan Ghiu şi Raluca Arsene, 


Editura Idea Design&Print, Cluj - Napoca, 2005, passim. 


4 Ibidem. 

vor căuta să se orienteze după acelaşi sens şi vor 
încerca să colaboreze spre realizarea unor sco- 
puri comune nu înseamnă deloc că ele se lasă dis- 
puse să renunţe din prerogativele lor în favoarea 
celorlalte, frământările fiind în acest sens deo- 
sebit de mari, mai ales în perioada interbelică. 

În analizele sale asupra relaţiilor de putere 
din epoca modernă, Michel Foucault a subliniat 
existența, alături de stat, ca formă politică a unei 
puteri centralizate şi centralizatoare, a unor teh- 
nici de putere îndreptate spre indivizi şi menite a-i 
dirija într-un mod continuu şi permanent. Aceas- 
tă putere a fost numită de autorul francez „pasto- 
rat“5. Statul, dincolo de dimensiunea represivă şi 
punerea în „nişe“ ale indivizilor, a căutat să dez- 
volte tehnici de motivare a oamenilor care să mă- 
rească implicit productivitatea, pe toate planu- 
rile, a societăţii, tehnici care, adresându-se indi- 
vidului, contribuie, prin acţiunea lor permanen- 
tă, în mod aparent paradoxal, la creşterea coeren- 
ței sociale, devenind raporturi de putere. Fou- 
cault subliniază în studiile sale rolul jucat în acest 
sens de religia creştină, datorită imaginii cultiva- 
te de aceasta, anume cea a păstorului şi a turmei 
sale. Deşi „rațiunea de stat“ şi „poliţia“ vor deveni 
expresiile moderne ale „spiritului pastoral“, reli- 
gia va juca în continuare un rol deloc neglijabil în 
câmpul tehnicilor de creştere a puterii şi de moti- 
vare a indivizilor, statul trebuind să ţină seama 
de ea. Prin urmare, este firesc ca, în eforturile de 
„raționalizare“ a societăţii româneşti, centrele de 
autoritate să acorde religiei un rol important în 
dezbaterile lor. 

Se poate observa de-a lungul timpului co- 
existența şi tensiunea dintre o abordare a religiei 
din perspectiva raporturilor de putere şi înţele- 
gerea ei ca spiritualitate. Prin urmare, în demer- 
sul nostru este necesară studierea deopotrivă a 


5 Ibidem, p. 45. 


fenomenului religios românesc din perspectiva 
achizițiilor spirituale şi din cea a raportului pe 
care el îl stabileşte cu puterea. 

Înainte însă de a discuta problema rolului re- 
ligiei în spaţiul modernității româneşti, este nece- 
sară o scurtă trecere în revistă a realităților me- 
dievale, fapt cu atât mai necesar, cu cât „trecutul 
nostru“ a însemnat pentru criticii modernității 
de import un reper şi în domeniul religios. 


Relaţii Biserică-Stat 
în Ţările Române medievale 


Moldova şi Țara Românească, în calitatea lor 
de state ortodoxe de sine stătătoare, au avut con- 
diţiile necesare pentru manifestarea plenară a 
modelului ecleziologic bizantin. După cum se 
ştie, în creştinismul răsăritean, relaţiile dintre bi- 
serică şi stat sunt statornicite pe baza principiului 
simfoniei. Recunoscându-şi reciproc identitatea 
proprie, cele două instituţii fundamentale au sco- 
puri complementare, care se adresează aceluiași 
corp social. Statul este chemat să asigure supra- 
vieţuirea fizică a acestuia, în timp ce biserica este 
chemată să mijlocească devenirea corpului social 
în turma lui Dumnezeu, pregătind-o pentru viața 
de apoi. Deşi distincte şi autonome, cele două in- 
stituții colaborează reciproc, în mod simbiotic. 
Astfel, statul, apărându-se de invadatori, apără 
implicit şi faţa văzută a bisericii, iar biserica, în- 
drumând pe credincioşi pe calea mântuirii, îi în- 
deamnă în acelaşi timp să-şi îndeplinească datori- 
ile cele lumeşti. Această viziune generoasă a fost 
însă adesea încălcată de-a lungul istoriei noastre 
medievale”. 

Unul dintre aspectele vieţii bisericii în care 
influența politicului s-a manifestat cel mai preg- 
nant a fost alegerea sau îndepărtarea ierarhilor 


6 Gilbert Dagron, Empereur et pretre. Etude sur le „Cesaro-papisme“ byzantin, Gallimard, 1996; Jean - Claude 
Eslin, Dumnezeu şi puterea. Teologie și politică în Occident, tr. de Tatiana Petrache şi Irina Floare, Bucureşti, 
2001, p. 99-112; Henri- Irânce Marrou, Biserica în Antichitatea târzie, 303-604, tr. de Roxana Mareş, Bucureşti, 
1999; p.29-34, p.188-197; John Meyendorf, Teologia bizantină, tr. Al. 1. Stan, Bucureşti, 1996, p. 282-299; Serghei 
Bulgakov, Ortodoxia, tr. de Nicolae Grosu, Bucureşti, 1997, p. 175-185; Alexandru Duţu, Histoire de Ia pensee et 
des mentalites politiques europeennes, Bucureşti, 1997, p.51-65. 


7 Despre relaţiile stat-biserică în Evul Mediu românesc vezi şi V. Gionea, L' eglise orthodoxe et le pouvoir politique 
en Valachie, en Moldavie et en Transilvanie (du XVeme au XIXeme siecle) în „Recherches sur Phistoire des 
institutions et de droit“, X, 1985, p, 55-63 ; N. Iorga, Istoria Bisericii Ortodoxe Române, Bucureşti, 1929; idem, 
Byzance apres Byzance, Bucharest, 1971; pr. prof. dr. Mircea Păcurariu, Istoria Bisericii Ortodoxe Române, vol. 
1-2, Bucureşti, 1992 (cu o bibliografie vastă), Paul Negruţ, Biserica şi statul. O interogaţie asupra modelului 
„simfoniei“ bizantine, Oradea, 2000, p. 45-48. 





anul IV e nr. 45 53 





HISTORIA 





din funcţiile lor. Puterea politică nu se putea 
amesteca deschis în desemnarea ecleziastică. Ca- 
noanele bisericeşti afirmă că alegerea episcopu- 
lui o face sinodul episcopilor din circumscripția 
mitropolitană respectivă, în frunte cu mitropoli- 
tul (Canoanele 4, 6 Sinodul 1 Ecumenic&; canonul 
3 sinodul VII ecumenic? canoanele 19, 23 Antio- 
hia10, 12 Laodiceea!1). La alegere trebuie să parti- 
cipe şi credincioşii (canonul 6 Sardica!2 şi 50 Car- 
tagina!5), iar alegerea se face cu majoritatea votu- 
rilor (canonul 6, Sinodul 1 ecumenicx14). Investi- 
rea se face de către trei episcopi prin punerea 
mâinilori5. Însă în virtutea faptului că în Evul 
Mediu conducătorii erau de fapt „țara“, prin pute- 
rea absolută de care dispunea domnul, de cele 
mai multe ori mitropolit devenea cel sprijinit de 
acesta, fapt care reiese limpede din cele scrise de 
Dimitrie Cantemir, în „Descrierea Moldovei“: 
„Privegherea dinafară asupra bisericii Moldovei 
cade în seama domniei însăşi, care ia aminte cu 
râvnă şi cu multă grijă ca purtarea şi învățătura 
fețelor bisericeşti să se potrivească cu temeiurile 
credinței; ca nici unul dintre dânșii să nu se abată 
din calea adevărului şi să nu ascundă inimă de 
lup sub piele de oaie [...] După ce a dobândit întă- 
rirea domniei, trei episcopi ai Moldovei împlinesc 
punerea mâinilor deasupra capului şi dau de ştire 
patriarhului de Constantinopol printr-o scrisoare 
că cutare şi cutare om cucernic, cu frica lui Dum- 
nezeu şi învățat, s-a ales cu ajutorul Sfântului Duh 
şi nu în alt chip care să atârne de vrerea omeneas- 
că. Acelaşi lucru îl face domnul printr-o scrisoare 
osebită... la care lucru patriarhul nu poate să se 
împotrivească cu nici un fel [...] Cu toate că mitro- 
politul stă la un loc de cinste aşa de înalt, totuşi el 
nu poate nici să aşeze şi nici să scoată din scaun 





pe vreunul dintre arhiereii săi, căci numai dom- 
nul poate să cântărească felul de viață şi învățătu- 
ra acelora care ar putea să fie aleşi şi să cerceteze 
pricinile celor ce trebuie să fie scoşi din slujbă, 
precum şi să hotărască. Căci domnia a luat pe sea- 
ma ei toate acestea; numai binecuvântarea după 
canoanele statornicite de apostoli a lăsat-o în 
grija mitropoliţilor. În schimb nici domnul nu 
poate să schimbe, să adauge sau să scoată ceva 
din treburile duhovniceşti. [...] Această rânduială 
nu o ţin decât domnii cei evlavioşi. Căci, dacă 
domnul nu cinsteşte credința, atunci nicio lege 
nu poate să-l îngrădească“16. Textul sugerează 
două lucruri: autocefalia de facto de care s-a bu- 


8 Arhid. prof. dr. loan N. Floca, Canoanele Bisericii Ortodoxe, Bucureşti, 1993, p. 53-54. 


9 Ibidem, p.164. 

10 Ibidem, p. 213, 214. 

1! Ibidem, p. 219. 

12 Ibidem, p. 

15 Ibidem, p. 263. 

14 Ibidem, p. 54. 

15 Canonul 1 Apostolic, Ibidem, p. 7 


16 Dimitrie Cantemir, Descrierea Moldovei, traducere de Petre Pandrea, postfață şi bibliografie de Magdalena 
Popescu, Bucureşti, p. 160-161. Învăţatul domn surprinde o mitropolie a Moldovei aflată Ia apogeul influenței 
sale în lumea ortodoxă, cvasi independentă față de Patriarhia de Constantinopol, rezultat al imensului sprijin 
acordat de Ţările Române pentru supraviețuirea ortodoxiei din cuprinsul Imperiului Otoman. Aceste tradiții 
care premerg obținerea formală a autocefaliei Bisericii Ortodoxe Române în 1885 au fost subliniate în repetate 
rânduri 

curat biserica ortodoxă din cele două principate 
față de patriarhia constantinopolitană, datorată 
în mare parte imenselor contribuţii oferite pen- 
tru sprijinirea ortodoxiei aflată sub stăpânirea 
Imperiului Otoman şi, pe de altă parte interven- 
ţia frecventă, peste capetele ierarhiei, în adminis- 
traţia bisericească, a domnului, care numea nu 
numai mitropolitul, ci şi pe episcopi sau stareți!”. 
În epoca modernă, când independenţa statului 
naţional român s-a dorit a fi dublată şi de o inde- 
pendenţă pe tărâm bisericesc, această tradiţie a 
autocefaliei va fi scoasă cu insistență în prima 
linie, devenind un concept central al ecleziolo- 
giei!8, În ceea ce priveşte autoritatea domnului 
asupra bisericii, ea a favorizat schimbarea frec- 
ventă a episcopilor sau stareţilor!?, locurile răma- 
se vacante constituind adesea obiectul unor ade- 
vărate licitaţii?0. Prin urmare, „voia domnului“, 
adesea tulburată de diverse „stimulente“, a stat 
din păcate de multe ori înaintea unor reglemen- 


tări de principiu, Moldova şi Țara Românească 
fiind, cu toate eforturile din secolele XVII şi XVIII, 
cu mult în urma Transilvaniei în ceea ce priveşte 
aplicarea consecventă a unor norme de drept, 
deşi efortul legislativ a fost destul de intens. 

Dar, deşi mare, prin natura situaţiei istorice 
existente în Principate mai ales din veacul al 
XVIII - lea, puterea domnului era serios limitată 
de durata scurtă de domnie şi de războaiele foar- 
te numeroase purtate pe pământ românesc. În 
aceste condiții, teritorii vaste scapă adesea de sub 
autoritatea puterii politice centrale, oamenii adu- 
nându-se în jurul singurelor instituţii care nu-şi 
încetează activitatea şi mai oferă un refugiu: mă- 
năstirile. În aceste condiţii mănăstirile capătă un 
rol extrem de important, iar stareții se substituie 
adesea unei puteri politice şi judecătoreşti ab- 
sentezl. 

Majoritatea călătorilor străini de alte confe- 
siuni decât cea ortodoxă au subliniat lipsurile din 


17 Un exemplu în acest sens este modul în care Constantin Moruzi intervine în 1779 pentru a-l trimite pe marele 
stareţ Paisie Velicicovschi de la mănăstirea Secu la Neamţ, trecând peste mitropolitul țării sau soborul existent 
la Neamţ (vezi Serghie Cetfericov, Paisie - starețul mănăstirii Neamţului din Moldova. Viaţa, învățătura 
şi influența lui asupra bisericii ortodoxe, ed. a III -a, trad. a patriarhului Nicodim Munteanu, Ed. Nemira, 


Bucureşti, p. 221-226). 


18 Despre problematica autocefaliei vezi în special volumul Centenarul Autocefaliei Bisericii Ortodoxe Române, 
Editura Institutului Biblic şi de Misiune al Bisericii Ortodoxe Române (EIMBOR), Bucureşti, 1985, IV + 540 p. 


19 Vezi Sever-Mircea Catalan, Credinţă, mituri şi superstiții în societatea românească a secolului al XVIII-lea, în 
Ileana Căzan, Daniela Buşă (ed.), Orașul românesc şi lumea rurală. Realităţi locale și percepții europene Ia 
sfârșitul secolului al XVIILlea şi începutul celui de al XIX-lea, Ed. Istros, Brăila, p. 160 - 161 

20 Jbidem. 


21 Astfel de situaţii sunt înregistrate de cronici până târziu. În biografia dedicată părintelui Paisie Velicicovschi 
sunt consemnate două asemenea momente. În 1768, la î începerea războiului care se va sfârşi cu raptul 
Bucovinei, Paisie era stareţ la Dragomirna. Aceasta „aşezată într-o nesfârşită pădure, la loc tare, atrase la sine o 
mulțime de oameni, care-şi căutau scăparea [...] Era o iarnă aspră şi cu zăpadă mare. Starețul, văzând nevoia 
mare a oamenilor, dintre care mulți erau desculți şi aproape goi, se silea în tot felul să le uşureze soarta. El 
osebi pentru nevoiaşii refugiaţi jumătate din mănăstire, strămutând pe toți călugării în cealaltă jumătate, 
aşezând câte doi, câte trei, ba şi câte patru-cinci într-o cameră. Trapeza cea mare şi caldă o dădu poporului 
sărac şi mai ales nenorocitelor şi chinuitelor femei. Chelarului, pitarului şi bucătarului li se porunci să dea 
mâncare la toți câți veneau şi cereau [...] Se gătea mâncare şi se cocea pâine neântrerupt, dorind să fie 
îndestulați toți câţi aveau nevoie“ (Serghie Certfericov, op. cit., p. 215-216). În 1790, când izbucneşte un nou 
război ruso-austro- -turc, „oraşele şi satele Moldovei se pustiiră. [...] Lavra Neamţu se umplu de fugari, care se 
aşezară şi înlăuntrul şi împrejurul mănăstirii. [...] Târguşorul Neamţu fu ocupat de turci [...] În mănăstire se 
răspândi vestea, că turcii, ocupând târguşorul, care se află la 15 kilometri de mănăstire, au plecat spre aceasta. 
O groază nedescrisă cuprinse pe cei ce se aflau în mănăstire şi-şi aflau acolo scăparea (Ibidem, p. 285). În 1821, 
în timpul „zaverei“ lui Tudor Vladimirescu şi a eteriştilor, alt mare stareţ, Calinic de la Cernica se vede obligat 
să devină mijlocitor față de turci pentru a-i salva pe bucureştenii refugiați pe ostrovul mănăstirii: „Anul 1821 
martie 1 s-au băjănărit Bucureştii [...] au venit şi la noi la monastirea Cernica mulțime de familii, ne-a scos de 
prin chilii pe toţi [...] Tot acest an 1821, mai 15, a venit turcii mai întâi de a intra în Bucureşti, ne-a pârât că aici 
la noi sânt apostaţi şi a încunjurat, ostroavele despre răsărit, japorojeni, despre apus turcii; pusăse pă deal 
dinspre apus tunuri ca să dea în monastire. Văzând aciastă încunjurare, primejdiicioasă, am făcut o jalbă cătră 
paşa că nu sânt apostaţi în monastire, ci numai nişte norod şi noi nişte călugări proşti lăcuitori într-aceste două 
ostroave - care jalbă o am trimis cu Dorothei monah, la paşa unde se afla la satul Căţel. După primirea jălbii, 
s-a încredințat paşa arătării noastre şi a trimis un beşleagă cu 12 turci spre paza monastirii (Câteva note de 
cronică, scrise de stareţul Calinic de a Cernica, în D. Furtună, Ucenicii stareţului Paisie în mănăstirile Cernica şi 
Căldărușani, Editura Nemira, Bucureşti, 2002, p. 152). 

organizarea şi viața spirituală a bisericii ortodoxe 
(corupția, lipsa de carte a preoţilor, traiul uneori 
prea lumesc)22, multe din aceste aspecte fiind 
confirmate şi de alte surse. În ceea ce priveşte via- 
ţa monastică, una din cauzele decăderii acesteia a 
constituit-o practica de a închina mănăstirile 
noastre celor de la Muntele Athos sau de la Locu- 
rile Sfinte. Din păcate, majoritatea administrato- 
rilor greci erau preocupați mai mult de exploata- 
rea resurselor agricole şi de trimiterea surplusu- 
lui peste Dunăre, decât de dezvoltarea vieţii du- 
hovniceşti. Acest lucru a constituit mai târziu 
unul dintre motivele de bază a secularizării averi- 
lor mănăstirești, care va oculta din păcate ecou- 
rile extraordinarei renaştere a spiritualității mo- 
nahale realizată sub patronajul marelui stareț Pa- 
isie Velicicovschi. 

Nu vom insista aici asupra acestui fenomen 
de mare complexitate. Vom sublinia aici câteva 
lucruri care sunt extrem de importante pentru 
ceea ce vom discuta mai târziu. În primul rând, 
caracterul său panortodox, lipsit de orice cono- 
tație naționalistă. La Dragomirna, Secu sau 
Neamţ sunt călugări din toate naţionalităţile orto- 
doxe, majoritatea fiind români (foarte mulți 
proveniţi din Ardeal) şi ruşi. Paisie, el însuşi de 
origine malorus, a rânduit ca la o strană să se 
cânte în româneşte iar la alta în slavonă. Urmașul 
său în funcţia de stareţ ar fi trebuit să vorbească 
româneşte, ruseşte şi greceşte, sau măcar pe 


22 Sever - Mircea Catalan, op. cit., p. 160-180. 








primele două. Nu etnia, ci vrednicia duhovniceas- 
că urmau să fie criteriile de eligibilitate. Starețul, 
conform regulilor monastice întocmite de Paisie, 
întărite de domn şi de mitropolit, urma să fie ales 
de soborul mănăstirii, aceasta bucurându-se de o 
largă autonomie. În interior, regulamentul, care-l 
urma rânduielile Sfinţilor Părinți, era aplicat cu 
toată stricteţea, nefăcându-se nici un rabat de la 
exigenţele duhovniceşti. Alături de muncă şi ru- 
găciune, o atenţie deosebită este acordată cărții. 
Nu este câtuşi de puţin vorba de ceea ce se citeşte 
în Apusul Europei, ci de redescoperirea scrierilor 
patristice, a duhului filocalic. La Neamţ sunt tra- 
duse din greceşte opere de seamă ale Răsăritului 
ortodox, deopotrivă în româneşte sau rusă, iar 
producţia de carte, în româneşte, rusă sau grea- 
că, se răspândeşte în întreaga lume ortodoxă, 
contribuind la renaşterea monahismului în duh 
isihast. Fenomenul paisian reuşeşte astfel să 
unească, la sfârşitul veacului al XVIII-lea, în ace- 
laşi duh, ortodocşi din Imperiul Otoman, Țările 
Române şi Rusia, urmărind în primul rând mân- 
tuirea sufletului şi mai puţin lupta naţională şi 
socială, menţinerea Ia cote înalte a spiritualității 
ortodoxe având totuşi un efect indirect şi asupra 
păstrării pe mai departe a acestei credințe cu va- 
loare identitară pentru multe neamuri. Este un 
aspect care contrazice presupusa esenţă „naţio- 
nalistă“ a ecleziologiei ortodoxe, element care 
apare mai târziu, ca o achiziţie a noilor timpuri. 

Elegia (dez)integrării 





Mircea Platon 





plu în ton cu vântul francofon care bate pes- 

te blocurile României, exista o sărbătoare a 
trandafirului, despre care se ştia că fusese iniţiată 
în veacul al şaselea de un episcop de Noyon, Sfân- 
tul Mdard. În fiecare an, în iunie, sătenii din Sa- 
lency alegeau trei dintre cele mai frumoase, bune 
de măritat şi caste fete ale satului. Seniorul alegea 
apoi una dintre ele şi, la 8 iunie, o conducea la 
castel unde îi dădea o zestre. Apoi, împreună cu 
întreg satul, în sunet de fanfare, o conducea Ia bi- 
serică unde participau cu toţii la vecernie. După 
slujbă, procesiunea se îndrepta către capela Sf. 
Mâdard, unde preotul aşeza o cunună de tranda- 
firi pe fruntea fecioarei. Urma, ca în toate bas- 
mele, un ospăț. Sărbătoarea a supravieţuit Revo- 
luţiei, dar nu a supravieţuit erei atomice. Locul ei 
a fost luat de concursuri de miss, în care casti- 
tatea nu mai joacă nici un rol. Cam acelaşi lucru 
s-a întâmplat şi cu România. 


N 
] n Franța Vechiului Regim, ca să dau un exem- 


Jurnalişti pe bază de card 


Cu o populaţie în descreştere şi hăituită, Ro- 
mânia a trecut în ultimii şaisprezece ani printr-o 
„nouă revoluţie culturală“. De Ia ultimul pălmaş 
jurnalistic până a tot mai pidosnicii analişti po- 
litici, mulţi par a face parte din acelaşi club al 
insignifianței locvace, al scriitorilor ATM sau ban- 
comat: bagi cartela, scoţi articolul. Excepţii sunt, 
desigur, de nu ar fi să mă gândesc decât la câțiva 
oameni din Bucureşti, la un editor din Timişoara, 
la un eseist care încearcă să dezrobească din veri- 
gile „rețelei“ Sclavii fericiți, sau la un fotograf din 
Iaşi (Dan Mititelu) ale cărui articole din Fotoma- 


gazin pun pe jar instalatorii artei prost-moderne. 
În mare însă, România pare condamnată de clase- 
le ei sporovăitoare să repete toate greşelile Occi- 
dentului dezaxat. 

Comunismul a fost un regim criminal, cu o 
anumită marjă de eroare însă. Ceea ce a fost 
„bun“ în comunism nu s-a datorat regimului în 
sine. „Bun“ a fost ceea ce a supravieţuit „înghe- 
țat“ din România de dinainte de 1945: instituții, 
oameni, reflexe. Aşa au fost, de exemplu, anumite 
segmente ale sistemului de învățământ, mai de- 
grabă tehnic decât umanist. Acum însă ne inte- 
grăm în prostia euro-atlantică: diluăm programa 
şcolară, distrugem spiritul de corp al profesorilor 
şi elevilor, lăsăm de-o parte disciplina, permitem 
corupția şi criminalitatea să înflorească pe holu- 
rile şi în curţile din spate ale şcolilor, lăsăm tot 
felul de tâlhari juvenili să-şi terorizeze colegii şi 
profesorii. Ceea ce se distruge acum, prin coborâ- 
rea standardelor învățământului românesc, nu e 
„şcoala comunistă“, ci rămăşiţele şcolii antebeli- 
ce, de Europă veche. La fel, dacă modernitatea co- 
munistă nu a reuşit să dezghioace cu totul româ- 
nul din căpățâna patriarhalității lui, postmoder- 
nitatea eurosocialistă va reuşi. Ce n-a reuşit lam- 
pa lui Ilici va reuşi malul Bruxeles-ului. 


Marginali și centriști 


De altminteri, ceea ce caracterizează post- 
modernism/political correctnessul românesc e 
spiritul lui corporat. Acolo unde postmodernii oc- 
cidentali vorbesc în numele periferiilor - sociale, 
rasiale, estetice —, postmodernii români vorbesc, 
mai întotdeauna, în numele centrului, fie el Bru- 
xelles sau Washington. Marginalitatea româneas- 
că rămâne să fie recuperată de dreapta, de susți- 
nătorii valorilor „tari“, acuzaţi apoi de „naţiona- 
lism“. Acolo unde minoritățile occidentale au fost 
îndemnate să creeze o artă care să le exprime, 
postmodernul nostru copiază arta minorităţilor 
occidentale, blamând specificul românesc. Una 
dintre lozincile cele mai des întâlnite în literatura 





anul IV e nr. 45 


57 














produsă de departamentele care generează şi 
străjuiesc corectitudinea politică (women studies 
etc.) e fraza: „I am not your margin, | am my cen- 
ter.“ Ei bine, pentru că Noica a cerut Vestului, în 
scrisorile sale către Sanda Stolojan: „Lăsați-ne să 
fim, atâta vă cerem - nu ne sugrumați, “* e acuzat 
de izolaţionism/protocronism/ceauşism. De ce? 
Tot ce voia era să nu fim marginea nimănui - fie 
el Occident sau URSS -, ci propiul nostru centru. 
Adică să ne trăim condiţia de veşnic marginală 
provincie imperială ca pe o posibilitate de auto- 
nomie spirituală, ca pe o convertire a distanței în 
discernământ. Era vorba de ascetismul marginii, 
nu de servilismul marginii. Or tocmai acesta din 
urmă pare a fi devenit o specialitate postmoder- 
nă românească. 


Sarmalele și coliva nu se vînd 
la mall. Incă 


Deocamdată îmi pun toate speranţele în fap- 
tul că sarmalele şi coliva nu se pot preambala, nu 
se potvinde la mall. „Gândeşte global, acționează 
local“ e deviza internaţionaliștilor. Gândeşte nor- 
mal și mănâncă de acasă e deviza mea. 

Stânga are memorie scurtă: după ce a distrus 
țărănimea în numele industrializării, după ce a 
distrus învățământul în numele corectitudinii po- 
litice (toţi suntem premianți, toți suntem „spe- 
ciali“), acum dă vina pe „capitalism“ şi predică 
globalismul vegetarian. În anii '20-30, stânga 
franceză cerea adaptarea învățământului univer- 
sitar la nevoile societăţii, la cerințele progresului. 
Universitatea nu trebuia să producă gentlemeni, 


* Sub semnul depărtării (Humanitas, 2006). 

ci agenţi ai erei moderne. Acum, aceeaşi stângă 
deplânge prea marea dependenţă a universității 
de cerințele „corporațiilor“. Țăranii au dispărut - 
să nu uităm că Marx îi considera nişte reacționari 
ireductibili care trebuie striviţi fără milă -, dar 
brusc trebuie să fim cu toţii organici. Distrugem 
„agricultura de subzistență“, dar cerem mâncare 
naturală şi trimitem orăşenii englezi să cultive 
mini-loturi de zarzavat. Distrugem credința, şi 
apoi ne drogăm, că avem un „gol existenţial“. Dis- 
trugem familia şi apoi spunem că „society is 
guilty“. Unui criminal/pedofil/ traficant de dro- 
guri îi găsim toate circumstanţele atenuante posi- 
bile. „Society is guilty“, societatea e de vină, de- 
terminismul social l-a făcut ceea ce e. În cazul 
unui om normal însă - „fundamentalist“, pe jar- 
gonul nou -, toate mecanismele retorice de exo- 
nerare se blochează. Un „fundamentalist“ nu are 
voie să spună că nu e decât produsul vremii lui, că 
e un om exasperat de distrugerea tuturor repe- 
relor care au stat la baza educaţiei lui şi a zeci de 
generaţii anterioare. Brusc, ochii lăcrimoşi ai 
behaviorismului lasă loc mâniei intelectuale, şi 
determinismul, liberului arbitru. 

Ştiu că România profundă, sufleteşte, nu nu- 
mai demografic sau intelectual, a pierdut deo- 
camdată partida. Dar vorba Psalmilor, într-o tra- 
ducere nu academică, ci aşa, rascolnică: „Mai bun 
este puţinul celui drept, decât bogăția multă a pă- 
cătoşilor// Că braţele păcătoşilor se vor zdrobi, 
iară Domnul întăreşte pre cei drepți.“ 

Mai postmoderni, putem să strigăm, pe rit- 
muri funk, cu James Brown: „I'm Romanian and 
T'm proud.“ Say it loud! 

În latină, rostrum însemna „deschizătură“, „cioc“, „plisc“, „bot“. Mai tîrziu, în latina populară, 
a început să însemne şi „gură“ în general. În româna veche, sub forma rost, a fost moştenit cu acest 
din urmă înţeles, păstrat astăzi doar în cîteva expresii de largă răspîndire (a învăţa pe de rost, a lua 
la rost) şi stînd la baza verbului a rosti. Rost a evoluat spre înțelesul „rațiune“, „sens“, „tâlc“, 
„Doimă“, „scop“, cu care se foloseşte astăzi în mod curent. Aşa a apărut verbul a rostui („a da sens“, 
„a pune ordine“), cu derivatele rostuire, rostuitor etc. 

Creat prin Rostirea (Cuvântul) divină, omul este el însuşi făptură rostitoare, dar şi rostuitoare. 
Omul are un rost dat de Dumnezeu, dar uneori caută să-şi facă singur alt rost, după mintea lui. În 
orice caz, starea cea mai rea a omului este aceea de a fi fără rost pe lume. Iar cel mai mare serviciu 
care poate fi făcut omului este de a-l ajuta să-şi (re)găsească rostul. 

Revista ROST îşi propune tocmai acest obiectiv la nivelul lumii româneşti, care în comunism 
şi-a pierdut rostul şi care trebuie să se redescopere pe sine, în primul rînd prin recursul la tradiţie. 





În acest număr semnează: e Mihail Albişteanu - profesor de istorie, doc- 
torand e Gheorghiță Ciocioi - publicist e Răzvan Codrescu - scriitor, ultima 
carte publicată: Gâlceava dracului cu lumea. Mic tratat de demonologie aplicată 
(2005) e Constantin Mihai - doctorand în litere (Universit6 de Craiova- 
Universit& Michel de Montaigne, Bordeaux III, LAPRIL), eseist. Autor al vo- 
lumelor: Arca lui Nae. Perspective culturale asupra generatiei '27 (2004), 
La logique dHermes. Etudes sur LImaginaire (2006) e Pr. Ion Alexandru 
Mizgan - publicist, consilier cultural la Episcopia Oradei e Alexandru Nicolin - 
doctorand în astrofizică la Niels Bohr Institute, the Faculty of Science 
at Copenhagen e Viorel Patrichi - jurnalist, ultima carte publicată: Ochii și ure- 
chile poporului. Convorbiri cu generalul Nicolae Pleşită (2001) e Adrian 
Nicolae Petcu - istoric, publicist, a publicat (coord.) Partidul, Securitatea şi cul- 
tele (2005) e Mircea Platon - doctorand în istorie la Columbus University din 
Ohio - SUA, scriitor, ultima carte publicată: Ortodoxia pe litere. Îndreptar de 
fundamentalism literar (2006) e Radu Preda - doctor în Teologie, profesor, 
publcist e Claudiu Târziu - jurnalist e Varujan Vosganian - scriitor, doctor în 
economie, ultima carte publicată: Iisus cu o mie de braţe (versuri, 2004) 

